
संज्ञापरिभाषाविधिनिषेघनियमातिदेशाधिकाराख्यानि 
सप्तविधानि सूत्राणि भवन्ति । सम्यग्‌ जानीयुर्यया 
सा संज्ञा, यथा वृद्धिरादैच्‌” इत्यादि । परितः सर्वतो 
भाष्यन्ते नियमा याभिस्ताः परिभाषाः, यथा 'इको 


. गुणवृद्धी इत्यादि | यो विधीयते स विधिर्विधानं वा, 


यथा सिचि वृद्धिः परस्मैपदेषु” इत्यादि । निषिध्यन्ते 
निवार्यन्ते कार्याणि यैस्ते निषेधाः, यथा 'न धातुलोप 
आर्धधातुके" इत्यादि। नियम्यन्ते निश्चीयन्ते प्रयोगा 
यैस्ते नियमाः, यथा “अनुदात्तङित आत्मनेपदम्‌” 
इत्यादि । अतिदिश्यन्ते तुल्यतया विधीयन्ते कार्याणि 
यैस्तेऽतिदेशाः, यथा 'आद्यन्तवदेकस्मिन्‌” इत्यादि | 
अधिक्रियन्ते पदार्था यैस्तेऽधिकाराः, यथा कारके” 
इत्यादि । 

एषां सप्तविधानां सूत्राणां मध्याद्यतो ऽयं 
परिभाषाणां व्याख्यानो ग्रन्थोऽस्ति, तस्मात्पारिभाषिको 
वेदितव्यः । 

भाषार्थः- सूत्र सात प्रकार के होते हैं संज्ञा, परिभाषा, 


विधि, निषेध, नियम, अतिदेश, अधिकार । अच्छे प्रकार 

भभ ११S 


जिससे जानें वह संज्ञा कहाती है; जैसे 'वृद्धिरादैच्‌* इत्यादि | 
जिन से सब प्रकार नियमों की स्थिरता की जाय वे परिभाषा 
सूत्र कहाते हैं, जैसे 'इको गुणवृद्धी” इत्यादि | जो विधान 
किया जाय वा जो विधान है, वह विधि कहाता है; जैसे 
चिं वृद्धि: परस्मैपदेषु इत्यादि निषेध उसको कहते है 
(कि:जिस--से. कार्यों. को*निवारण किया जाय; जैसे 'न 
*धांतुलोप आँ धातुके! इंत्यादि । नियम उनको कहते है 
कि जिनसे प्रयोगो'का निश्चय किया जाय; जैसे 'अनुदात्तडित 
आत्मनेपदम्‌” इत्यादि । जिससे किसी की तुल्यता लेकर 
कार्य कहें वह अतिदेश कहाता हैं; जैसे 'आद्यन्तवदेकस्मिन्‌' 
इत्यादि | और जिनसे पदार्थों की विशेष अनुवृत्ति हो उनको 
अधिकार कहते हैं; जैसे 'कारके” इत्यादि । 
इन सात प्रकार के सूत्रों में से जिसलिये यह परिभाषाओं 
का व्याख्यान रूप ग्रन्थ है, इसलिये इसका नाम पारिभाषिक 
रक्खा है। इन परिभाषाओं में से जो अष्टाध्यायीस्थ 
परिभाषासूत्र है, वे सन्धिविषय में व्याख्यापूर्वक लिख दिये 
हैं, यहां केवल महाभाष्यस्थ परिभाषासूत्रों का व्याख्यान है । 
परिभाषाओं का मुख्य तात्पर्य यही है कि दोषों का 
निवारण करके व्यवस्था कर देना । इसीलिये इस ग्रन्थ को 
बनाय़ा है कि व्याकरण के सन्धि आदि प्रकरणों में जो जो 
जॅन्देह पड़ते है, वे इन परिभाषाओं के पठन-पाठन से अवश्य 
` निवृत्त हुआ करेंगे, इत्यादि अनेक प्रयोजन हैं । री 

और इस में मूल परिभाषा के आगे जो संख्या पड़ी है, 

वह अष्टाध्यायी के सूत्र की है | उस सूत्र की व्याख्या में 

महाभाष्य में वह परिभाषा लिखी है । और परिभाषा के 
पहिले जो संख्या है, वह इस ग्रन्थ की है। 

इति D> || 


स्थान - 
महाराणाजी का उदयपुर 
आश्विन शुक्ल 
संवत्‌ १६३६ 

ओ३म्‌ 
अथ परिभाषिकः 


“परितो व्यापृतां भाषां परिभाषां प्रचक्षते | सब 
ओर से वैदिक, लौकिक और शास्त्रीय व्यवहार के साथ 
जिसका सम्बन्ध रहे, अर्थात्‌ उक्त तीनों प्रकार का व्यवहार 
जिससे सिद्ध हो; उसको 'परिभाषा' कहते हैं। 

इस परिभाषिक ग्रन्थ में प्रथम परिभाषा की भूमिका 
लिख कर, आगे लक्ष्य अर्थात्‌ उदाहरण लिख के, पुनः मूल 

} परिभाषा लिखेंगे, और उसके आगे उसका स्पष्ट व्याख्यान 
करेंगे | 

अब.प्रथम पाणिनीय व्याकरण अष्टाध्यायी के प्रत्याहार 
सूत्रों में (अइउणू;लण्‌) इन दो सूत्रों में लोप होने वाला हल्‌ 
णकार पढ़ा है ।इस णकार से 'अण्‌' और 'इण्‌' दो प्रत्याहार 
बनते हैं । सो जिन सूत्रों में “अण्‌” 'इण्‌' प्रत्याहारो से काम . 
लिया जाता है, वहां सन्देह पड़ता है कि किन किन सूत्रों में 
पूर्व और किन किन में पर णकार से 'अणू“ तथा 'इण्‌' 
प्रत्याहार जानें | इस सन्देह की निवृत्ति के लिये यह परिभाषा 
है- 


१-व्याख्यानतो विशेषप्रतिपत्तिर्नहि सन्देहादलक्षणम्‌ । 
जिस सूत्र वा वार्त्तिक आदि में सन्देह हो, वहां व्याख्यान 

से विशेष बात का निश्चय कर लेना चाहिये, किन्तु सन्देहमात्र 
के होने से सूत्र आदि ही को अन्यथा न जान लेवें । 

जहां पृथक्‌ पृथक्‌ देखे हुए दो पदार्थों के समान अनेक 
विरुद्ध धर्म एक में दीख पड़े, और उपलब्धि अनुपलब्धि की 
अव्यवस्था हो, अर्थात्‌ जो पदार्थ है और जो नहीं है दोनों की 
उपलब्धि और दोनों की अनुपलब्धि होती है, क्योंकि पदार्थों 
के साधारण धर्म को लेकर सन्देह होता है । उन में से जब 
विशेष अर्थात्‌ किसी एक का निश्चय हो जाता है, तब सन्देह 
नहीं रहता । 

जिन सूत्र आदि में सन्देह पड़ता है, वहां उनमें छः 
प्रकार का व्याख्यान करना चाहिये - पदच्छेद, पदार्थ, अन्वय, 
भावार्थ, पूर्वपक्ष - शंका, उत्तरपक्ष - समाधान । इन छः 
प्रकार के व्याख्यानों सें सन्देहो की निवृत्ति कर लेनी चाहिये | 


प्रश्‍न - जैसे प्रथम (ढ्रलोपे पूर्वस्य दीर्घोऽणः) इस 
सूत्र में 'अण्‌' प्रत्याहार पूर्व णकार से लेना वा पर से, यह 
सन्देह है ? 


उत्तर-इसमें निस्सन्देह पूर्व णकार से लेना चाहिये । 
क्योंकि जो पर णकार से लिया जावे, तो इस सूत्र में अण्‌' 
का ग्रहण करना व्यर्थ है, क्योंकि (अचश्च) इस सूत्र से 

हृस्व,दीर्घ, प्लुत, अच्‌ ही के स्थान में होते हैं । इससे 'अच्‌' 
की उपस्थिति हो ही जाती । फिर 'अण्‌' ग्रहण का यही 
` प्रयोजन है कि इत्यादि सूत्रों में पूर्व णकार ही से लिया जावे | 


प्रश्‍न-और (अणुदित्सवर्णस्य चाप्रत्ययः) इस सूत्र में 
'अण्‌ प्रत्याहार पूर्व णकार से वा पर णकार से लेना चाहिये? 


उत्तर-निस्सन्देह पर णकार से 'अण्‌' प्रत्याहार.का 
ग्रहण है । क्योंकि (उ्ऋत्‌) इस सूत्र में ऋकार तपर इसीलिये 
पढ़ा है कि 'अचीकृतत्‌' इत्यादि प्रयोगों में ऋकार को हृस्व 
ऋकार ही आदेश हो । अर्थात्‌ सवर्णग्रहण (अणुदित्‌0) 
परिभाषा सूत्र से हस्व ऋकार का सवर्णी दीर्घ न हो जावे । 
जो पूर्व णकार से 'अण्‌' ग्रहण होता, तो पूर्व अण्‌ में ऋकार 
के न होने से ऋकार को सवर्ण ग्रहण प्राप्त ही नहीं, फिर 
तपर क्यों पढ़ते ? इससे स्पष्ट हुआ कि (अणुदित्‌ 0) इस 
सूत्र में पर णकार से, और इसी एक सूत्र को छोड़ के अन्यत्र 
सब सूत्रों में पूर्व णकार से 'अण्‌” ग्रहण है । 


प्रश्‍न - और (इणको) आदि जिन जिन सूत्रों में 


'इण्‌' प्रत्याहार पढ़ा है, वहां वहां पूर्व वा पर णकार से ग्रहण 
करना चाहिये ? 

उत्तर - यहां सर्वत्र निस्सन्देह पर णकार से इणू' 
समझना चाहिये । क्योंकि पूर्व से 'इण्‌' प्रत्याहार में इ, उ' 
दो ही वर्ण आते हैं । सो जहां इन दो वर्णो से कार्य लिया है, 
वहां 'य्वोः' ऐसा इ उ को विभक्ति के साथ सन्धि करके पढ़ा 
है । यहां “इण्‌” पढ़ते तो गौरव नहीं था, किन्तु आधी मात्रा 
का लाघव ही था । फिर 'इण्‌' प्रत्याहार के न पढ्ने से 
निश्चय हुआ कि सर्वत्र पर णकार से इण्‌" प्रत्याहार लिया 
जातां है । 


अन्यत्र भी जहां कहीं शिष्ट वचन में सन्देह पड़े, वहां 
व्याख्यान से विशेष करके सत्य विषय कां निश्चय कर लेना 
चाहिये, किन्तु उस वचन को व्यर्थ जान के नहीं छोड़ देनां 
चाहिये । और सन्दिग्ध लौकिक व्यवहारो का भी विशेष 
व्याख्यान से निर्णय किया जाता है ।। १।। 


(सार्वधातुकार्द्धधातुकयोः) यह गुणकार्य होने का काल 
है । यहां (अलोऽन्त्यस्य; इको गुणवृद्धी) इन दो परिभाषाओं' 
की विधिसूत्र के साथ परिभाषाबुद्धि से एकवाक्यता हो, 
इसीलिये कार्यकाल परिभाषापक्ष, और जब (हयवरट्‌; हल) 
यहां दो हकारों का उपदेश इत्यादि विषयों में सन्देह पडे, तब 
उस विषय के साथ सामान्यविषयक बुद्धि से परिभाषारूप 

व्याख्या की एकवाक्यता होवे | इसलिये यथोद्देश पक्ष है । 
इससे ये दोनों परिभाषा की गई हैं - 


२- कार्यकालं संज्ञापरिभाषम्‌ ।। 
३- यथोद्देशं संज्ञापरिभाषम्‌ [| अ0 १।१।११।। 


'कार्यस्य कालः कार्यकालः, कार्यकालः फालो ऽस्य 
तत्‌ कार्यकालम्‌; संज्ञा च परिभाषा च तत्संज्ञापरिभाषम्‌; 
उद्देशमनतिक्रम्य यथोद्देशम्‌ ।' संज्ञा और परिभाषा का समयं 
वही है, जो कार्य करने का काल होता है | उसी समय उनकी 
उपस्थिति होती है । 

जैसे दीपक एक स्थान पर रक्खा हुआ, सब घर को 
प्रकाशित करता.हे, वैसे परिभाषा भी एकदेश में स्थित होकर 
सब शास्त्र के विषयों को प्रकाशित करती है इसमें प्रमाण - 
“परिभाषा पुनरेकदेशस्था सती कृत्स्नं शास्त्रमभिज्वलयति 
प्रदीपवत्‌, यथा प्रदीपः सुप्रज्वलितः सर्वं वेश्माभिज्वलयति ।। 
महाभाष्य0 २।१।१। 

और यथोद्देश पक्ष से प्रयोजन यह है कि जिस विषय 
पर जिस परिभाषा का उच्चारण किया हो, वह उसका उल्लंघन 
न करे । अर्थात्‌ उस विषय के अनुकूल उसकी प्रवृत्ति होवे। 

इन दोनों पक्षों में भेद यह है कि कालपक्ष की परिभाषा किसी 
की दृष्टि में असिद्ध नहीं मानी जाती । और यथोद्देशपक्ष की 
परिभाषा असिद्ध प्रकरण में नहीं लगती ।।२-३।। 

(दाधाघ्वदाप्‌) इस सूत्र में 'अदाप्‌' कहने से “दाप्‌ 
लवने' धातु का निषेध हो सकता है, फिर “दैप्‌ शोधने' धातु 
की घुसज्ञा हो जावे तो 'अवदातं मुखम्‌” यहां अनिष्ट 'दत्‌' 
आदेश प्राप्त है । इसीलिये “दैप्‌” धातु की घुसंज्ञा इष्ट नहीं 
है । इत्यादि प्रयोजनों के लिये यह परिभाषा की गई है - 


४- अनेकान्ता अनुबन्धाः।। अ० १।१।२०।। 

प्‌. ञ्‌, ङ्‌, क्‌ इत्यादि अनुबन्ध जिन धातु आदि के 
साथ युक्त होते हैं, उनके एकान्त अर्थात्‌ अवयव नहीं, किन्तु 
वे अनुबन्ध उन धातु आदि से पृथक है । 

इससे यह सिद्ध हुआ कि “दैप्‌” धातु को एजन्त मानकर 
आकारादेश किये पीछे 'दापू' मानकर इसकी घुसंज्ञा का 
निषेध होता है । इसी से “अवदातं मुखम्‌” यहां दोष नहीं 
आता ।। ४ || 

अब (अनेकालूशित्सर्वस्य) इस सूत्र से अनेकाल्‌” और 
'शित्‌' आदेश सम्पूर्ण के स्थान में होते हैं । (इदम इश: 
अष्टाभ्य औश्‌) यहाँ इश्‌ और औश्‌ भी शकार के सहित 

अनेकाल्‌ हैं । फिर अनुबन्धों* के एकान्तपक्ष में शित्‌ ग्रहण 
ज्ञापक है । इससे यह परिभाषा निकाली- 


५- नानुबन्धकृतमनेकाल्त्वम्‌ ।। अ0 १।१।५५।। 

अनुबन्ध के सहित जो अनेकाल्‌ हो, उसको अनेकाल्‌ 
नहीं मानना, किन्तु जो अनुबन्धरहित अनेकाल्‌ हो, वही 
अनेकाल्‌ कहाता है । 

इस से यह आया कि “इशू' आदि आदेश “शित्‌” होने 
से अनेकाल्‌ नहीं होते । तो 'शित्‌' आदेश सार्थक होकर 
स्वार्थ में इस परिभाषा का चरितार्थ हो गया । 

और अन्य फल यह है कि जो अर्वन्‌” शब्द को 
(अर्वणस्त्रसावनञः) इस सूत्र से “तू आदेश कहा है, उसको 
ऋकार अनुबन्ध के सहित अनेकाल्‌ मान लें तो सर्वादेश 
अनिष्ट प्राप्त हो, अन्त्य को इष्ट है । अनुबन्धकूत अनेकाल्‌ 


पम > कम MN 

*अनुबन्थो में एकान्त और अनेकान्त दोनों पक्ष माने जाते हैं । 
सो अनेकान्त पक्ष में परिभाषा का प्रयोजन दिखा दिया । और एकान्तपक्ष 
इसलिये मानते हैं कि अनेकान्तपक्ष में 'क्‌' जिस का इत्‌ गया हो वह 
'कित्‌ नहीं हो सकता, क्योंकि कित्‌ शब्द में बहुब्रीहि समास से अन्यपदार्थ 
प्रत्यय के साथ ककार अनुबन्ध का मुख्य सम्बन्ध नहीं घटता । और 
एकान्तपक्ष में घट जाता है । और अनेकान्तपक्ष में शकार अनुबन्ध से 
'शित्‌' अनेकाल्‌ नहीं हो सकता, फिर एकान्तपक्ष के लिए ही अगली . 
५,६.७ तीनों परिभाषा हैं ।। - 

न होने से सर्वादेश नहीं होता, इत्यादि अनेक प्रयोजन हैं।|५।। 
अब इस पांचवीं परिभाषा के एकान्तपक्ष में होने से 
“दैप्‌' धातु के पकार का लोप प्रथम हो गया, क्योंकि 
लोपविधि सब से बलवान्‌ है । लोप किये पीछे आकारादेश 
करने से 'अदाप्‌' इस से घुसंज्ञा का निषेध नहीं हो सकता । 
और किसी प्रकार पकार का लोप प्रथम न करें तो 
अनुबन्धों के एकान्तपक्ष में 'दैप्‌' धातु एजन्त नहीं । पुनः 
आकारादेश नहीं प्राप्त है, तो “अवदातं मुखम्‌ यहां घुसंज्ञा 
होनी चाहिये । इसलिये ज्ञापकसिद्ध यह परिभाषा है - 


६- नानुबन्धकृतमनेजन्तत्वम्‌ ।। ।३।४।१६।। 
अनुबन्ध के होने से एजन्तपन की हानि नहीं होती । 
(उदीचां माडो0) इस सूत्र में -मेडू धातु का माङ्‌ 

` निर्देश नहीं करते तो व्यतिहारग्रहण भी नहीं करना पड़ता, 
क्योंकि “मेड” धातु का व्यतिहार अर्थ ही है । फिर (उदीचां 
मेङ इतने छोटे सूत्र से सब काम निकल जाता, तो बड़ा सूत्र 
करने से यह आया कि अनुबन्ध के बने रहते ही आकारादेश 
हो जाता है, कि जैसे 'मेङ्‌' का 'माड्‌” बन गया, अर्थात्‌ 
अनुबन्ध के होने से एजन्तत्व की हानि नहीं होती । जैसे कि. 
मेड में “ङ्‌' अनुबन्ध के बने रहते ही एचूनिमित्त आकारादेश 
हो गया । इससे यह परिभाषा स्वार्थ में चरितार्थ हुई । और 
अन्यत्र फल यह है कि 'दैप्‌' धातु को भी अनुबन्ध के 

वर्तमान समय ही में एजन्त मानकर आकारादेश हो जाता है। 
फिर “अदाप्‌“ निषेध के प्रवृत्त होने से घुसंज्ञा का प्रतिषेध 
होकर “अवदातं मुखम्‌“ प्रयोग सिद्ध होता है || ६॥। 
अब अनुबन्धों के एकान्तपक्ष में यह भी दोष आता है 
कि “अण्‌' और 'क्‌' प्रत्यय में 'ण्‌, क्‌” अनुबन्धों के लगे होने 
से भिन्नरूप वाले समझे जावें । फिर सरूप प्रत्यय नित्य 
बाधक होते हैं । अर्थात्‌ अपवाद विषय में उत्सर्ग की प्रवृत्ति 
नहीं होती, यह बात नहीं बनेगी । इससे “गोदः; कम्बलदः” 
यहाँ “अण्‌” का अपवाद "क" प्रत्यय हो जाता है ।इस अपवाद 
के विषय में उत्सर्ग “अण्‌” भी होना चाहिये | इसलिये 
ज्ञापकसिद्ध यह परिभाषा है - 


७- नानुबन्धकूतमसारूप्यम्‌ || अ० ३।१। ६४।। 
जिन में अनुबन्धमात्र का भेद हो, वे भिन्नरूपवाले 
असरूप नही कहाते । 

(ददातिदधात्योर्विभाषा) इस सूत्र में “विभाषा” ग्रहण 
इसलिये है कि “श' प्रत्यय के पक्ष में आकारान्त से विहित 
उत्सर्गरूप “ण' प्रत्यय भी हो जावे | और “अणु; क' प्रत्यय 
के समान “ण; श' प्रत्ययो में तो (वाऽसरूपोऽस्त्रियाम्‌) इस 
परिभाषा से सत्सर्गापवाद विकल्प हो ही जाता | फिर 
विभाषाग्रहण व्यर्थ होकर यह जनाता है - अनुबन्धमात्र भेद 
होने से असारूप्य नहीं होता । अर्थात्‌ 'ण; श' प्रत्यय असरूप 

नहीं हैं कि जो (वा$सरूप०) परिभाषा से विभाषा हो जावे । 
इससे “विभाषा' ग्रहण स्वार्थ में चरितार्थ और अन्यत्र फल 
यह है कि इसी से “गोदः”; “कम्बलद:' यहां “क” अपवाद के 
विषय में “अण्‌” उत्सर्ग भी नहीं होता ||७।| 

अब संज्ञा दो प्रकार की होती है - एक तो जो 
वाच्यवाचक संकेत से किन्ही विशेष प्रयोजनों के लिए किसी 
का कुछ नाम रख लेना, उसको कृत्रिमसंज्ञा कहते हैं। और 
जो प्रकृति प्रत्यय के योग से यौगिक अर्थ होता है उसको 
अकृत्रिमसंज्ञा कहते हैं | सो लौकिक व्यवहारों में तो यही 
रीति है कि जहां कृत्रिम और अकृत्रिम दोनों संज्ञाओं का 
सम्भव हो, वहां कृत्रिम संज्ञा ली जावे, अकृत्रिम नहीं । 
“यथा केनचिदुक्त गोपालकमानयेति' जैसे किसी ने कहा 
कि गोपालक को ले आ । एक तो यहां गोपालक किसी निज 
मनुष्य का नाम है, और दूसरा जो कोई गौओं का पालन 
करे, उसको गोपालक कहते हैं | तो यह अर्थ किसी निज के 
साथ नहीं है ।फिर इस कृत्रिमसंज्ञा वाले निज गोपालक का 
ही ग्रहण होता है । र 

ऐसे अब व्याकरण में जहां कृत्रिम अकृत्रिम दोनो 
संज्ञाओं का सम्भव है, जैसे धातु, प्रातिपदिक, बहुव्रीहि. 
तत्पुरुष, वृद्धि, गुण, सवर्ण, सम्प्रसारण, नदी इत्यादि शब्दों 
में कृत्रिम संज्ञा का ग्रहण हो वा अकृत्रिम का ? इसलिये यह 

परिभाषा है - 


८- कृत्रिमाकृत्रिमयोः कृत्रिमे कार्यसम्प्रत्यय: || 
अ० १।१।२३।। 
जहां कृत्रिम और अकृत्रिम दोनों संज्ञाओं में कार्य 
होना सम्भव हो, वहां कृत्रिम संज्ञा में कार्य होना निश्चित रहे 
अकृत्रिम में नहीं । 
इस से व्याकरण में भी धातु आदि कृत्रिम संज्ञाओं से 
कार्य लेने चाहियें, सुवर्ण आदि धातुसंज्ञक से नहीं ।। 8 ।। 
अब इस कृत्रिम परिभाषा के होने से दोष आते हैं कि 
जहां कृत्रिमसज्ञा के लेने से कुछ प्रयोजन सिद्ध नहीं होता.: 
जैसे (कर्त्तरि कर्मव्यतिहारे) इस सूत्र में जो कृत्रिम कर्मसंज्ञा 
का ग्रहण होवे तो “देवदत्तस्य धान्यं व्यतिलुनन्ति” यहां 
कर्ता को ईप्सिततम धान्य कर्म के होने से आत्मनेपद होना 
चाहिये, वह यहां इष्ट नहीं है, इसलिये यह परिभाषा है - 


६-उभयगतिरिह भवति | ० १।१।२३।। 
. इस व्याकरण शास्त्र में दोनों प्रकार का बोध होता है 
र कहीं (कृत्रिम और कहीं अकृत्रिम का भी ग्रहण होता 
5 
जैसे -:(कर्मणि द्वितीया) यहां कृत्रिम कर्मसंज्ञा और 
(कर्त्तरि कर्मव्यंतिहारे) “कृषीवला व्यतिलुनते' यहां अकृत्रिम 

क्रियारूप कर्म का ग्रहण है । इसलिये “देवदत्तस्य धान्यं 
व्यतिलुनन्ति" यहां अकृत्रिम कर्म के न होने से आत्मनेपद 
नहीं होता । 

तथा (कर्तृकरणयोस्तृतीया) “देवदत्तेन ग्रामो गम्यते; 
रथेन गच्छति’ यहाँ कृत्रिम करणसंज्ञा, और (शब्द- 
वैरकलाहाम्मकण्वमेघेम्यः करणे) “शब्दं करोति शब्दायते” 
यहां. अकुत्रिम करणसंज्ञा ली जाती है । इत्यादि अनेक 
प्रयोजन हैं ।|६।। ; 

‘ अध्येता; शयिता” इत्यादि प्रयोगों में 'इङ्‌' और 
“शीङ्‌” धातु को गुणनिषेध होना चाहिये क्योंकि अनुबन्धो के 
एकान्तपक्ष में दोनों धातु 'डित्‌' हैं और अनेकान्तपक्ष मे 
अनुबन्ध पृथक्‌ भी हैं, इसमें गुणनिषेध कार्य और इगन्त हे 
कार्यी है- ' 


१०- कार्यमनुभवन्‌ हि कार्यी निमित्तत्वेन नाश्रीयते ।। 

कार्य करते हुए कार्यी का निमित्तपन से आश्रय नहीं 

किया जाता है । अर्थात्‌ जिसके आश्रय से कार्य होता हो, 
वही उसका निमित्त कार्यी नहीं होता है । 

जैसे-गुणनिषेध का निमित्त 'डित्‌* इगन्त नहीं कि जो 

. वह'ङित्‌' इगन्त गुणनिषेध का निमित्त कार्यी होता तो अवश्य 

गुण का निषेध हो जाता (स्थण्डिलाच्छयितरि०) इस सूत्र 

में “शीङ्‌” धातु को गुणपठनज्ञापक से यह परिभाषा निकली 

है । तथा सनन्त यङन्त को कहा द्वित्व "ऊर्णु" धातु के नुभग 
को हो जाता है । क्योंकि “सन्‌” का निमित्त ऊर्णु धातु है - 
'ऊर्णुनविषति, ऊर्णुनुविषति इत्यादि | |१० | | 

“प्रणिदापयति; प्रणिधापयति' इत्यादि प्रयोगों में “दा; 
धा' रूप को कही हुई धुसंज्ञा पुगन्त “दाप्‌; धाप्‌' को न प्राप्त 
होने से घुसंज्ञक धातुओं के परे रहते “प्र” उपसर्ग से उत्तर 
“नि” के नकार को णत्व न होना चाहिये, इसलिये यह परिभाषा 

की गई है - 


११- अर्थवत आगमस्तद्गुणी भूतो ऽर्थवद्ग्रहणेन 
गृह्यते ।।* अ० ।१।१।२०।। 
: जो अर्थवान्‌ प्रकृति आदि को टित्‌ कित्‌ और मित्‌ 
आगम होते हैं, वे उन्हीं प्रकृति आदि के स्वरूपभूत होने से 
उन्हीं के ग्रहण से ग्रहण किये जाते हैं अर्थात्‌ वे पुक आदि 
आगम प्रकृति आदि से पृथक स्वतन्त्र नहीं समझे जाते । 
इससे “प्रणिदापयति” आदि पुगन्त की भी घुसंज्ञा के 
हो जाने से 'णत्व' आदि कार्य हो जाते हैं । | 


to MESS Best SE fn MO RN 

“जो नागेश और भट्टोजिदीक्षित और नवीन लोग इस 
परिभाषा को (यदागमास्तद्गुणीभूतास्तद्ग्रहणेन गृह्यन्ते) इस प्रकार की 
लिखते मानते और व्याख्यान भी करते हैं, सो यह पाठ महाभाष्य से 


विरुद्ध है । महाभाष्य में यह परिभाषा ऐसी कहीं नहीं लिखी । इसलिये 
इन लोगों का प्रमाद है ।। 


CC-0.Panini Kanya Maha Vidyalaya Collection. 


RIGS SSID OUST I PRT CT ७ 


Digitized by Arya Samaj Foundation Chennai and eGangotri 
पारिभाषिकः १७ 


तथा “सर्वेषाम्‌” इत्यादि प्रयोगों में भी “सुडादि” आगमों 
के तदूगुणी भूत होने से -साम्‌' आदि को झलादि सुप्‌ मानकर 
एकारादेश हो ही जाता है । इसी प्रकार लोक में भी किसी 
प्राणी का कोई अंग अधिक हो जावे, तो वह उसी के ग्रहण से 
ग्रहण किया जाता है | |११ | | 

अब (पादः पत्‌) इस सूत्र से जो “पाद” शब्द को "पत्‌ 
आदेश कहा है, यहां अदन्तविधि परिभाषा के आश्रय से 
"द्विपात्‌, त्रिपात्‌“ शब्दों को भी भसज्ञा में “पत्‌” आदेश होता 
है । उस “पत्‌ आदेश के अनेकाल्‌ होने से “द्विपात्‌; 
त्रिपात्‌“ संपूर्ण के स्थान में प्राप्त है । सो जो सपूर्ण के स्थान 
में होवे तो “द्विपदः पश्य; त्रिपदः पश्य” इत्यादि प्रयोग न 
बन सकें | इसलिये यह परिभाषा कही है- 


१२- निर्दिश्यमानस्यादेशा भवन्ति ।। 
अ० ६।४।१३०।। 
षष्ठी विभक्ति से दिखाये हुए स्थानी के स्थान मे प्राप्त 
जो प्रथमानिर्दिष्ट आदेश, वह निर्दिश्यमान, अर्थात्‌ सूत्रकार 
वा वार्तिककार ने जितने स्थानी का निर्देश किया हो, उसी 
के स्थान में हो । अर्थात्‌ तदन्तविधि से जो पूर्वपद वा अन्य 
उसके सदृश कोई आ जावे, तो उस सबके स्थान में न हो | 
इस से “द्विपात्‌” शब्द में पादमात्र को “पत्‌” आदेश 


हो जाता है, “द्वि; “ज्रि. आदि बच जाते,हैं.| इसी.से., द्विपदः 

पश्य” इत्यादि प्रयोग बन जाते हैं ||१२ | | 

अब “चेता”; स्तोता” इन प्रयोगों में (स्थानेऽन्तरतमः) 
इस सूत्र से प्रमाणकूत आन्तर्य मानें, तो हृस्व इकार उकार 
के स्थान में अकार गुण प्राप्त है । इससे अभीष्ट प्रयोगों की 
सिद्धि नहीं होती । इसलिये यह परिभाषा की है - 


१३- यत्रानेकविधमान्तर्यं तत्र स्थानत एवान्तर्य 

े बलीयः || अ० १ ।॥१।५०।। 

जहां अनेक प्रकार का , अर्थात्‌ स्थानकृत, अर्थकृत, 

गुणकृत और प्रमाणकूत यह चार प्रकार का आन्तर्य प्राप्त 
हो, वहां जो स्थान से आन्तर्य है, वही बलवान्‌ होता है । 

. इससे प्रमाणकृत आन्तर्य्य के हट जाने से स्थानकूत 
आन्तर्य्यय के आश्रय से एकार ओकार गुण होकर 'चेता; 
स्तोता' प्रयोग बन जाते हैं । 

स्थानकूत आदि के विशेष उदाहरण सन्धिविषय में 
लिख चुके हैं। ||१३ | | 

(संख्याया अतिशदन्तायाः कन्‌) यहां ति! और “शात्‌ 
जिस के अन्त में हों, उस से “कन्‌' प्रत्यय का निषेध किया 
है । सो “कतिभिः क्रीतम्‌-कतिकम्‌' यहां भी त्यन्त से 
निषेध होना चाहिये, और कनु प्रत्यय तो इष्ट ही है । इसलिये 
यह परिभाषा है - 


CC-0.Panini Kanya Maha Vidyalaya Collection. 


| 


$ 


द 
Digitized by Arya चीरिपभाषिंक |-९४॥॥॥५१॥0॥ Chennai and eGangofri 
१९ 


१४- अर्थवद्ग्रहणे नानर्थकस्य || अ० ५।१।२२।। 

अर्थवान्‌ के ग्रहण होने में अनर्थक शब्दों का ग्रहण 
नहीं होता । 

इससे अर्थवान्‌ 'ति” शब्द, के ग्रहण में निरर्थक 
डतिप्रत्ययान्त के ति" का ग्रहण नहीं होता ।इससे “कतिकम्‌" 
यहां कन्‌ का निषेध नहीं हुआ । ; 

इसी प्रकार प्र शब्द से ऊढ के परे वृद्धि कही है, सो 
“प्र+ऊढवान्‌ - प्रोढवान्‌' यहां ऊढ' शब्द निरर्थक है । इसलिये 
वृद्धि नहीं होती । इत्यादि अनेक प्रयोजन हैं ||१४ || 

अब अर्थवद्ग्रहण परिभाषा के होने से भी “अमहान्‌ 
महान्‌ संपन्नो = महद्‌भूतश्चन्द्रमाः, इस प्रयोग में महत्‌ 
शब्द को आकारादेश' होना चाहिये । और आत्व के होने से 
अनिष्टसिद्धि प्राप्त है । इसलिये यह परिभाषा है - 


१५- गौणमुख्ययोर्मुख्ये कार्यसम्प्रत्ययः || 
अ० ६।३।४६।। 
जो गुणों से प्राप्त होवे वह “गौण” और जो गुणी से 
प्राप्त होवे वह “मुख्य” कहाता है | उस गौण और मुख्य दोनो 
में एक काल में एक कार्य प्राप्त हो, तो मुख्य में कार्य होवे, 
और गौण में नहीं । | 
इससे “महद्भूतश्चन्द्रमा:' यहां आकारादेश नही होता। 
क्योंकि यहाँ 'महतू' शब्द अभूततद्भाव अर्थ में मुख्य और 

चन्द्रमा के साथ समानाधिकरण में गौण विशेषण है । 

इसी प्रकार ' अगौः गौः समपद्यत-गो 5 भवत्‌* यहां 
च्विप्रत्ययान्त 'गो' शब्द निपातसंज्ञक है, परन्तु मुख्य 
ओकारान्त निपात नहीं । इसलिये (ओत्‌) सूत्र से प्रगृह्यसंज्ञा 
नहीं होती । इत्यादि अनेक प्रयोजन हैं ।।१५। | 

अर्थवान्‌ के ग्रहण में अनर्थक का ग्रहण नही होता, यह 
कह चुके हैं । सो 'राज्ञा' यहां राजन्‌ शब्द में “कनिनु प्रत्यय 
का 'अन्‌' अर्थवान्‌ है, इसलिये अन्नत के अकार का लोप 
होना ठीक है । और 'साम्ना' यहां सामन्‌ शब्द में “मनिन्‌' 
प्रत्यय का 'मन्‌' अर्थवान्‌ और अन्‌ अनर्थक है । इस 
समाधान के लिये यह परिभाषा है- 


१६- अनिनस्मन्ग्रहणान्यर्थवता चानर्थकेन च 
तदन्तविधिं प्रयोजयन्ति ।।अ०।१।१।७२।। | 
अन्‌, इन्‌, अस्‌, मन्‌ ये जिन सूत्रों में ग्रहण हैं, वहां | 

अर्थवान्‌ और अनर्थक दोनों से तदन्तविधि होता है । 
अन्‌-में तो अर्थवान्‌ और अनर्थक दोनों के उदाहरण | 

दे दिये | इन्‌-दण्डी” यहां इनि प्रत्यय के अर्थवान्‌ इन्नन्त 
को दीर्घ, और “वाग्मी” यहां अर्थवान्‌ 'ग्मिन्‌ के अनर्थक इत्‌ | 
को दीर्घ; अस्‌-“सुपयाः' यहाँ अर्थवान्‌ “असुन्‌' प्रत्यय के 

'अस्‌' को दीर्घः और “पीतवा:” यहां पीत पूर्वक वस्‌ में 

अनर्थक 'अस्‌' को दीर्घ होता है । मन्‌ - सुष्ठु शर्म्म 

यस्याः सा सुशर्म्मा” यहां तो अर्थवान्‌ मन्नत से डीप्‌ का 
निषेध है, और “सुप्रथिमा“ यहां “इमनिच्‌ प्रत्यय का “इमन्‌' 
अर्थवान्‌ और मन्‌ भाग निरर्थक को भी डीप्‌ का निषेध होता 
ही है ।।१६।। 

और आगे एक परिभाषा लिखेंगे कि समीपस्थ का 
विधान वा निषेध होता है । इसमें यह दोष आता है कि जैसे 
(लिङ्सिचावात्मनेपदेषु) इस सूत्र की अनुवृत्ति (उश्च) इस 
में आती है सो जो समीपस्थ के विधि निषेध का नियम है, तो . 
आत्मनेपद की अनुवृत्ति आनी चाहिये, क्योंकि आत्मनेपद 
की अपेक्षा में 'लिङ्‌; सिच्‌“ दूर हैं, और लिङ्‌; सिच्‌ की 
अनुवृत्ति के विना कार्य सिद्धि नहीं हो सकती । इसलिये यह 
वक्ष्यमाण परिभाषा है- 


१७- एकयोगानिर्दिष्टानां सह वा प्रवृत्तिः सह वा 
निवृत्तिः ।। 
जो एक सूत्र में निर्देश किये पद हैं, उनकी अन्य सूत्रों 
में एक साथ प्रवृत्ति और एक साथ निवृत्ति हो जाती है । 
इससे (उश्च) सूत्र में “लिङ्‌; सिच्‌' की भी अनुवृत्ति 
आ जाती है । इसी प्रकार अन्यत्र बहुत स्थलों के सूत्र 
वार्तिकों में यह रीति वीख पड़ती है, कि जैसे कही दो पदो 
की अनुवृत्ति आती है, उनमें से जब एक को छोड़ना होता है 

तब द्वितीय पद को फिर से पढ़ते हैं । तो यही प्रयोजन है कि 
उन दोनों पदों की .अनुवृत्ति एक साथ ही चलती है उसमें से 
एक को छोड के दूसरे पद की अनुवृत्ति नहीं जा सकती 
| ।१७।। 

अब इस पूर्व परिभाषा के होने में यह दोष है कि 
(अलुगुत्तरपदे) इस सब सूत्र का अधिकार चलता है | उस 
में 'अलुक' अधिकार तो “आनड्‌ विधान से पूर्व पूर्व ही 
रहता है, फिर उत्तरपदाधिकार पादपर्य्यन्त क्यों जावे ? 
इसलिये यह परिभाषा है - 


१८- एकयोगनिर्दिष्टानामप्येकदेशानुवृत्तिर्भवति 
|| अ० ४।१।२७।। 
एक सूत्र में पृथक्‌ पठित पदों में से भी कहीं एकदेश 
की अनुवृत्ति होती है । 
इस से उत्तरपदाधिकार का पादपर्यन्त जाना सिद्ध हो 
गया । तथा (दामहायनान्ताच्च) यहां पूर्व सूत्र से 'संख्या' 
की अनुवृत्ति आती है, और “अव्यय” की नहीं । 
(अणुदित्सवर्णस्य चाप्रत्ययः) यहां प्रत्ययग्रहण से 
सवर्ण का निषेध किया है । इसका यही प्रयोजन है कि 
(सनाशंसभिक्ष उः) इत्यादि मे “उ' आदि प्रत्यय अपने सवर्णी 
दीर्घ आदि के ग्राहक न हों । सो जब स्त्रीप्रत्यय को छोड़ के 

अन्य दीर्घ प्रत्यय से किसी अर्थ की प्रतीति ही नहीं होती, तो 
दीर्घ प्रत्यय नहीं हो सकता । इसलिये प्रत्यय ग्रहण के व्यर्थ 
होने से यह ज्ञापक होता है कि इस सूत्र में यौगिक प्रत्यय का 
निषेध है । “प्रतीयते विधीयते भाव्यते5सौ प्रत्ययः, न 
प्रत्ययो ऽप्रत्ययः” इसी व्याख्यान से यह परिभाषा निकली 
है- 


१६- भाव्यमानेन सवर्णानां ग्रहणन्न || 
अ० १।१।६८।। 

जो विधान किया जाता है, उससे सवर्ण का ग्रहण नहीं 
होता । 

जैसे - (त्यदादीनामः) यहां अकार को विधान किया 
है, उससे दीर्घ सवर्णी का ग्रहण नहीं होता । 

और (ज्यादादीयसः) यहां “ईयसुन्‌" प्रत्यय के ईकार 
को आकारादेश न कहते किन्तु अकार कहते, तो सवर्णग्रहण 
से दीर्घ हो ही जाता, फिर निश्चित हुआ कि यहां भी पूर्ववत्‌ 
भाव्यमान अकार सवर्णग्राही नहीं हो सकता, इसलिये दीर्घ 
कहा, इत्यादि ।।१६ |] 

यदि भाव्यमान से सवर्ण का ग्रहण नहीं होता तो (दिव 
उत्‌; ऋत उत्‌) इन सूत्रों में भाव्यमान उकार को तपर 
करना व्यर्थ है । क्योकि तपर करने का यही प्रयोजन है कि 

उकार तत्काल का ग्राहक हो, अपने सवर्णी का ग्रहण न करे । 
फिर (अणुदित्‌०) परिभाषा से सवर्णग्रहण तो प्राप्त ही नहीं, 
उकार तपर क्यों पढ़ा ? इसलिये यह परिभाषा है- 


२०- भवत्युकारेण भाव्यमानेन सवर्णानां ग्रहणम्‌ । | 
अ० ६।१।१८५।। 
भाव्यमान उकार से सवर्णी का ग्रहण होता है | 
इससे पूर्वोक्त उकार में तपर सार्थक हुआ । और 
अन्यत्र फल यह है कि (अदसोऽसेर्दादु दो मः) यहां भाव्यमान 
हृस्व उकार सवर्णी का ग्राही होता है | तभी “अमूभ्याम्‌” 
आदि में दीर्घ ऊकारादेश हुआ || २०।। 

“गवे हितं = गोहितम्‌ यहां समास में चतुर्थ्येकवचन 
प्रत्यय का लुक्‌ किये पीछे (प्रत्ययलोपे 0) सूत्र से प्रत्ययलक्षण 
कार्य मानें, तो “गो“ शब्द के ओकार को अवादेश प्राप्त है । 
इसलिये यह परिभाषा है - 


२१- वर्णाश्रये नास्ति प्रत्ययलक्षणम्‌ ।। 
वर्ण के आश्रय से जो कार्य कर्त्तव्य हो, तो प्रत्ययलक्षण 
न हो । अर्थात्‌ उस प्रत्यय को मान के वह कार्य न होवे । 


इसलिये अच्‌ को मान के अवादेश नहीं होता, इत्यादि 
|| २१ || ¢ 

(अत: कूकमिकस0) इस सूत्र में “कस' शब्द का 
पाठ व्यर्थ है, क्योंकि उणादि में (कमे: सः) इस सूत्र से 
“कम्‌” धातु का कंस शब्द बना है । कम्‌ धातु के सामान्य 
प्रयोगों के ग्रहण में 'कंस' शब्द का भी ग्रहण हो जाता: फिर 
कस शब्द क्यों पढ़ा इसलिये यह परिभाषा है - 


२२- उणादयोऽव्युत्पन्नानि प्रातिपदिकानि ।। 
अ० १।१।६१।। 
उणादि प्रातिपदिक अव्युत्पन्न, अर्थात्‌ उन का सर्वत्र 
प्रकृति, प्रत्यय, कारक आदि से यौगिक यथार्थ अर्थ नहीं | 
लगता । अर्थात्‌ उणादि शब्द बहुधा रूढ़ि होते हैं । | 
इसलिये (अतः कूकमिकस0) सूत्र में “कस' ग्रहण | 
सार्थक है । | 
इसी प्रकार (प्रत्ययस्य लुक्‌ 0) इस सूत्र से 'परशव्य' \ 
शब्द का लुक्‌ कहा हुआ उकार प्रत्यय होने से भी अव्युत्पन्नपक्ष | 
मान के 'परशु' शब्द के उकार का लुक्‌ नहीं होता । इत्यादि , 
अनेक प्रयोजन हैं || २२ || 
“देवदत्तश्चिकीर्षति' इत्यादि प्रयोगों में देवदत्त आदि | 
शब्दों को सन्नत के धातुसंज्ञा आदि कार्य्य प्राप्त हैं, सो क्यों | 
नहीं होते ? जो देवदत्त के सहित सब वाक्य की धातुसज्ञा | 
हो जावे तो (सुपो धातु0) इस सूत्र से जो देवदत्त के आगे | 

विभक्ति है, उसका लुक्‌ प्राप्त होवे । इसलिये यह परिभाषा 
डे 


२३- प्रत्ययग्रहणे यस्मात्स प्रत्ययो विहित- 
स्तदादेस्तदन्तस्य च ग्रहणं भवति || 
अ० १।४।१३।। 
जिससे जो प्रत्यय विधान किया हो, वह जिसके आदि 
वा अन्त में हो, उसी का ग्रहण हो । और जो उस वाक्य में 
प्रत्ययविधि से पद पृथक्‌ हो, उसका सामान्य कार्यों में ग्रहण 
न हो । 
` इससे सन्नन्त की धातुसंज्ञा में देवदत्त का ग्रहण न 
हुआ तो विभक्ति का लुक्‌ भी बच गया । 

इसी प्रकार “देवदत्तो गार्ग्यः” यहां समुदाय की 
प्रातिपदिक संज्ञा हो, तो मध्य विभक्ति का लुक्‌ हो जावे । 

तथा "ऋद्धस्य राज्ञः पुरुषः’ इस समुदाय की 
समाससंज्ञा हो, तो मध्य विभक्तियों का लुक प्राप्त होवे । 
इत्यादि इस परिभाषा के अनेक प्रयोजन हैं ।।२३।। 

(येन विधिस्तदन्तस्य) इस परिभाषा सूत्र से 
“दुषत्तीर्णा; परिषत्तीर्णा“ इत्यादि प्रयोगों में (रदाभ्यां निष्ठातो 
नः पूर्वस्य च दः) इस सूत्र से “दृषद्‌” “परिषद्‌” दकारान्त 
शब्दों से परे धातु के तकार को अनिष्ट नकारादेश प्राप्त है। 

इसलिये यह परिभाषा है - 


२४- प्रत्ययग्रहणे चापञ्चम्याः || अ० १।१।७२।। 

जिन सूत्रों मे प्रत्ययग्रहण से कार्य होते हैं, वहां पञ्चम्यन्त 
से परे वह कार्य न हो । अर्थात्‌ पञ्चम्यन्त से परे प्रत्ययग्रहण 
में तदन्तविधि न होवे । 

इससे 'परिषत्तीर्णा' आदि में धातु के तकार को नकार 
आदेश नहीं होता, इत्यादि || २४ || 

“कुमारीगौरितरा” इत्यादि प्रयोगों में तदन्तविधि मानें, 
तो 'कुमारी' शब्द को भी हृस्व प्राप्त है | इसलिये यह 
परिभाषा है - 


२५- उत्तरपदाधिकारे प्रत्ययग्रहणे रूपग्रहणं 
द्रष्टव्यम्‌ ।। अ० ६।३।५०।। 
(अलुगुत्तरपदे) जो षष्ठाध्याय के तृतीय पाद में 

प्रत्ययनिमित्त कार्य है, वहां स्वरूप का ग्रहण होना चाहिये, 

अर्थात्‌ तदन्तविधि न हो । 

इस से “कुमारीगौरितरा' यहां 'कुमारी' शब्द को हृस्व 
नहीं होता । 

और 'रूप” ग्रहण से यह भी प्रयोजन है कि (हृदयस्य 
हल्लेखयदणलासेषु) जो इस सूत्र में २३वीं परिभाषा के 
अनुकूल “युत' और 'अण प्रत्यय जिससे विहित हो, उस 

उत्तरपद के परे पूर्व को कार्य हो जावे, सो इष्ट. नहीं है । 
क्योंकि जो तदन्तविधि हो तो केवल हृदय शब्द से 'हृद्यम्‌; 
हार्दम्‌” प्रयोग नहीं बनें । इसमें 'लेख' ग्रहण ज्ञापक है कि 
अणन्त उत्तरपद का ग्रहण हो तो लेख शब्द ' अण्‌ प्रत्ययान्त 
पृथक्‌ ग्रहण व्यर्थं है । इससे यह निश्चित हुआ कि इस 
उत्तरपदाधिकार के प्रत्ययाश्रितकार्यविधायक सूत्रों में 
तदन्तविधि नहीं होती || २५ ।। 

(प्रत्ययग्रहणे०) इस २३वीं परिभाषा से (ष्यङः 
संप्रसारणं पुत्रपत्योस्तत्पुरुषे) यहां तत्पुरुष में 'पुत्र" और 
“पति' उत्तरपदों के परे "ष्यङ्‌" को सम्प्रसारण कहा है, तो 
ध्यड” का जो आदि वा ष्यडन्त को कार्य होगा | इससे 
“कारीषगन्घ्यायाः पुत्रः-कारीषगन्धीपुत्रः, कारीषगन्धीपतिः, 
वाराहीपुत्रः, वाराहीपतिः” इत्यादि प्रयोग तो सिद्ध हो जावेंगे, 
परन्तु “परमकारीषगन्धीपुत्रः; परमकारीषगन्धीपतिः; 
इत्यादि प्रयोग नहीं सिद्ध होंगे | क्येंकि जिस “कारीषगन्धि" 
शब्द से ष्यङ्‌ प्रत्यय विहित है, तो वही जिसके आदि में हो 
ऐसे ष्यङ्‌ का ग्रहण हो सकता है, और परम के सहित ग्रहण 
नहीं हो सकता । इसलिये यह परिभाषा है - | 


२६- अस्त्रीप्रत्ययेनानुपसर्जनेन 
|। अ० ६।१।१३।। 
तदादिग्रहूण ,प्ररिभाजा स्तरीप्रत्यप्र, और हक j जन को 

छोड़ के प्रवृत्त होवें । 
इससे सामान्य स्त्रीप्रत्यय 'परमकारीषगन्धीपुत्रः” | 
इत्यादि में तदादि ग्रहण के दोष से सम्प्रसारण का निषेध | 
नहीं होता । | 
और “कारीषगन्ध्यमतिक्रान्तो ऽतिकारीषगन्ध्य:” | 
अतिकारीषगन्ध्यस्य पुत्रः अतिकारीषगन्ध्यपुत्रः” यहां । 
ष्यङन्त स्त्रीप्रत्यय उपसर्जन, अर्थात्‌ स्वार्थ में अप्रधान है | - `| 
इसलिये सम्प्रसारण नहीं होता, इत्यादि || २६ || | | 
(सुप्तिङन्तं पदम्‌) इस सूत्र में 'अन्त' ग्रहण व्यर्थ है, | 
क्योंकि जो (सुपतिङ्पदम्‌) ऐसा सूत्र करते तो तदन्तविधि 
परिभाषा से अन्त की उपलब्धि से सुबन्त, तिङन्त की पदसंज्ञा 
हो ही जाती, फिर अन्तग्रहण व्यर्थ होकर इस परिभाषा का 
ज्ञापक है - 


२७- संज्ञाविधौ प्रत्ययग्रहणे तदन्तविधिर्न भवति || 
अ० १।४।१४।। 
प्रत्ययो की संज्ञा करने में तदन्तविधि नहीं होती । 
इस से अन्तग्रहण सार्थक होना तो स्वार्थ में चरितार्थ 
है, और अन्यत्र फल यह है कि (तरप्तमपौ घः) यहां 'तरप्‌; 
तमप्‌ प्रत्ययान्त की “घ' संज्ञा नहीं होती ।जो तरप्‌ प्रत्ययान्त 
की “घ' सज्ञा हो जावे तो 'कुमारीगौरितरा' यहां घसंज्ञक के 

परे “कुमारी ' शब्द को हृस्व हो जावे । सो इस परिभाषा से 
नहीं होता । 

और (कृत्तद्धितसमासाश्च) यहां प्रत्ययों में अन्तग्रहण 
नहीं किया, और प्रातिपदिकसंज्ञा के हाने से तदन्तविधि भी 
नहीं हो सकती, इसलिये कृत्तद्धित में अर्थवान्‌ की अनुवृत्ति 
करने से कृदन्त और तद्धितान्त ही अर्थवान्‌ होते हैं, केवल 
कृत्‌, तद्धित नहीं । क्योंकि (न केवला प्रकृतिः प्रयोक्तव्या 
न च केवल: प्रत्ययः) इस महाभाष्य के प्रमाण से प्रत्ययान्त 
ही अर्थवान्‌ होता है । 

और “बहुच्‌” प्रत्यय प्रातिपदिक से नहीं होता, किम्तु 
सुबन्त से पूर्व बहुच्‌ कहा है । बहुच्‌ प्रत्यय के सहित जो 
समुदाय है, वहां प्रातिपदिकसंज्ञा होने की कुछ आवश्यकता 
नहीं है । जैसे “बहुपटवः' यहां बहुच्‌ के होने से पहिले ही 
अथवा 'पटु' शब्द की प्रातिपदिकसंज्ञा तो सिद्ध ही है । फिर 
“बहुच्‌” प्रत्यय की विवक्षा में जिस विभक्ति और वचन का 
प्रयोग करना हो उसको रख के “बहुच्‌” प्रत्यय लाना चाहिये | 
जैसे - पटु+जस्‌” इस सुबन्त के पूर्व 'बहुच्‌' आकार 
“बहुपटवः' प्रयोग सिद्ध हो गया । इसी प्रकार अन्य प्रयोगों में 
जान लेना चाहिये । 

और “सर्वकः विश्वकः" इत्यादि में जो ' अकच्‌“ प्रत्यय 
मध्य में होता है, उसके आगे परिभाषा लिखी है कि - 

(तदेकदेशभूतस्तद्ग्रहणेन गृह्यते) “सर्व” प्रातिपदिक के 
एक देश के मध्य में आया 'अकच्‌“उसी प्रातिपदिक के ग्रहण 
से ग्रहण किया जाता है || २७ || 

२३वीं परिभाषा के होने में ये भी दोष हैं कि “अवतप्ते 
नकुलस्थितं त एतत्‌” यहाँ क्त प्रत्ययान्त स्थित शब्द के 
साथ सप्तम्यन्त का समास कहा है, सो गतिसंज्ञक “अव शब्द 
के सहित सप्तम्यन्त और कर्त्तकारकवाची 'नकुल' शब्द के 
सहित क्तान्त कृदन्त स्थित शब्द है ।इस कारण समास नहीं 
प्राप्त है । इसलिये यह परिभाषा है - 


२८- कृद्ग्रहणे गतिकारकपूर्वस्यापि ग्रहणं भवति | | 
अ० १।४।१३।। 
जहां कृत्प्रत्यय के ग्रहण से कार्य हो, वहां उस कृदन्त 
के पूर्व गतिसंज्ञक और कारक हो तो भी वह कार्य हो जावे । 
इस से गतिसंज्ञक 'अव' और कारक “नकुल ' के होने 
से भी समास हो जाता है । 
तथा "सांकूटिनम्‌ “यहां 'इनुण' कृत्‌प्रत्ययान्त से 'अणू' 
तद्धित होता है । सो जो 'कूटिन्‌' शब्द से करें, तो उसी के 
आदि को वृद्धि होवे । इस परिभाषा से गतिसंज्ञक -सम्‌ के 
सहित से 'अण्‌' के होने से सम्‌ के सकार को वृद्धि हाती है। 
इत्यादि अनेक प्रयोजन हैं । 

(गतिरनन्तरः) इस सूत्र में 'अनन्तर' ग्रहण इस 
परिभाषा के हाने में ज्ञापक है || २८ ।। 

(येन विधिस्तदन्तस्य) इस परिभाषा सूत्र में सामान्य 
करके तदन्तविधि कही है । विशेष विषय में उसका 
अपवादरूप वक्ष्यमाण परिभाषा है - 


२६- पदाङ्ाघिकारे तस्य तदन्तस्य च ।। 
अ० १।१।७२।। 

उत्तरपदाधिकार, अर्थात्‌ षष्ठाध्याय के तृतीयपाद में 
और अङ्गाधिकार में जिस को कार्य्यविधान हो वा जिस के 
आश्रय हो उसका और वह जिस के अन्त में हो, उन दोनों 
का ग्रहण होता है । 

जैसे - (इष्टकेषीकामालानां चिततूलभारिषु) इस 
सूत्र में “इष्टकचितं चिन्वीत' यहां उसी 'इष्टका' शब्द को 
हृस्व और "पक्वेष्टकचितं चिन्वीत” यहां तदन्त को भी 
हस्व होता है। “इषीकतूलेन; मुञ्जेषीकतूलेन; मालभारिणी 
कन्या; उत्पलमालभारिणी कन्या” यहां भी “इषीका” और 
“माला” शब्द को दोनों प्रकार हृस्व हुआ है । 

अङ्गाधिकार में (सान्तमहतः संयोगस्य) “महान्‌“ यहां 
उसी महत्‌ शब्द की उपधा को दीर्घ और “परममहान्‌” यहां 
तदन्त को भी होता है । इत्यादि अनेक उदाहरण महाभाष्य में 
लिखे हैं || २६ ।। 

(एकाचो द्वे प्रथमस्य) यहां अनेकाच्‌ धातु के प्रथम 
एकाच्‌ अवयव को द्वित्व होता है, जैसे “जजागार” यहां 'ज” 
भाग को द्वित्व हुआ है । जो केवल एकाच्‌ धातु है, उसमें 
प्रथम एकाच्‌ अवयव कहाँ है, जिसको द्वित्व हो, जैसे-पपाच, 
इयाज इत्यादि । तथा ‘एकाच्‌ शाब्द में भी बहुब्रीहि समास है 
कि एक अच्‌ जिस में हो, अर्थात्‌ अन्य एक वा अधिक हल्‌ 
हों, वह “एकाच्‌- अवयव कहाता है ।सो जहां केवल एक ही 
अच्‌ धातु है, जेसे-इयाय; आर, यहां “ई; ऋः धातुओं को 
द्वित्व कैसे हो सके ? इसलिये यह परिभाषा है - 


३०- व्यपदेशिवकस्मिन्‌ ।। अ० १।१।२१।। 


सत्‌ निमित्त के होने से मुख्य जिसका व्यपदेश-व्यवहार 
हो, वह “व्यपदेशी कहाता है; और “एक' वह है जिस के 
व्यवहार का कोई सहायी कारण न हो । उस एक में व्यपदेशी 
के तुल्य कार्य होता है । 

इस से एकाच्‌ धातु -पपाच- आदि में द्वित्व और 
केवल एक ही अच्‌ धातु “इयाय; आर" आदि में भी द्विर्वचन 
हो जाता है । क्योंकि एकाच्‌ और एक ही अच्‌ धातु की 
अपेक्षा में अनेकाच्‌ व्यपदेशी है । तद्वत्‌कार्य मानने से सर्वत्र 
द्वित्व हो जाता है ।। 

(आदेशप्रत्यययोः) इस सूत्र मे प्रत्यय के अवयव सकार 

को मूर्धन्य कहा है, सो “करिष्यति” आदि में तो हो ही जाता 
है और 'स देवान्‌ यक्षत्‌” यहां 'यक्षत्‌' क्रिया में केवल सिप्‌ 
विकरण का सकारमात्र प्रत्यय है, उसको व्यपदेशिवद्भाव 
मान के मूर्धन्य होता है । इत्यादि अनेक प्रयोजन हैं । 

लोक में भी यह व्यवहार होता है कि किसी के बहुत 
पुत्र हैं, वहां तो ज्येष्ठ, मध्यम और कनिष्ठ का व्यवहार 
बनता है, और जिसका एक ही पुत्र है, तो वहां उसी में 
ज्येष्ठ, मध्यम और कनिष्ठ व्यवहार होता है || ३० ।। 

तद्धित में जैसे - “नडादि; गर्गादि और शिवादि“ इत्यादि 
प्रातिपदिकों से अपत्य आदि अर्था में 'अण्‌ आदि प्रत्यय 
कहे हैं, सो 'उत्तमनड, परमगर्ग और महाशिव' आदि 
प्रातिपदिकों से तदन्तविधि में क्यों नहीं होते ? इसलिये यह 
परिभाषा है - 


३१- ग्रहणवता प्रातिपदिकेन तदन्तविधिः 
प्रतिषिध्यते ।। अ० ५।१।२०।। 


प्रत्यय का ग्रहण करने वाले प्रातिपादिक से 
तदन्तविधि नहीं होता । 

इसलिये 'उत्तमनड' और 'परमगर्ग' आदि प्रातिपादिकों 
से 'फक' और “यञ्‌ आदि प्रत्यय नहीं होते । 

और इस परिभाषा के निकलने का ज्ञापक (पूर्वादिनिः; 

सपूर्वाच्च) ये दोनों सूत्र हैं | क्योंकि जो पूर्व” शब्द से 
विधान किया “इनि' प्रत्यय तदन्त से भी हो जाता, तो 
द्वितीय सूत्र व्यर्थ हो जाता । फिर व्यर्थ होकर यह ज्ञापक 
होता है कि यहां तदन्तविधि नहीं होता ।|३१।। 

“सूत्रान्त' प्रातिपदिकों से “ठक्‌' और 'दशान्त' आदि 
प्रातिपदिकों से “ड' आदि प्रत्यय कहे हैं । सो (३०)वीं परिभाषा 
से व्यपदेशिवद्‌भाव मान कर केवल 'सूत्र' और “दश” आदि 
से “ठक" तथा 'ड' आदि प्रत्यय क्यों नहीं हो जाते ? इसलिये 
यह परिभाषा है - 


३२- व्यपदेशिवद्भावो ऽप्रातिपदिकेन ।। 
अ० १।१।७२।। 


व्यपदेशिवद्भाव की प्रवृत्ति प्रातिपदिकाधिकार को छोड़ ' 
के होती है । 

इसलिये केवल “सूत्र आदि शब्दों से “ठक्‌” आदि 
प्रत्यय नहीं होते । और इस परिभाषा का ज्ञापक भी (पूर्वादिनिः; 
सपूर्वाच्च) ये दोनों सूत्र हैं । क्योंकि जो यहां व्यपदेशिवद्भाव 
होता तो (पूर्वान्तादिनिः) ऐसा एक सूत्र कर देते, तो सब 
काम सिद्ध हो जाता । फिर पृथक्‌ पृथक्‌ दो सूत्र करने से 
ज्ञात हुआ कि यहां व्यपदेशिवद्भाव नहीं होता || ३२ ।। 

(अचि श्नुधातु०) यहां “श्रियौ; भ्रुवौ" उदाहरणों में तो 

केवल 'अच्‌' के परे “इयड्‌; उवङ्‌" हो जाते हैं । और 
“श्रियः; भ्रुवः” यहां इयङ्‌; उवङ्‌" न होने चाहिये, क्योंकि 
यहां केवल अच्‌ परे नहीं है । इसलिये यह परिभाषा है - 


३३- यस्मिन्‌ विधिस्सतदादावलग्रहणे ।। 
अ० १।१।७२।। 


जिस प्रत्याहाररूप पर विशेषण के आश्रय से विधि हो, 
वह जिस के आदि में हो उसके परे वह कार्य होना चाहिये । 

इस से अजादि प्रत्यय के परे “इयङ्‌; उवङ्‌ होते हैं, 
तो "श्रियः; श्रुवः" यहां अजादि (जस्‌) में भी दोष नहीं आता । 

तथा [अवश्यलाव्यम्‌ अवश्यपाव्यम्‌] इत्यादि 
में (घातोस्तन्निमित्तस्यैव) सूत्र से यकारादि प्रत्यय के परे 
वान्तादेश हो जाता है । 

“इको झल्‌” यहां झलादि “सन्‌ लिया जाता है । 
इत्यादि इस परिभाषा के अनेक प्रयोजन हैं || ३३ ।। 

“तिष्यपुनर्वस्वोर्नक्षत्रद्वन्द्वे बहुवचनस्य द्विवचनं 
नित्यम्‌“ इस सूत्र में 'बहुवचन' ग्रहण न करते तो भी प्रयोजन 
सिद्ध हो जाता ।क्योंकिं एक तिष्य और दो पुनर्वसु इन तीन 
के होने से बहुवचन तो प्राप्त ही था, फिर “द्विवचन' के कहने 
से उसी बहुवचन की प्राप्ति में द्विवचन हो जाता । इस प्रकार | 

“बहुवचन' ग्रहण व्यर्थ होकर ज्ञापक है कि “तिष्य; पुनर्वसु" में 
कहीं एकवचन भी होता है वहां एकवचन को द्विवचन न हो। 
इसलिये यह परिभाषा है - 


३४- सर्वो द्वन्द्वो विभाषैकवद्भवति ।। 
अ० १।२।६३।। 
दो वा अधिक किन्ही शब्दों का द्वन्द्रसमास हो, वह 
सब विकल्प करके एकवचन होता है । 
इस से “तिष्य; पुनर्वसु“ के एकवचनपक्ष में द्विवचन न 
हो इसलिये बहुवचन स्थानी का ग्रहण है । 
तथा इसी परिभाषा से “घटपटम्‌; घटपटौ; 
ईपलोमकूलम्‌; माथोत्तरपदपदव्यनुपदम्‌” इत्यादि में भी 
एकवचन सिद्ध हो जाता है । समाहार द्वन्द्व सर्वत्र एक ही 
वचन होता है । 
और यह परिभाषा इतरेतरद्वन्द्र समास में लगती है । 
इसी से इसके उदाहरण भी सब इतरेतरद्वन्द्व के दिये हैं 
।।३४।। 
(व्यत्ययो बहुलम्‌) इससे “स्य' आदि विकरणों का 
व्यत्यय होना सूत्रार्थ है | तथा (षष्ठीयुर्तश्छन्दसि वा) इस 
सूत्र से भी षष्ठीयुक्त 'पति' शब्द की घिसंज्ञा का वेद में 
विकल्प है । इन दोनों में भाष्यकार ने विभाग करके यह 
परिभाषा सिद्ध की है - 


~ 

३५- वा च्छन्दसि सर्वे विधयो भवन्ति || 
अ० १।४।६।। 

वेद में सब कार्य विकल्प करके होते हैं । 

जैसे - “दक्षिणायाम्‌ इस सप्तम्यन्त की प्राप्ति में 
"दक्षिणायाः ऐसा प्रयोग होता है । इत्यादि अनेक प्रयोजन हैं 

|| ३५ || 

किसी विद्यार्थी ने “अग्नी” ऐसा द्विवचनान्त शाब्द 
उच्चरण किया, जो उसका कोई अनुकरण करे कि “अग्नी 
इत्याह' तो यहां अनुकरण में साक्षात्‌ द्विवचन के न होने से 
जो प्रगृह्यसंज्ञा न होवे, तो ईकार के साथ संधि होनी चाहिये | 
इसलिये यह परिभाषा है- 


३६- प्रकृतिवदनुकरणं भवति ।। अ० ८।२।४६।। 

जो अनुकरण किया जाता है, वह प्रकृति के तुल्य होता 
है । 

इससे “अग्नी' द्विवचनप्रकृति के तुल्य अनुकरण को 
मान के प्रगृह्यसंज्ञा होने से संधि नहीं होती | और एकवचन 
बहुवचन में तो संधि होती है । 

“कुमार्यूलृतक इत्याह' यहां 'ऋतक' शब्द के अनुकरण 
“लुतक' के परे भी यणादेश होता है । 

“दविः पचन्त्वित्याह' यहां “द्विः पचन्तु" शब्द के अनुकरण 

में भी अतिङ्‌ से परे तिङ्‌ पद निघात हो जाता है । 

(अर्थवदधातुरप्रत्ययः०) इस सूत्र में धातु का पर्युदास 
प्रतिषेध मानें, कि धातु के अन्य अर्थवान्‌ की प्रातिपदिकसंज्ञा 
हो, इससे 'क्षि' आदि धातुओं के अनुकरण को प्रकृतिवत्‌ 
होने से स्वाश्रय कार्य मानकर प्रातिपदिकसंज्ञा हो जाती है । 
फिर पंचमी विभक्ति के एकवचन में क्षिधातु को इयङ्‌ आदेश 
नहीं प्राप्त है । इसलिये धातु के अनुकरण को प्रकृतिवत्‌ मान 
के 'इयड्‌' आदेश भी हो जाता है । इससे (क्षियो दीर्घात्‌, 
परौ भुवोऽवज्ञाने, नेर्विशः) इत्यादि सब निर्देश ठीक बन 
जाते हैं ।|३६ ।। 

“भवतु, पचतु" इत्यादि की पदसंज्ञा न होनी चाहिये, 
क्योंकि तिङन्त की पदसंज्ञा कही है । यहां तो तिप्‌ के इकार 
को उकार हो जाने से तिङ्‌ नहीं रहा । इसलिये यह परिभाषा 
द 


३७-एकदेशविकूतमनन्यवद्‌ भवति ।। 
अ० ४।१।८३।। 


जिस किसी का एक अवयव विपरीत हो जावे, तो वह 


अन्य नहीं हो जाता, किन्तु वही बना रहता है । 
इससे इकार के स्थान में उकार हो जाने से भी पदसज्ञा 


हो जाती है । 

(प्राग्दीव्यतोऽण्‌) इस सूत्र से “दीव्यत्‌ शब्द पर्यन्त “अण 
प्रत्यय का अधिकार करते है, और दीव्यत्‌ शब्द कहीं नहीं है, किन्तु 
'दीव्यति' शब्द है । इसके एक देश इकार के जाने से 'दीव्यत्‌' रह 
जाता है । इसी ज्ञापक से यह परिभाषा निकली है । 

लोक में भी किसी कुत्ते का कान वा पूंछ काट लिया 
जावे, तो उसको घोड़ा वा गधा नहीं कहते,.किन्तु कुत्ता ही 
कहते हैं । इंत्यादि अनेक प्रयोजन हैं || ३७ || 

“स्योनः” यहां “सिवु” धातु से उणादि “न' प्रत्यय के 
परे वकार को “ऊठ होकर वकार को स्थानिवत्‌ मानने से 
धातु के इकार को “लघूपधगुण' और उसी इकार को 'यणादेश" 
दोनों प्राप्त हैं । इस में गुण पर और यणादेश अन्तरंग हैं | 
अब दोनों में से कौनसा कार्य होना चाहिये ? इसलिये यह 
परिभाषा है- 


३८- पूर्वपरनित्यान्तरङ्गाऽपवादानामुत्तरोत्तरं बलीयः || 


पूर्व से पर, पर से नित्य, नित्य से अंतरंग, और 


अंतरंग से अपवाद ये सब पूर्व पूर्व से उत्तर उत्तर बलवान्‌ 
होते हैं । 


| यह परिभाषा महाभाष्य के अभिप्रायानुकूल है, अर्थात्‌ 
इसी प्रकार की कहीं नहीं लिखी । पूर्व से पर बलवान्‌ होना 

यह विषय (विप्रतिषेधे परं कार्यम्‌) इसी सूत्र का है । 
जैसे-- अत्रि' इस शब्द से अपत्याधिकार में ऋषिवाची होने 
से 'अण्‌' प्राप्त और “इकारान्त द्वयच' होने से ढक्‌ प्राप्त है । 
सो पूर्व 'अण्‌' को बाध के परविहित “ढक” होता है । | 
जैसे - ' अत्रेरपत्यम्‌=आत्रेयः' इत्यादि | | 


'भू' धातु से लिट्‌ लकार के णल्‌ प्रत्यय के परे 
“भू+अ' इस अवस्था में द्वित्व, यणादेश, उवङ्‌, गुण, वृद्धि 
और बुक्‌ आगम ये सब प्राप्त हैं । द्विवर्चन नित्य होने से पर 
यणादेश का बाधक है । उवङ्‌ अन्तरङ्ग होने से नित्य द्वित्व 
का भी बाधक है । और उवड का अपवाद गुण, गुण का 
अपवाद वृद्धि और इन दोनों का अपवाद निरवकाश होने से 
“वुक' हो जाता है । 

इसी प्रकार अन्य भी बहुत प्रयोगों में यह परिभाषा 
लगती है.। 'दुद्यूषति' यहां 'सन्‌_ प्रत्यय के परे 'दिव धातु के 
वकार को “ऊठ्‌' किये पीछे द्विर्वचन और यणादेश दोनों 
प्राप्त है, नित्य होने से द्विर्वचन होना चाहिये । फिर नित्य 
द्विर्वचन से भी अंतरंग होने से “यणादेश' प्रथम हो जाता है, 
इत्यादि || ३८ ।। 

“ईजतुः' यहां यज्‌ धातु से 'अतुस्‌ प्रत्यय के परे 
द्वित्व को बाध के परत्व से सम्प्रसारण होता है । फिर द्वित्व 

होना चाहिये वा नहीं ? इसलिये यह परिभाषा है - 


३६- पुनः प्रसंगविज्ञानात्‌ सिद्धम्‌ ।। 
अ० १।४।२।। 

परत्व से वा अन्य किसी प्रकार से प्रथम बाधक कार्य 
हो जावे, फिर जो उत्सर्ग कार्य की प्राप्ति हो तो उत्सर्ग भी हो 
जावे । 

इस से ‘यज्‌ धातु को सम्प्रसारण किये पीछे भी द्वित्व 
हो जाता है । 

इसी प्रकार परत्व से “हि' के स्थान में “तातड” आदेश 
होने से फिर “हि” को “धि न होना चाहिये । सो भी “तातङ्‌” 
के निषेधपक्ष में “हि' को “धि' होकर “भिन्धि” आदि प्रयोग 
बन जाते हैं । इत्यादि अनेक प्रयोजन हैं || ३६ || 

लोक में यही रीति है, कि तुल्य अधिकारी दो स्वामियों 
का एक भृत्य होता है, तो वह आगे पीछे दोनों के कार्य किया 
करता है । परन्तु जो उस भृत्य को दोनों स्वामी अनेक 
दिशाओं में एक काल में कार्य करने के लिए आज्ञा दें, तो 
उस समय जो वह किसी का विरोधी न हुआ चाहे, तो दोनों 
के कार्य न करे । क्योंकि एक को एककाल में दो दिशाओं में 
जाके दो कार्य करना असम्भव है ।फिर जिसका पीछे करेगा 
वही अप्रसन्न होगा । 

इसी प्रकार सूत्रों में भी दो में जो बलवान्‌ होगा, वह 
प्रथम हो जावेगा, और जो दोनों तुल्यबल वाले होंगे, तो एक 
दूसरे को हटाने में लोक के तुल्य एक भी कार्य न होगा | 

जैसे-स्त्रीलिंग में वर्त्तमान “त्रि; चतुर्‌ शब्द ' को 
सामान्य विभक्तियों में तिसु; चतसृ” आदेश कहे हैं, और 
'त्रि” शब्द को “आम्‌” विभक्ति के परे “त्रय' आदेश भी कहा 
है, फिर (विप्रतिषेधे परं कार्यम्‌) इस सूत्र से पर 
विप्रतिषेध मान के प्रथम “तिसृ' आदेश हो गया । फिर 
उसको स्थानिवत्‌ मान के “त्रय” आदेश भी होना चाहिये, तो 
लोकवत्‌ अनिष्टप्रसंग आ जावे । इसलिये यह परिभाषा है- 


४०- सकृद्गतौ विप्रतिषेधे यद्‌ बाधितं तद्‌ बाधितमेव ॥। 
"म आ० १।४।२।। 
एककाल में जब दो कार्यो की प्राप्ति होती है, तब 
विप्रतिषेध में पर का कार्य होकर फिर दूसरे पूर्व सूत्र का 
कार्य प्रवृत्त नहीं हो सकता । क्योंकि जो बाधक हुआ सो 
आ । 
न इससे फिर स्थानिवत्‌ मान के 'त्र्‍रय' आदेश नही होता | 
इस कारण (तिसृणाम्‌) इत्यादि प्रयोग शुद्ध ठीक बन जाते 
हैं। और जो दूसरा कार्य भी पश्चात्‌ प्राप्त हो, और प्रथम 
हुआ कार्य कुछ न बिगड़े, तो (३६)वी परिभाषा के अनुकूल 
वह भी कार्य्य हो जावेगा ।|४०।। 

अब यह विचार भी कर्त्तव्य है कि धातुओं से परे जो 
लकारों के स्थान में 'तिप्‌' आदि परस्मैपद और आत्मनेपद 
प्रत्यय होते हैं, वे पहिले हों किवा विकरण हों ? आत्मनेपदादि 
के करने से प्रथम और पीछे भी विकरणों की प्राप्ति है, इससे 
वे नित्य हैं और आत्मनेपद परस्मैपद विधायक प्रकरण से 
परे भी विकरण ही हैं, और विकरण किये पीछे अपत्मनेपद 
नियम की प्राप्ति नहीं, क्योंकि [अनुदात्तङित०] यह 
पञ्चमीनिर्दिष्ट कार्य व्यवधानरहित उत्तर को होना चाहिये । 
विकरणों के व्यवधान से फिर आत्मनेपद नही पाता । और 
जो आत्मनेपद नियम को अनवकाश मानें सो भी नहीं । 
क्योंकि अदादि और जुहोत्यादिगण में जहां विकरण विद्यमान 
नहीं रहते, वहां और लिङ्‌, लिट्‌ लकारों में आत्मनेपद, 
परस्मैपद को अवकाश ही है । फिर "एधते; स्पर्द्धते” आदि में 
आत्मनेपद नहीँ हो सकता । इसलिये यह परिभाषा है । 


४१- विकरणेभ्यो नियमो बलीयान्‌ || 
अ० १।३।२ ।। 
विकरण विधि से आत्मनेपद परस्मैपद नियमविधान 
बलवान्‌ है । । 
क्योकि जो आत्मनेपद आदि के होने से पहिले विकरण 
ही होते हो, तो (आत्मनेपदेष्वन्यतरस्याम्‌;पुषादिद्युताद्यूलुदितः 

परस्मैपदेषु) इन विकरणविधायक सूत्रों में आत्मनेपद के 
आश्रय से विकरणविधान क्यों किया ? इससे यह ज्ञापक है 
कि विकरणविधि से पहिले ही आत्मनेपद परस्पैपद नियम 
कार्य होते हैं । इससे “एधते; स्पर्द्धते' आदि में आत्मनेपद 
सिद्ध हो गया । इत्यादि प्रयोजन इसके हैं || ४१।। 

“न्यविशत; व्यक्रीणीत" यहाँ “नि; वि उपसगा से परे 
“विश' और 'क्री' धातु से आत्मनेपद होता है । सो विकरण, 
आत्मनेपद और अद्‌ आगम तीनों कार्य्य एक साथ प्राप्त हैं। 
इन में से आत्मनेपद सबसे पहिले होकर अब विकरण करने 
के पहिले और पीछे भी “अद्‌! प्राप्त है । इससे अट्‌ नित्य 
हुआ । और विकरण भी “अट्‌' करने से पहिले तथा पीछे भी 
प्राप्त है, तो विकरण भी नित्य हुए । जब दोनों नित्य हुए तो 
परत्व से 'अट्‌' प्राप्त है । और अङ्ग कार्य अद्‌ से विकरणों 
का होना प्रथम इष्ट है, क्योंकि विकरण के आ जाने पर सब 
की 'अङ्‌ंग' संज्ञा हो, और अङ्ग संज्ञा के पश्चात्‌ "अट्‌ 
होवे। इसलिये यह परिभाषा है - 


४२- शब्दान्तरस्य च प्राप्नुवन्‌ विधिरनित्यो भवति ।। 
अ० १।३।६०।। 

जो दो कार्य एक साथ प्राप्त हों, और वे दोनों नित्य 
ठहरते हों, तो उनमें एक विधि के होने से पहिले जिस शब्द 

को दूसरी विधि प्राप्त है, और पहिले कार्य के होने के पश्चात्‌ 
वह विधि दूसरे शब्द को प्राप्त हो, तो वह अनित्य होता है । 

यहां 'अट्‌' आगम पहिले तो केवल “विश्‌' को प्राप्त है, 
और विकरण किये पीछे विकरण सहित सब की अंगसज्ञा 
होने से सब को प्राप्त है । इसलिये 'अट्‌' अनित्य हुआ । 
फिर प्रथम विकरण होकर पुनः प्रसंग मानने से 'अट्‌' हो 
जाता है । इत्यादि प्रयोजन हैं || ४२ ।। 

(नृकुट्यां भवः=नार्कुंटः; नृपतेरपत्यं=नार्पत्यः) यहां 
जो “नृ' शब्द को वृद्धि होती है, उसी वृद्धिरूप आकार का 


सहचारी रेफ रहता है । उस रेफ को खर्‌ प्रत्याहार के परे ' ` 


(खरवसानयोर्विसर्जनीयः) इस सूत्र से विसर्जनीय होने 
“चाहिये । इसलिये यह परिभाषा है- 


४३- असिद्धं बहिरङ्गमन्तरङ्गे ।। 

अ० ८।३।१५।। 

४४- असिद्धं बहिरङ्लक्षणमन्तरङ्गलक्षणे ।। 
अ० ६।४।१३२।। 
इनमें से पहिली परिभाषा बहुधा व्यवहारकालमें प्रवृत्त 
होती, और दूसरी बहुधा व्याकरणादिशास्त्रों में लगती है । 
अन्तरङ्ग कार्य करने में बहिरङ्ग कार्य असिद्ध हो जाता है। 
'बहिर्‌' और 'अन्तर्‌' इन दोनों शब्दों के आगे जो 

“अड्गः शब्द है, वह उपकारकवाची और अङ्ग शब्द के 
साथ दोनों शब्दों का बहुब्रीहि समास है । 
` (निमित्तसमुदायस्य मध्ये यस्य कार्यस्याङ्गमुप- 
कारिनिमित्तं बहिःकार्यान्तरापेक्षया दूरमधिक वा वर्त्तते,तद 
बहिरङ्ग कार्य्यम्‌ । एवं निमित्तसमुदायस्य मध्ये यस्य 
` कार्यस्याङ्गमुपकारिनिमित्तमन्तःकार्याच्तरापे क्षया 
सन्निहितं वा न्यूनं वर्त्तते, तदन्तरङ्गं कार्यम्‌ । तथा 
बह्मपेक्षं बहिरङ्गमल्पापेक्षमन्तरङ्गम्‌ |) 
'बहिरङ्ग' उसको कहते हैं कि प्रकृति, प्रत्यय, वर्ण 
“ और पद के समुदाय में जिस कार्य के उपकारी अवयव दूसरे 
कार्य की अपेक्षा से दूर वा अधिक हों । और 'अन्तरङ्ग' 
वह कहाता है कि प्रकृति आदि निमित्तों के समुदाय से जिस 
कार्य के उपकारी अवयव दूसरे कार्य की अपेक्षा में समीप वा 
न्यून हों । तथा जो बहुत निमित्त और व्याख्यान की अपेक्षा 
रक्खे वह “बहिरड्ग', तथा थोड़े निमित्त और व्याख्यान की 
अपेक्षा रक्खें वह 'अन्तरड्ग' कहाता है । इसलिये प्रायः 
अन्तरङ्गकार्य प्रथम होता है, और बहिरङ्ग असिद्ध हो. 
जाता है । और कहीं कहीं बहिरङ्ग प्रथम हो भी जावे, तो 
अन्तरङ्गकार्य की दृष्टि में असिद्ध अर्थात्‌ नहीं हुआ सा ही 
रहता है. | त 
अब प्रकृत में 'नार्कुटः; नार्पत्य” यहां ककार पकार 

विसर्जनीय के निमित्त अन्तरङ्ग, और वृद्धि का निमित्त 
तद्धित बहिरङ्ग है । सो प्रथम बहिरङ्ग कार्य वृद्धि हो भी 
जाती है । परन्तु अन्तरङ्ग कार्य विसर्जनीय करने में वृद्धि 
के असिद्ध होने से रेफ ही नहीं,फिर विसर्जनीय किस को 
हो? 

तथा (वाह ऊठ्‌) इस सूत्र में ऊठ्‌ नहीं पढ़ते तो 
सम्प्रसारग की अनुवृत्ति आकर 'प्रष्ठ+वाहू+ण्वि+अस्‌' इस 
अवस्था में 'ण्वि' प्रत्यय के परे वकार को “उ' सम्प्रसारण 
और पूर्वरूप हो कर “प्रष्ठ+-उह्‌+ण्वि+अस्‌"इस अवस्था में 
उकार को ओकार गुण और उस ओकार के साथ वृद्धि 
'एकादेश होकर 'प्रष्ठौहः' आदि प्रयोग सिद्ध हो ही जाते, फिर 
“ऊठ्‌' ग्रहण व्यर्थ होकर यह ज्ञापक होता है कि 'प्रष्ठौहः' 
आदि में गुण करते समय सम्प्रसारण असिद्ध होता है । 
अर्थात्‌ यजादि प्रत्ययनिमित्त भ संज्ञा और म संज्ञा के आश्रय 
सम्प्रसारण होता है । इस प्रकार बहुत अपेक्षा वाला होने 
सम्प्रसारण बहिरङ्ग और 'ण्वि' प्रत्यय को मान के गुण 
अन्तरङ्ग है । फिर अन्तरङ्ग गुण करने में जब सम्प्रसारण 
असिद्ध हुआ, तो गुण की प्राप्ति नहीँ | जब गुण नहीं हुआ, 
तो वृद्धि होकर “प्रष्ठौहः” आदि प्रयोग भी नहीं बन सकते । 
इसलिये ऊठ्‌“ ग्रहण करना चाहिये । इसी “ऊठ' ग्रहण के 
ज्ञापक से यह परिभाषा निकली है । 

तथा "पचावेदम्‌; पचामेदम्‌ यहां लोट्‌ के उत्तम पुरुष 
के एकार को ऐकारादेश प्राप्त है । सो ऐत्व अन्तरङ्ग की 
दृष्टि में (आद्गुणः) सूत्र से हुआ गुण बहिरङ्ग होने से 
असिद्ध है । इसलिऐ वहां एकार ही नहीं, तो ऐकार किसको 
हो ? इत्यादि इस परिभाषा के असंख्य प्रयोजन हैं | 

लोक में भी अन्तरङ्ग कार्य करने में बहिरङ्ग असिद्ध 
ही माना जाता है । जैसे मनुष्य प्रातःकाल उठकर पहिले 
निज शरीर सम्बन्धी अन्तरङ्गकार्यो को करता है, पीछे 
मित्रों के, और उसके पीछे सम्बन्धियों के काम करता है । 
क्योंकि मित्र आदि के कार्य निज शरीर की अपेक्षा में बहिरङ्ग 
हैं || ४३-४४ | | 

अब अन्तरङ्गबहिरङ्गलक्षण परिभाषा में ये दोष हैं 
कि “अक्षैर्दीव्यति अक्षद्यूः; हिरण्यद्यू:; यहां ‘दिव्‌’ धातु से 
"क्विप्‌“ प्रत्यय से परे क्विप्‌ को मान के वकार को “ऊठ्‌' 
होता है । उस बहिरङ्ग ऊठ्‌ को असिद्ध मानें, तो यणादेश 
नहीं हो सकता । इत्यादि दोषों की निवृत्ति के लिए यह 
अगली परिभाषा है - 


४५-नाजानन्तर्ये बहिष्ट्वप्रक्लृप्तिः || 
अ० १।४।२।। 
जहां दोनों अचों के समीप वा मध्य में कार्य विधान 
करते हों, वहां अन्तरङ्ग बहिरङ्गलक्षण यःरेभाबा नहीं लगती | 

= 
इससे 'अक्षद्यू' आदि में बहिरङ्ग ऊठ्‌ को जब असिद्ध 
नहीं माना, तो यणादेश भी हो गया । 

तथा (षत्वतुकोरसिद्धः) इस सूत्र में 'तुक्‌' ग्रहण का 
यही प्रयोजन है कि “अधीत्य; प्रेत्य” इत्यादि प्रयोगों में तुक्‌ 
अन्तरङ्ग और सवर्णदीर्घ तथा गुण एकादेश बहिरङ्ग है । 
जो 'लुक्‌' अन्तरङ्ग के करने में बहिरङ्ग एकादेश असिद्ध 
हो जाता, तो तुक्‌ हो ही जाता । फिर तुग्‌विधि में एकादेश 
को असिद्ध करने से यह ज्ञापक़ निकला कि जो दो अचों के 
आश्रय बहिरङ्गा कार्य हो, वह अन्तरङ्ग कार्य की दृष्टि में 
असिद्ध नहीं होता । इसी तुक्‌ग्रहण ज्ञापक से यह परिभाषा 
निकली है || ४५ ।। 

“गोमान्‌ प्रियो यस्य स गोमतुप्रियः, यवमतूप्रियः; 
गोमानिवाचरति गोमत्यते; यवमत्यते" इत्यादि प्रयोगों में 
समासाश्रित अन्तर्वत्तिनी विभक्ति का लुक्‌ द्विपदाश्रय होने से 
बहिरङ्ग, और (हलूङ्यादि०) सूत्र से प्राप्त सुलोप 
एकपदाश्रय होने से अन्तरङ्ग है | सो जो बहिरङ्ग का 
बाधक अन्तरङ्ग हो जावे, तो नुम्‌ आदि कार्य होकर 
गोमतूप्रियः प्रयोग सिद्ध न हो, किन्तु “गोमान्‌प्रिय:” ऐसा 
प्राप्त होवे, सो अनिष्ट है । इसलिये यह परिभाषा है - 


४६ अन्तरङ्गानपि विधीन्‌ बाधित्वा बहिरङ्गों लुग्‌ 

अन्तरङ्ग विधियों को बाध के भी बहिरङ्ग लुक्‌ 
होता है । 

अर्थात्‌ जब अन्तर्वर्तिनी विभक्ति का लुक्‌ समासाश्रय 
होने से बहिरङ्ग हुआ, एकपदाश्रय सुलोप आदि अन्तरङ्गो 
का बाधक हो गया, तो (न लुमताङ्गस्य) इस सूत्र से “नुम्‌' 
आदि करने में प्रत्ययलक्षण का निषेध होकर “गोमतृप्रियः' 
इत्यादि प्रयोग बन जाते हैं । 

; तथा (प्रत्ययोत्तरपदयोश्च) इस सूत्र का यही प्रयोजन 
है कि “त्वामिच्छति त्वद्यति; मद्यति; तव पुत्रस्त्वत्पुत्र 
मत्पुत्रः; त्वं नाथोऽस्थ त्वन्नाथः; मन्नाथः“ इत्यादि प्रयोगों 
में युष्मद्‌, अस्मद्‌ शब्दों को त्व, म आदेश हो जावें । “त्व 
नाथोऽस्य' इस अवस्था में मध्यवर्तिनी विभक्ति का लुक्‌ त्व 
म आदेश होने के पहिले और पीछे भी प्राप्त होने से नित्य, 
और त्व, म आदेश अन्तरङ्ग हैं । नित्य से अन्तरङ्ग 
बलवान्‌ होता है, यह तो कह चुके हैं।। सो जो अन्तरङ्ग 
होने से त्व, म आदेश पहिले हो जावें, तो इस सूत्र का कुछ 
प्रयोजन न रहे । क्योंकि वर्तमान विभक्ति के परे 
(त्वमावेकवचने) सूत्र से त्व, म हो ही जावेंगे । फिर व्यर्थ 
होकर यह ज्ञापक हुआ कि अन्तरङ्ग विधियों का भी बहिरङ्ग 
लुक्‌ बाधक होता है । फिर जब बहिरङ्ग लुक्‌ पहिले हुआ, | 
तो सूत्र सार्थक रहा । और इसी ज्ञापक से यह परिभाषा 
निकली है || ४६ || 

“पर्वैषुकामशमः” यहां पूर्वेषुकामशमी शब्द से तद्धित 
` अण्‌ प्रत्यय होता है । 'पूर्व+इषुकामशमी+अ' इस अवस्था 
` मैं जो तद्धितप्रत्ययाश्रित बहिरङ्ग उत्तरपदवृद्धि से अन्तरङ्ग 
होने के कारण अकार इकार को गुण एकारादेश पहिले हो 
जावे. तो पूर्वोत्तरपद के पृथक्‌ पृथक्‌ न रहने और उभयाश्रय 
कार्य में अन्तादिवद्भाव के निषेध होने से (प्राचां ग्रामनगराणाम्‌) 
इस सूत्र से उत्तरपद वृद्धि नहीं हो सकती । इत्यादि दोषों 
की निवृत्ति के लिये यह परिभाषा है - 


४७- पूर्वात्तरपदयोस्तावत्कार्यं भवति नैकादेशः ।। 

अ० १।४।२।। 

ूर्वोत्तरपदनिमित्तकार्य से अन्तरङ्ग भी एकादेश पहिले. 

नहीं होता, किन्तु पूर्वोत्तरपदनिमित्त कार्य अन्तरङ्ग एकादेश 
से पहिले हो जाता है । 

' इससे 'पूर्वैषुकामशम:” यहां अन्तरङ्ग मानकर प्रथम 
गुण एकादेश नहीं होता, किन्तु पहिले उत्तरपद की वृद्धि 
होकर वृद्धि एकादेश हो जाता है । यह परिभाषा भी (४५)वीं 
परिभाषा की सहचारिणी है । 

इसका ज्ञापक यह है कि (नेन्द्रस्य परस्य) इस सूत्र 
में उत्तरपदवृद्धि का निषेध है कि उत्तरपद में 'इन्द्र' शब्द को 
वृद्धि न हो, जिससे “सौमेन्द्रः प्रयोग सिद्ध हो जावे ।सो जो 
“सोम' के साथ “इन्द्र” का एकादेश अन्तरङ्ग होने से पहिले 

हो जावे, तो इन्द्र शाब्द का इकार तो एकादेश में गया, अन्त्य 
का अच्‌ तद्धित प्रत्यय के परे लोप में गया, फिर जब उत्तरपद 
इन्द्र शाब्द में कोई अच्‌ ही नहीं, तो वृद्धि का निषेध क्यों 
किया ? इससे व्यर्थ होकर यह ज्ञापक हुआ कि अन्तरङ्ग 
भी एकादेश, पूर्वोत्तरपद कार्य के पहिले नहीं होता, किन्तु 
अन्तरङ्ग का बाधक उत्तरपदवृद्धि' पहिले होती है ।इसलिये 
उत्तरपद में इन्द्र शब्द को वृद्धि का निषेध किया है ।।४७।। 

“प्रधाय; प्रस्थाय" इत्यादि प्रयोगों में 'क्त्वा' प्रत्यय के 
स्थान में “ल्यप्‌' आदेश होता है । सो ल्यप्‌ होने से पहिले “ 
प्रधा+त्वा"इस अवस्था में धा के स्थान में “हि! और स्था को 
“इकारादेश' तथा त्वा को 'ल्यप्‌“ भी प्राप्त है । इसमें 'हि' 
आदि आदेश पर और अन्तरङ्ग हैं, और “ल्यप्‌ “बहिरङ्ग 
है।सो पर और अन्तरङ्ग मान के 'हि' आदि आदेश कर लें 


_ तो “प्रधाय; प्रस्थाय' आदि प्रयोग नहीं बन सकें, इसलिये 


यह परिभाषा है- . 


४८- अन्तरङ्गानपि विधीन्‌ बहिरङ्गो ल्यब्‌ बाधते ।। 

अ० २।४।३६।। 

अन्तरङ्ग विधियों का भी बहिरङ्ग ल्यबादेश बाध 
करता है | 

इससे 'हि' अ”? आदेशें को बाध के प्रथम “ल्यप्‌' हो 

गया, फिर हि आदि की प्राप्ति नहीं, तो प्रदाय; प्रस्थाय 
आदि प्रयोग सिद्ध हो गये । 

और (अदो जगिधर्ल्यप्ति किति) इस सूत्र में 'ल्यप्‌ 
का ग्रहण नहीं करते, तो तकासेदि प्रत्ययमात्र की अपेक्षा 
रखने वाला “अद्‌” धातु को “जग्धि' आदेश अन्तरङ्ग होने 
के कारण पूर्वपद की अपेक्षा रखने वाले समासाश्रित बहिरङ्ग 
ल्यप्‌ आदेश से प्रथम हो जाता । फिर “ल्यप्‌” ग्रहण व्यर्थ 
होकर इसका ज्ञापक हुआ कि अन्तरङ्गविधियों को भी 
बाध के पहिले 'ल्यप्‌“ होता है । फिर तकारादि कित्‌ न होने 
से.“जग्धि' आदेश प्राप्त नहीं होता । इसलिये 'ल्यप्‌' ग्रहण 
किया है । यही “ल्यप्‌” ग्रहण इस परिभाषा के निकलने में 
ज्ञापक है || ४८ || 

इयाय; इययिथ" इत्यादि प्रयोगों में पर होने से गुण 
वृद्धि, और नित्य होने से द्वित्व प्राप्त है । द्वित्व होने के 
पश्चात्‌ 'इ+इ+अ;इ+इ+इथ' इस अवस्था मैं परत्व से गुण 
वृद्धि, और अन्तरङ्ग होने से सवर्णदीर्घ एकादेश प्राप्त है । 
सो जो बलवान्‌ होने से अन्तरङ्ग सवर्णदीर्घ एकादेश हो 
ज़ावे तो “इयाय; इययिथ” आदि प्रयोग सिद्ध नहीं हो सकें, 
इसलिये यह परिभाषा है - 


४६- वार्णादाङ्गं बलीयो भवति || अ० ६।१।१२।। 

वर्णकार्य से अङ्गकार्य बलवान्‌ होता है । 

यहां `वर्णकार्य सवर्णदीर्घ एकादेश और अङ्गकार्य 
गुणवृद्धि हैं । उस वेर्णकार्य से अङ्गकार्य को बलवान्‌ होने 
से गुणवृद्धि प्रथम होकर “इयाय; इययिथ" इत्यादि प्रयोग 
सिद्ध हो जाते हैं । 

(अभ्यासस्यासवर्णे) इस सूत्र में असवर्ण अच्‌ के परे 
अभ्यास के इवर्ण उवर्ण को इयङ्‌ उवङ्‌ आदेश कहे हैं । सो 
जो गुण वृद्धि का बाधक एकादेश होःजावे, तो अभ्यास से 
परे असवर्ण अच्‌ हो ही नहीं सकता ।फिर उस असवर्ण गुण 
वृद्धि किये अच्‌ के परे इयङ्‌, उवङ्‌ कहने से निश्चित ज्ञात 


द हुआ कि वर्णकार्य का बाधक अङ्गकार्य होता है । यही 


सवर्ण अच के परे इयङ उवङ का विधान इस परिभाषा के 
होने में ज्ञापक है [| ४६ || 

यह बात प्रथम लिख चुके हैं कि अन्तरड्ग से भी 
अपवाद बलवान्‌ होता हैं । (जुसि च) इस सूत्र से जो 
गुणविधान है सो (कडिति च) आदि निषेधप्रकरण का अपवाद 
है, क्योंकि “झि” के ङित्‌ होने से उसके स्थान में जुस्‌ भी 
ङित्‌ ही आदेश होता है । सो जैसे “अबिभयुः; अबिभरुः" 
इत्यादि में निषेध का बाधक जुस्‌ में गुण होता है, वैसे ही 
“चिनुयुयुः, सुनुयुः' यहाँ यासुट्‌ के आश्रय से प्राप्त गुण 
निषेध का भी बाधक हो जावे, तो 'चिनुयुः, सुनुयुः' आदि 

TIT 
प्रयोगों में गुण होना चाहिये | इसलिये यह परिभाषा है- 


५०-येन नाप्राप्ते यो विधिरारभ्यते स तस्य 

बाधको भवति ।। अ० १।१।६।। 

जिस कार्य की (अवश्य) प्राप्ति में अपवाद का आरम्भ . 
किया जाता है, वह अपवाद उसी कार्य का बाधक होता है 
और जिसकी प्राप्ति अप्राप्ति में सर्वथा अपवाद का आरम्भ 
है, उसका बाधक नहीं होता । 

इससे यह आया कि 'चिनुयुः; सुनुयु:' यहाँ दो डित्‌ 
है, एक सार्वधातुक जुस्‌ प्रत्यय का और दूसरा यासुट्‌ का । 
सो सार्वधातुक प्रत्ययाश्रित जो डित्व है, उसी को मान के 
प्राप्त गुण का निषेध है ।उस निषेध की प्राप्ति में जुस्‌ के परे 
गुण कहा है, और यासुट्‌ के डित्त्वनिमित्तप्राप्त निषेध के होने 
वा न होने में उभयत्र जुस्‌ के परे गुण कहा है । क्योकि 
“अबिभयुः आदि में यासुट्‌ के विना केवल सार्वधातुक के 
आश्रय गुण का निषेध प्राप्त है । इसलिये “चिनुयुः' आदि में 
गुण नहीं होता । इत्यादि इस परिभाषा के अनेक प्रयोजन हैं 

| |५० || 

अब इस पूर्वोक्त परिभाषा के विषय में यह विशेष 
विचार है कि (नासिकोदरौष्ठजङ्घादन्तकर्णशुङ्गाच्च) 
यह सूत्र अगले (न क्रोडादिबह्वचः; सहनञ्‌०) इन दो सूत्रों 

का अपवाद है । और दोनों की प्राप्ति में इसका आरम्भ भी 
है । पूर्व परिभाषा के अनुकूल माना जावे तो सह, नञ्‌ और 
विद्यमानपूर्वक शब्दों से प्राप्त निषेध का बाधक डीषु प्रत्यय 
“सनासिका; अनासिका; विद्यमाननासिका” आदि में भी 
डीष प्रत्यय होना चाहिये, तो ये प्रयोग नहीं बन सकें, इसलिये 
यह परिभाषा है- 


५१-पुरस्तादपवादा अनन्तरान्‌ विधीन्‌ बाधन्ते 

न परान्‌ ।। अ० ४।१।५५।। 

जो पहिले अपवाद और पीछे उत्सर्ग पढ़ा हों, तो वह 
अपने समीपस्थ कार्य का बाधक हो, और परविधि अर्थात्‌ 
जिसके साथ व्यवधान है, उसका बाधक नहीं होवे । 

इससे बह्वच्‌ लक्षण से प्राप्त डीष्‌ के निषेध का बाधक 
हुआ, और सह, नञ्‌, विद्यमानपूर्वक नासिका से प्राप्त डीष्‌ 
के निषेध का बाधक नहीं हुआ । इस प्रकार “सनासिका; 
अनासिका' आदि प्रयोग सिद्ध हो गये । इसी प्रकार अन्यत्र 
भी इसका विषय जानना ।|५१।। 

अब (नासिकोदरौष्ठ०) इस सूत्र में जो ओष्ठ आदि 
पांच संयोगोपध शब्द हैं, उन से निषेध भी प्राप्त है । उसका 
बाधक पूर्व परिभाषा नहीं हो सकती, क्योंकि (नासिकोदर०) 
सूत्र से भी संयोगोपध का निषेध पूर्व है । (नासिकोदर०) 

सूत्र में नासिका और उदर शब्द तो सह आदि पूर्व होने से 
पर दोनों सूत्रों के अपवाद है, और ओष्ठ आदि शब्द सह 
आदि पूर्व हों तो (सहनञ्‌०) इस पर सूत्र के और सामान्य 
उपपद में (स्वाङ्गाच्चोप०) इस पूर्व सूत्र के भी अपवाद 
हों। सो दोनों के अपवाद होने चाहियें वा किसी एक के ? 
इस सन्देह की निवृत्ति के लिये यह परिभाषा है - 


` ५२-मध्येऽपवादाः पूर्वान्‌ विधीन्‌ बाधन्ते नोत्तरान्‌ ।। 

अ० ४।१।५५॥। 

जो पूर्व पर दोनों ओर उत्सर्ग और मध्य में अपवाद 

पढ़ा हो, तो वह अपने से पूर्व विधि का बाधक होता है, उत्तर 
का नहीं । 

इससे “बिम्बोष्ठी; बिम्बोष्ठा; दीर्घजङ्घी; दीर्घजङ्घा” 
इत्यादि उदाहरणों में संयोगोपधलक्षण निषेध का बाधक हो . 
गया, और “सदन्ता; अदन्ता; विद्यमानदन्ता” इत्यादि में 
परसूत्र से प्राप्त निषेध की बाधा नहीं हुई । इसी प्रकार सर्वत्र 
योजना कर लेनी चाहिये || ५२ ।। 

(सुडनपुंसकस्य) इस सूत्र में नपुंसक सुट्‌ की 
सर्वनाम- स्थान संज्ञा का निषेध है, सो कुण्डानि तिष्ठन्ति; 
वनानि तिष्ठन्ति’ यहां भी जो नपुंसक के सुट्‌ की 

. सर्वनामस्थान्तसंज्ञा का निषेध हो जावे, तो नुम्‌ आदि होकर 

'कुण्डानि' आदि प्रयोग सिद्ध होते हैं, सो न हो सकें । 


इसलिये यह परिभाषा है - 


५३- अनन्तरस्य विधिर्वा प्रतिषेधो वा ।। 
अ० | १।१।४३।। 
जिसमें कुछ अन्तर न हो, अर्थात्‌ जो अत्यन्त समीप 
हो, उसका विधि वा निषेध होता है, दूरस्थ का नहीं । 
इससे सुट्‌ करके जो सर्वनामस्थान संज्ञा की प्राप्ति है, 


: उसी का निषेध करता है, शि की सर्वनामस्थानसंज्ञा का 


निषेध नहीं । इससे “कुण्डानि” आदि प्रयोग बन जाते हैं । 

और (नेटि) सूत्र में इडादि सिच्‌ के परे वृद्धि का 
निषेध होता है । सो जो दूरस्थवृद्धि का भी हो, तो 'अमार्जीतु; 
अलावीत्‌; अपावीत्‌' इत्यादि में भी. वृद्धि का निषेध होना 


. चाहिये । इस परिभाषा से समीपस्थ हलन्तलक्षण वृद्धि का 


निषेध हो जाता है, सामान्य करके नहीं. । इत्यादि प्रयोजन 


हैं ।|५३।।. 
“ददति; दधति' इत्यादि प्रयोगं में जो.ग्रत्ययादि झकार 


को अन्तरङ्ग होने से अन्तादेश प्रथम हो जावे, तो 
अभ्यस्तसंज्ञकों से विहित प्रत्ययादि झकाए को 'अत्‌' आदेश 
व्यर्थ और अनिष्टप्रयोग सिद्ध होने लगें । इसिस ये परिभाषाये 
५४-न चापवादविषये उत्सर्गोऽभिनिविश्. || 

५५-पूर्वं ह्मपवादा अभिनिविशन्ते पश्चादुत्सर्गाः ।। 
५६-प्रकल्प्य चापवादविषयमुत्सर्गः प्रवर्त्तते |। 
अ० ६।१।५।। 

ये तीनों परिभाषायें उत्सर्भापवाद की व्ययवस्था के 
लिये हैं । अपवाद विषय में उत्सर्ग की प्रवृत्ति नहीं होती । 
प्रथम अपवादों की और पश्चात्‌ शेष विषय में उत्सर्गो की ` 
प्रवृत्ति होती है । अपवाद के विषय को छोड़ के अपने विषय 
में उत्सर्ग होते हैं । 

इससे यह आया कि अभ्यस्तसंज्ञक से प्राप्त जो 
प्रत्ययादि झकार को 'अत्‌' आदेश, उस अपवाद के विषय में 
उत्सर्ग की प्रवृत्ति न होने से प्रथम अपवाद प्रवृत्त हुआ, तो 
प्रत्ययादि झकार को अत्‌ आदेश होकर “ददति; दधति" 
आदि प्रयोग सिद्ध हो गये । 

और जैसे अन्त आदेश का बाधक पचेयुः; अजागरु: 
आदि प्रयोगों में झि को जुस्‌ होता है, वैसे “ऐप्सन्‌' आदि ' 
प्रयोगों में उत्सर्ग का विषय है, उसमें 'झि' को “जुस्‌' नहीं 
होता । अर्थात्‌ अपवाद के विषय में उत्सर्ग की प्रवृत्ति नहीं 
होती, और उत्सर्ग के विषय में अपवाद की प्रवृत्ति हो ही 
जाती है || ५४-५६ || 

अब पूर्व परिभाषाओं से यह आया कि अपवाद विषय 
में उत्सर्गो की प्रवृत्ति नहीं होती, किन्तु स्वविषय में अपवाद 

उत्सर्ग का बाधक होता है । तो (दीर्घोऽकितः) इस सूत्र में 
“अकित्‌' ग्रहण व्यर्थ होता है, क्योंकि जो सामान्य से अभ्यास 
को दीर्घ कहते, तो अनुनासिकान्त अकारोपध धातुओं के 
अभ्यास को दीर्घ का बाधक 'नुक्‌' आगम होकर अजन्त के 
न रहने से दीर्घ की प्राप्ति ही नहीं थी, तो “यंयम्यते; रंरम्यते" 
आदि प्रयोग सिद्ध हो ही जाते । फिर 'अकित्‌ ग्रहण व्यर्थ 
होकर इस वक्ष्यमाण परिभाषा के निकलने में ज्ञापक है - 


५७- अभ्यासविकारेष्वपवादा उत्सर्गान्न बाधन्ते ।। 
अ० ७।४।८३ ।। 
अभ्यास के आदेशविधान प्रकरण में अपवाद उत्सर्गो 
के बाधक नहीं होते । 
तो जब दीर्घरूप उत्सर्ग का बाधक 'नुक्‌' न रहा तो 
“यंयम्यते आदि में दीर्घ की प्राप्ति हुई । इसलिये अकित्‌ 
ग्रहण सार्थक हुआ, यह तो स्वार्थ में चरितार्थ । 
और अन्यत्र फल यह है कि “डोढौक्यते; तोत्रौक्यते ' 
इत्यादि प्रयोगों में उत्सर्गरूप हृस्व का बाधक दीर्घ नहीं होता 
और जो हृस्व का अपवाद होने से औकार को औकार ही 
दीर्घ कर लेवे तो फिर हृस्व होकर गुण न होवे, तो “डोढौक्यते' 
आदि प्रयोग भी सिद्ध न हौं । इत्यादि इस परिभाषा के 


अनेक प्रयोजन हैं || ५७ ।। | 

तच्छीलादि अर्था में “तुन्‌ प्रत्यय 'ण्वुल्‌' का अपवाद 
है, और ण्वुल्‌ तथा तृन्‌ असरूप प्रत्यय भी हैं । सो 
धात्वधिकार में असरूप प्रत्यय उत्सर्ग का बाधक विकल्प 
करके होता है, पक्ष में उत्सर्ग भी हो जाता है | अब 
(निन्दहिंसक्लिश०) इस सूत्र में 'वुञ्‌' प्रत्यय 'तृन्‌' का 
अपवाद क्यों पढ़ा, क्योंकि तृन्‌ के द्वितीय पक्ष में ण्वुल्‌ होकर 
“निन्दकः; हिंसक: आदि प्रयोग बन ही जाते, कि जो वुञ्‌ 
प्रत्यय के होने से बनते हैं। और 'निन्दकः' आदि में ण्वुल्‌, 
बुञ्‌ का स्वर भी एक ही होता है । एक “असूयक:' शब्द के 
स्वर में तो ण्वुल्‌, वुञ्‌ के हाने से भेद पड़ेगा । ण्वुल्‌ का स्वर 
“असूर्यक:' वुञ्‌ का “असूयकः” । और “निन्दकः” आदि में 
आद्युदात्त ही रहेगा | फिर “निन्द” आदि धातुओं से वुञ्‌ 
“विधान व्यर्थ हुआ । इसलिये यह ज्ञापकसिद्ध परिभाषा है- 


५८-ताच्छीलिकेषु सर्व एव तृजादयो वाऽसरूपेण 
न भवन्ति || _ अ० ३।२।१४६।। 
तृच्‌ आदि अपवादों के साथ असरूप उत्सर्गरूप प्रत्यय 
तच्छीलाधिकारविहित अपवादों के पक्ष में नहीं होते । 
इससे तच्छीलाधिकारविहित 'तृन्‌”के पक्ष में जब "ण्वुल्‌ 
नहीं हो सकता. तो निन्द आदि धातुओं से वुञ्‌ विधान सार्थक 
. हो गया और “असूयकः में स्वरभेद होने के लिए “वुज्‌” कहना 
आवश्यक ही है । इत्यादि अनेक प्रयोजन हैं| |५८ | | 

से “हसितं, हसनं वा छात्रस्य शोभनम्‌” यहाँ क्त और ल्युट्‌ 
के विषय में 'घञ्‌”; “इच्छति भोक्तुम्‌” यहां लिङ्‌, लोट्‌; 
और "ईषत्पानः सोमो भवता“यहां 'खल्‌' असरूप उत्सर्ग 
होने से प्राप्त है ।इंस सन्देह की निवृत्ति के लिए यह परिभाषा 
है- 

५६- क्तल्युट्तुमुन्‌खलर्थेषु वाऽसरूपविधिर्नास्ति || 


अ० ३।१।१४।। 
क्त, ल्युट्‌, तुमुन्‌ और खलर्थ प्रत्ययो के विषय में 
असरूप उत्सर्ग प्रत्यय अपवादपक्ष में नहीं होते । 

इस से 'हसितम्‌; हसनम्‌” आदि प्रयोगों के विषय में 
घञ्‌' आदि उत्सर्ग प्रत्यय नहीं होते । 

(अर्हे कृत्यतृचश्च) इस सूत्र में कृत्य और तृच्‌ प्रत्यय 
नहीं कहते, तो अह अर्थ में कहे हुए लिङ्‌ के साथ असारूप्य 
होने से अर्ह अर्थ में कृत्य और तृच्‌ हो ही जाते । र 
और तृच्‌ ग्रहण व्यर्थं होकर यह जनाते हैं कि 
(वाऽसरूपोऽस्त्रियाम्‌) यह परिभाषा अनित्य है || ५६|| 

(हशश्वतोर्लङ्‌ च) इस सूत्र में “लड” ग्रहण नहीं 
करते, तो भूतानद्यतनपरोक्षकाल में विहित 'लिद्‌' के साथ 
असरूप लड का समावेश हो ही जाता । फिर लङ्‌ व्यर्थ 
होकर इस परिभाषा का ज्ञापक होता है - 

६०-लादेशेषु वाऽसरूपविधिर्न भवति 
अ० ३।१।६४।। 
लकरार्थ विधान में वाऽसरूपविधि नहीं होती । 

_ इससे लङ्‌ लकार का ग्रहण सार्थक हुआ । और 
(लटः शतृशानचा०) यहां विकल्प की अनुवृत्ति इसलिये 
' करते हैं कि जिस से तिङ्‌ का भी पक्ष में समावेश हो जावे। 
-जो; “वाऽसरूपविधि' हो जाती तो तिङ्‌ समावेश के लिए 

विकल्प नहीं लाना पड़ता । इत्यादि अनेक प्रयोजन इस 
` परिभाषा के समझने चाहिये । |६० || 

` अब (तस्मिन्निति०; तस्मावित्युत्तरस्य) इन सूत्रों से - 
सप्तमीनिर्दिष्ट कार्य. अव्यवहित पूर्व को और पञ्चमीनिर्दिष्ट 
उत्तर को होता है ।सो (इको यणचि) यहां सप्तमीनिर्दिष्ट पूर्व 
को, और (क्क्यन्तरुपसगे भ्योऽप ईत्‌) “द्वीपम्‌” यहां 
पञ्चमीनिर्दिष्ट उत्तर को होता है । परन्तु जहां पञ्चमी और 
सप्तमी दोनों विभक्तियों का निर्देश हो, वहां किसको कार्य होना 
चाहिये ? इस सन्देह की निवृत्ति के लिये यह परिभाषा है - 


६१- उभयनिर्देशे विप्रतिषेधात्‌ पञ्चमीनिर्देशः ।। 


अ० ।१।१।६६।। ` 

जहां सप्तमी पञ्चमी दोनों विभक्तियों से निर्देश किया 

है, वहां (तस्मिन्निति०; तस्मादित्यु०) इन दोनों सूत्रों में 
परविप्रतिषेध मान के पञ्चमीनिर्दिष्ट का कार्य होना चाहिये । 

जैसे (बहोर्लोपो भू च बहोः) यहां बहु शब्द पञ्चमीनिर्दिष्ट 
और इष्ठन्‌; इमनिच्‌; ईयसुन्‌ सप्तमीनिर्दिष्ट है । यहां बहु से 
परे इष्ठन्‌ आदि को वा इष्ठन्‌ आदि के परे बहु शब्द को कार्य 
होवे । इस सन्देह की निवृत्ति इस परिभाषा से हुई कि . 
पञ्चमीनिर्दिष्ट को कार्य होना चाहिये, अर्थात्‌ बहु से परे इष्ठन्‌ 
आदि को कार्य होवे | सो पर को विहित कार्य अर्थात्‌ ईयसुन्‌ 
के आदि का लोप हो जाता है, भूयान्‌; भूमा । 
___ तथा (ङमो हृस्वादचि ङमुण्‌ नित्यम्‌) यहां ङम्‌ से 
परे अच्‌ को वा अच्‌ परे हो तो ङम्‌ को कार्य हो, यह सन्देह 
है । सो हस्व से परे जो ङम्‌: उस से परे अच्‌ को कार्य होता 
है, तिङ्ङतिङः; कुर्वन्नास्ते | इत्यादि बहुत सन्देह निवृत्त 
हो जाते हैं || ६१ |] 

इस व्याकरणशास्त्र में (स्वं रूपं शब्दस्या०) इस 
परिभाषासूत्र के अनुकूल “पयस्कुम्भी; पयस्पात्री' इत्यादि 
प्रयोगों में विसर्जनीय को सकारादेश न होना चाहिये | क्योंकि 
कुम्भ और पात्र आदि शब्दों के परे कहा है । उनके स्वरूप 
ग्रहण होने से स्त्रीलिङ्ग में नहीं हो सकता | इसलिये यह 
परिभाषा है - 


६२- प्रातिपदिकग्रहणे लिङ्गविशिष्टस्यापि ग्रहणं 
` भवति ।। .अ० ४।१।१।। 
प्रातिपदिक के परे वा प्रातिपदिक को जहां क्गर्य कहा 

हो, वहां पठित लिङ्ग से विशेष लिङ्ग का भी ग्रहण होना 
चाहिये । 
इस से “पयस्कुम्भी' आदि प्रयोग भी सिद्ध हो जाते हैं। 
जैसे सर्वनाम को सुट्‌ कहा है, सो “येषाम्‌; तेषाम्‌ 
यहां तो होता ही है, “यासां. तासां" यहां भी हो जावे । 
जैसे "कष्टं श्रितः=कष्टश्रितः' यहां समास होता है, 
वैसे “कष्टं श्रिता-कष्टश्रिता” यहां भी हो जावे । 
जैसे “हस्तिनां समूहः=हास्तिकम्‌” यहां ठक्‌ होता है, 
वैसे “हस्तिनीनां समूहः=हास्तिकम्‌” यहां भी हो जावे । 
जैसे “ग्रामेवासी” यहां सप्तमी का अलुक्‌ होता है, वैसे 
“ग्रामेवासिनी यहां गी हो जावे, इत्यादि अनेक प्रयोजन है | [६२ | | 
- जब प्रातिपदिक के ग्रहण में लिङ्गविशिष्ट का भी 
ग्रहण होता है, तो जैसे “यूनः पश्य” यहां युवन्‌ शब्द को 
सम्प्रसारण होता है, वैसे युवती: पश्य” यहां स्त्रीलिङ्ग में 
भी होना चाहिये । इत्यादि सन्देहो की निवृत्ति के लिये यह 
' परिभाषा है - 
६३- विभक्तौ लिङ्गविशिष्टग्रहणं न ।। 
अ० ७।१।१।। 


विभक्ति के आश्रय कार्य करने में पाठितलिङ्ग से 
अन्य लिङ्ग का ग्रहण नहीं होता | 


इससे भसज्ञाश्रय सम्प्रसारण “युवति” शब्द को नहीं होता । 

तथा जैसे “गोमान्‌; यवमान्‌” यहां नुम्‌ और दीर्घ होते . 
हैं, वैसे “गोमती; यवमती” यहां होवे | सो सर्वनामस्थ 
विभक्त्याश्रित कार्य होने से नहीं होता । 

जैसे “सखा; सखायौ“ यहां सखि शब्द को अनिङ्णित्‌ 
वृद्धि होती है, वैसे “सखी; सख्यौ; सख्यः“ यहां स्त्रीलिङ्ग 
में विभक्तयाश्रित आनङ्‌ नहीं होता । इत्यादि इस परिभाषा 
के भी बहुत प्रयोजन हैं || ६३ ।। 

(तस्यापत्यम्‌) इस सूत्र में “तस्य” यह पुल्लिङ्ग षष्ठी 
का एकवचन औरं अपत्य शब्द नपुंसकलिङ्ग प्रथमैकवचन 
निर्वेश किया है, तो “कन्याया अपत्यं=कानीनः' यहां 
स्त्रीलिङ्ग शब्द से 'कानीन'शब्द नहीं सिद्धं होना चाहिये । 
और 'दवयोर्मात्रोरपत्यं=दवैमातुरः यहां द्विवचन से प्रत्ययोत्पत्ति 
भी नहीं होनी चाहिये | इसलिये यह परिभाषा है - 


६४- सूत्रे लिङ्गवचनमतन्त्रम्‌ ।। अ० ४।१।६२ ।। 

जो सूत्र में लिङ्ग और,ब्रचन पढ़े हैं, वे कार्य करने में 
प्रधान नहीं होते । अर्थात्‌ जहां स्त्रीलिङ्ग, पुल्लिङ्ग वा 
नपुंसकलिङ्ग से तथा एकवचन, द्विवचन, बहुवचन से निर्देश 
किये जावें, वहां उसी पठितलिङ्ग वा वचन से कार्य्य लिया 
जाय, यह नियम नहीं समंझना चाहिये, किन्तु. एक किसी 
लिङ्ग वा वचन से शब्द पढ़ा हो, तो सभी लिङ्ग वचनो-से 


कार्य्य हो सकते हैं । 

इस से “कानीनः; द्वैमातुरः” इत्यादि शब्द सिद्ध हो 
जाते हैं । इत्यादि अनेक प्रयोजन इस परिभाषा से सिद्ध होते 
हैं || ६४ || 

अब अच्व्यन्त भृशादि" प्रातिपदिकों से जो भू धातु के 
अर्थ में “क्यङ' प्रत्यय होता है, वह “क्व दिवा भृशा भवन्ति” 
यहां भी भृश शब्द से होना चाहिये, इत्यादि सन्देहों की 
निवृत्ति के लिये यह परिभाषा है - 


६५- नञिवयुक्तमन्यसदृशाधिकरणे तथा ह्यर्थगतिः।। 
अ० ३।१।१२।। 

वाक्य में जो नजयुक्त पद है, उस के समान जो वाक्य 
में युक्त और उस नञूयुक्त पदार्थ के सदृश धर्मवाला हो 
उसमें कार्य्यविंधान होना चाहिये । 

ऐसा ही अर्थ लोक में प्रतीत होता है, अर्थात्‌ वाक्य में 
जिस पदार्थ को जिस क्रिया का निषेध होवे, उस पदार्थ के 
लुल्यधर्म वाले को उसी क्रिया का विधान कर लेना चाहिये । 
जैसे लोक में किसी ने कहा कि “अब्राह्मणमानय” ब्राह्मण से 
भिन्न को लेआ, तो ब्राह्मण से भिन्न क्षत्रियादि किसी मनुष्य 
को ले आता है । क्योंकि ब्राह्मण के तुल्य धर्मवाला मनुष्य ही 
होता है, किन्तु यह नहीं होता कि ब्राह्मण से इतर को मंगवाने , 
में मट्टी वा पत्थर आदि किसी पदार्थ को लेआ के अपना 
अभीष्ट सिद्ध कर लेवे । 

इसी प्रकार शास्त्रों में भी जिस का निषेध किया हो... 
उसके सदृश दूसरे का विधान करना चाहिये । यहां. जो 
च्विप्रत्ययान्त से अन्य "भृशादिः शब्दों से “क्यङ्‌ प्रत्यय 
विधान किया है, वह च्विप्रत्ययान्त के तुल्य अर्थ वाले भृशादिकों 
से “क्यड” होना चाहिये । च्वि प्रत्यय का अर्थ अभूततद्भाव 
है. उसी अर्थमे'क्यड्‌' होता है, अभृशो भृशो भवति=भृशायते' 
इत्यादि । “क्व दिवा भृशा भवन्ति’ यहां अभूततद्भाव केन 
होने से 'क्यड्‌“ नहीं होता । ir 872 

तथा 'दधिच्छादयति; मधुच्छादयति" इत्यादि प्रयोगों: 
में “तुक आगम को अभक्त मानें कि न पूर्वान्त और न परादि 
दोनों से पृथक्‌ है, तो अतिङ्‌ से परे तिङ्‌ पद को निघात हो 
जावे ।सो 'तुक्‌' तिङ से भिन्न तिङ्‌ के तुल्य धर्म्मवाला पद 
नहीं है, इस से निघात नहीं पावेगा | और निघात होना इष्ट 
है, इसलिये 'तुक्‌' को अभक्त नहीं करना, किन्तु पूर्वान्त ही 
करना चाहिये । इत्यादि अनेक प्रयोजन हैं ।। ६५ || 

(उपपदमतिङ्‌) इस सूत्र में ' अतिड'" ग्रहण का यही 
प्रयोजन है कि तिडन्त उपपद का समास न होवे ।सो जो 
'सुप्‌; सुपा' इन दोनों की अनुवृत्ति चली आती है, तब तो 
तिङ्‌ उपपद का समास प्राप्त ही नहीं, फिर निषेधार्थ करना 
व्यर्थ हुआ । इसलिये ऐसा ज्ञापक होना चाहिये कि असुबन्त 
के साथ असुबन्त का भी समास होता है, तब तो अतिड्ग्रहण 

सार्थक होता है | इसलिये यह परिभाषा है - 


६६- गतिकारकोपपदानां कृद्धि: सह समासवचनं 
प्राक्‌ सुबुत्पत्तेः ।| अ० ४।१।४७।॥। 
गति, कारक और उपपद इन का कृदन्त के साथ सु 

आदि की उत्पत्ति से पहिले ही समास हो जाता है । 
यहां केवल सुप्रहित कृदन्त के साथ समास हुआ, तो 

'अतिङ्‌' ग्रहण सार्थक होने से स्वार्थ में चरितार्थ हो गया । 
और अन्यत्र फल यह है कि गति - “सांकूटिनम्‌” 

यहां जो तद्धितोत्पत्ति से पहिले सम्‌ और कूटिन्‌ सुबन्तों का 

समास करके पीछे तद्धित उत्पन्न किया चाहे, तो तद्धितोत्पत्ति 
की विवक्षा में कूटिन्‌ शब्द की पृथक्‌ प्रातिपदिक संज्ञा रहने 
से सम्‌ शब्द को वृद्धि नहीं हो सकती । और जब सुप्रहित 
केवल कूटिन्‌ कृदन्त के साथ समास होता है, तब समास 
समुदाय की एक प्रातिपादिक संज्ञा होकर तद्धितोत्पत्ति होने 
से “सम्‌' को वृद्धि हो जाती है । 

.. कारक--या वस्त्रेण क्रीता सा वस्त्रक्रीती; अश्वक्रीती” 
इत्यादि शब्दों में केवल 'क्रीत' कृदन्त के साथ 'वस्त्र' आदि 
है : शब्दों का समास होकर करणपूर्व क्रीतान्त प्रातिपदिक से “डीष्‌” 


> * :प्रत्यय हो जाता है | और जो सुबन्त के साथ ही समास नियम 


रहे, तो समास की विवक्षा में ही अन्तरङ्ग होने से अकारान्त 
क्रीत शब्द से टाप्‌ हो जावे | पुनः आकारान्त हो जाने से 

अकारान्त से विहित डीष प्रत्यय नहीं होवे, तो “वस्त्रक्रीती 
` आदि प्रयोग भी सिद्ध न हो सकें। | 

उपपद-'माषवापिणी; ब्रीहिवापिणी”यहां प्रातिपदिकान्त 
नकार को “णत्व” होता है । सो जो सुबन्तों का ही समास 
करें, तो समास की विवक्षा में ही नकारान्त “वापिन्‌' शब्द से 
'डीप्‌' होकर पीछे समास हो, तब उस डीबन्त “माषवापिची ' 
समुदाय की प्रातिपदिकसंज्ञा होवे, तो प्रातिपदिकान्त ईकार 
के होने से फिर णत्व नहीं हो सके । और जब केवल कृदन्त 
“वापिन्‌ू- शब्द के साथ समास होता है, तब केवल “माषवापिन्‌' 
नकारान्त शब्द की प्रातिपदिक संज्ञा होकर डीप्‌ होता है, तो 
प्रातिपदिकान्त नकार को णत्व हो जाता है, इत्यादि अनेक 
प्रयोजन हैं || ६६ ।। 

_ (उगिदचां सर्वनामस्थाने ऽ धातोः) इस सूत्र में उगित्‌ 
धातु के निषेध का यही प्रयोजन है कि उखास्रत्‌; पर्णध्वत्‌" 
इत्यादि में 'नुम्‌' आगम न हो । सो यह प्रयोजन तो“ अञ्चु“ 
` धातु के ग्रहण से निकल जाता कि उगित्‌ धातु को नुम्‌ 
आगम्‌ हो, तो अञ्चु ही को हो । इस नियम से अन्य उगित्‌ 
धातु को नुम्‌ होता ही नहीं, फिर अधाए ग्रहण व्यर्थ हुआ । 
इसके व्यर्थ होने रूप ज्ञापक से यह परिभाषा निकली है = 


६७- साम्प्रतिकाऽ भावे भूतपूर्वगतिः ।! 
जो पदार्थ वर्तमान काल में अपनी प्रथमावस्था से 

पृथक्‌ हो गया हो, तो उसी पूर्वावस्था के सम्बन्ध से उस को 
वर्तमान में भी कार्य हों । 

जैसे 'गोमन्तमिच्छति=गो मत्यति, गो मत्यते: 
क्विपूत्रगोमान्‌” यहां प्रथम तो “गोमान्‌ प्रातिपदिक है । पीछे 
उस से क्यच्‌ हुआ, तो धातुसंज्ञा हुई | फिर क्यचप्रत्ययान्त 
से क्विप्‌ होने से धातुसंज्ञा उसकी बनी रही । सो पूर्व रही 
प्रातिपदिकसंज्ञा के स्मरण से पीछे धातुसंज्ञा के बने रहते 
भी 'नुम्‌“ होता है, अर्थात्‌ अधातुनिषेध नहीं लगता । इससे 
अधातु निषेध भी सार्थक रहा । 

तथा -आत्मनः कुमारीमिच्छति=कुमारीयति, 
कुमारीयतेः कर्तरि क्विप्‌=कुमारीब्राह्मणः, तस्मै कुमार्यै * 
ब्राह्मणाय” यहां 'कुमारी' शब्द प्रथमावस्था में स्त्रीलिङ्ग 
ईकारान्त है, तब तो स्त्र्याख्य ईकारान्त नदीसंज्ञा सिद्ध है । 
पीछे जब पुल्लिङ्गवाची हो गया, तब भी पूर्वावस्था के भूतपूर्व 
स्त्रीत्व को लेकर नदीसंज्ञा होके नदीसंज्ञा के कार्य भी होते 
हैं। इत्यादि अनेक प्रयोजन हैं | ।६७ || 


Es i 
“यहां भूतपूर्वगति परिभाषा के मानने से कार्य भी चल जाता, तथा 
अन्यत्र भी सब काम चलता है, फिर “कुमार्य ब्राह्मणाय" इत्यादि प्रयोग 

* सिद्धि के लिये नदी संज्ञा में (प्रथमलिङ्गग्रहणञ्च) इस वार्त्तिक का भी 
कुछ प्रयोजन नहीं रहा । क्योंकि इस परिभाषा के होने से सब काम 
निकल जाते हैं । वार्तिक एकदेशी और परिभाषा सर्वदेशी है ।। 

बहुव्रीहि समास में अन्य पदार्थ प्रधान होता है, अर्थात्‌ 
जिन दो वा अधिक पदों का समास किया जावे, उन पदों से 
पृथक्‌ पद वाच्य अन्य पदार्थ कहाता है । जैसे “चित्रा गावो 
: यस्य स चित्रगु:; शवलगु:” यहां गौओं का विशेषण चित्रगुण 
और गौ इन दोनों पदों से भिन्न इन का स्वामी “चित्रगु” 
कहाता है । इसी प्रकार “सर्व आदिर्येषां तानि सर्वादीनि” 
यहां सर्व और आदि दोनों शब्द से पृथक्‌ अन्य पदार्थ लिया 
जावे, तो सर्व शब्द की सर्वनाम संज्ञा नहीं हो सके । इसलिये 
यह परिभाषा है- 


६८- भवति हि बहुव्रीहौ तद्गुणसंविज्ञानमपि^ 
' अ० १।१।२७।। 


बहुब्रीहि दो प्रकार का होता दै - एक तद्गुणसंविज्ञान, 
और दूसरा अतद्गुणसंविज्ञान । “तद्गुणसंविज्ञान उसको 
कहते हैं कि जहां उस अन्य पदार्थ के साथ उसके निज गुणों 
का संयोगसम्बन्ध हो । जैसे लम्बकर्णः; तुङ्गनासिकः; 
दीर्घबाहुः; क्लूप्तकेशनखश्मश्रुः' इत्यादि में अन्य पदार्थ 
का बोध कान आदि के सहित होता है । 


*इस परिभाषा के. आगे नागेश ने (चानुकृष्टं नोत्तत्र) यह परिभाषा 


लिखी है सो ठीक नहीं, क्योंकि उसका मूल कहीं महाभाष्य से वा सूत्रों 
से नहीं निकलता । और न कोई उदाहरणं मुख्य प्रयोजन का दिया ॥। 

nnn 
'अतिदूगुणसंविज्ञान' वह है कि जिन पदों का समास 
किया जावे, उन से अन्य पदार्थ का पृथक्‌ सम्बन्ध बना रहे 
कि जैसे 'चित्रगु' शब्द में दिखा दिया है । 
इससे “सर्वादि' में भी तद्गुणसंविज्ञान मान के सर्व 
शब्द की भी सर्वनामसंज्ञा हो जाती है इसी प्रकार अन्यत्र भी 
जानना चाहिये || ६८ ।| न 


जहां समास को अन्तोदात्त स्वर कहा है, वहां 
“ब्राह्मणसमित्‌; राजदृषत्‌' इत्यादि प्रयोगों के अन्त में तकार 
है, तो विधानसामर्थ्य से उस व्यंजन को ही उदात्त हो जाना. 
चाहिये । इत्यादि सन्देह की निवृत्ति के लिये यह परिभाषा 


६६- हलूस्वरप्राप्तौ व्यञ्जनमविद्यमानवद्भवति ।[* 
 अ० ६।१।२२३।।। 


ST यामा य मकी %02 8500503: 

इस परिभाषा को नागेशभट्ट तथा अन्य लोग भी महाभाष्य से विरुद्ध 
लिखते पढ़ते हैं कि (स्वरविधौ व्यञ्जनमविद्यमानवत्‌) ऐसा पाठ करने 
में महाभाष्यकार ने ये दोष भी दिखाये हैं कि उदात्तादि स्वरो के 
विधानमात्र में जो व्यज्जन अविद्यमानवत्‌ माना जावे तो, विद्युत्वान्‌ 
बलाहकः' यहां विद्युत्‌ के तकार को अविद्यमान मानें, तो हृस्व से:परे 
मतुप्‌ को उदात्त स्वर (हस्वनुड्भ्यां0) सूत्र से प्राप्त है ........ इत्यादि 


अनेक दोष आवेंगे | और (हल्स्वरप्राप्तौ0) इस प्रकार की परिभाषा में 
कोई दोष नहीं आता । इसलिये नागेश आदि का मानना ठीक नहीं है । 

व्यञ्जन को उंदात्तादि स्वर प्राप्त हो, तो वह व्यञ्जन 
अविद्यमानवत्‌ होता है । 

इससे “ब्राह्मणसमित्‌” आदि प्रयोगों में अन्त्य तकार 
को अविद्यमानवत्‌ मानके इकार को उदात्त हो जाता है । 

इस का ज्ञापक (यतोऽनावः) इस सूत्र में यतृप्रत्ययान्त 
द्यच्‌ प्रातिपदिक को आद्युदात्त कहा है । और 'नौ' शब्द का 
निषेध इसीलिये है कि 'नाव्यम्‌' यहां आद्युदात्त न हो । सो 
जब आदि में नकार है, तब स्वर के होने से आइ्युदात्त प्राप्त 
ही नहीं, फिर निषेध करने से यही प्रयोजन है कि उस नकार 
को भी स्वर प्राप्त होता है | सो अविद्यमानवत्‌ मान के 

आकार को हो जाता, इसलिये निषेध किया । 

तथा अनुदात्तादि वा अन्तोदात्त से परे जो कार्य कहे 
हैं. उनमें जहां आदि और अन्त में व्यञ्जन हैं, वहां उन कार्यों 
की प्राप्ति नहीं होगी । वहां भी अविद्यमानवत्‌ मान कर काम 
चल जाता है । ह 

और जो कदाचित्‌ ऐसा मान लिया जावे कि उदात्तादि . 
गुण व्यञ्जनों के ही हैं, उन के संयोग से अचों के भी धर्म 
समझे जाते हैं, सो नही बन सकता । क्योंकि व्यञ्जन के 
विना भी केवल अचों में उदात्तादि धर्म प्रसिद्ध है । और अच्‌ 
के विनां व्यञ्जन का उच्चारण होना भी कठिन है । इसलिये 
उदात्तादि गुण स्वतन्त्र व्यञ्जनों के नहीं हो सकते । परन्तु 

यह बात तो माननी चाहिये कि अच्‌ के संयोग से व्यंजन को 
भी उदात्तादि गुण प्राप्त हो जाते हैं । जैसे दो रंगे वस्त्रों के 
बीच एक श्वेत वस्त्र हो तो वह भी कुछ रंगित प्रतीत होता है 
|| ६६ ।| 
(वामदेवाड्‌ ड्यड्ड्यौ) इस सूत्र में ड्यत्‌ और ड्य 
प्रत्यय “डित्‌ इसलिये पढ़े हैं कि डित्‌ के परे वामदेव शाब्द के 
टि भाग का लोप हो जावे । सो (यस्येति च) सूत्र से तद्धित 
के परे भसज्ञक अवर्ण का लोप हो ही जाता, फिर डितृकरण 
व्यर्थ होकर इन परिभाषाओं के निकलने में ज्ञापक हैं- 
७०- अननुबन्धकग्रहणे न सानुबन्धकस्य ग्रहणम्‌ ।। 
७१- तदनुबन्धकग्रहणे नातदनुबन्धकस्य ग्रहणम्‌ ।। 
अ० ४।२।६।। 
अनुबन्धरहित प्रयोगों के ग्रहण में अनुबन्धसहितों का 
ग्रहण नहीं हो सकता । | 
अर्थात जहां यत्‌ प्रत्यय डकार अनुबन्ध से रहित पढ़ा 
है, और ड्यत्‌ में डकार की इत्संज्ञा होकर यत ही रह जाता 
है, जहाँ यत्‌ “और य प्रत्यय का ग्रहण किया है वहां ड्यत, ड्य 
' प्रत्यय का ग्रहण न हो | और जिस अनुबन्ध से जो प्रत्यय 
' पढ़ा है, उसमें द्वितीय अनुबन्ध के सहित प्रत्यय का ग्रहण न 
' हो अर्थात्‌ यत्‌ कहने से ण्यत्‌, अङ्‌ कहने से चङ्‌, और अच्‌ ` 
' कहने से णच्‌ का ग्रहण न होः | 

इस से यह आया कि (ययतोश्चातदर्थे) इंस 
स्वरविधायक सूत्र में नञ्‌ से परे य, यत्‌ प्रत्ययान्त को 
अन्तोदात्त स्वर होता है | सो जो ड्यत्‌, ड्य का भी ग्रहण 
होवे, तो “अवामदेव्यम्‌” यहां भी अन्तोदात्त स्वर हो जावे । 
और पूर्वपदप्रकृतिस्वर इष्ट है, इसलिये डित्ग्रहण का सार्थक 
होना स्वार्थ में चरितार्थ । 


और अङ्‌ के परे जो गुण आदि कार्य कहा है, सो चङ्‌ 
के परे नहीं होता, और चङ्‌ के परे जो द्वित्वादि कार्य कहा है, 
सो अङ्‌ के परे नहीं होता । इत्यादि अनेक प्रयोजन 
हैं | |७०-७१। | 


(णचः स्त्रियामञ्‌) यहां णचप्रत्ययान्त से स्वार्थ में 
'अज्‌' प्रत्यय कहा है । सो (कर्म्मव्यतिहारे णच्‌ स्त्रियाम्‌) 
इस सूत्र से णच्‌ प्रत्यय का तो स्त्रीलिङ्ग में ही विधान है, 
फिर स्वार्थ में णच्प्रत्ययान्त से “अञ्‌- कहने से स्त्रीलिङ्ग 
ही हो जाता । क्योंकि स्वार्थिक प्रत्ययों के होने में प्रकृति के 
लिङ्ग और वचन की अनुवृत्ति होती है, फिर स्त्रीग्रहण व्यर्थ 
हुआ । इसलिये यह परिभाषा है - _ 


७२-क्वचित्स्वार्थिका अपि प्रकृतितो 
लिडगवचनान्यतिवर्त्तन्ते || अ० ५।३।६७।। - 

कहीं कहीं स्वार्थिक प्रत्यय भी प्रकृति के लिङ्ग वचनों 
को छोड़ देते हैं । 


जब प्रकृति के लिङ्ग वचन स्वार्थप्रत्ययोत्पत्ति में सर्वत्र 
नहीं बने रहते, तो (णचः स्त्रियामञ्‌) सूत्र में स्त्रीग्रहण 
सार्थक हो गया । 


तथा “अपूकल्पम्‌' यहां नियत स्त्रीलिङ्ग बहुवचनान्त 
“अप्‌' शब्द से “कल्पप्‌ ' प्रत्यय स्वार्थ में हुआ है, सो अपने 
लिङ्ग वचन छोड़ के नपुंसकलिङ्ग एकवचन रह जाता है । 


तथा "गुडकल्पा द्राक्षा; पयस्कल्पा युवागू:” यहां 
'गुड' पुल्लिङ्ग और 'पयः' नपुंसकलिङ्ग से 'कल्पप्‌' प्रत्यय 
होकर स्त्रीलिङ्ग हो जाता है । 


और क्वचित्‌ कहने सेयह प्रयोजन है कि “बहुगुडो 
द्राक्षा; बहुपयो यवागूः" इत्यादि में प्रकृति के अनुकूल ही 
लिङ्ग वचन रहते हैं । इत्यादि अनेक प्रयोजन हैं || ७२ ।। 

(प्रतेरंश्वादयस्तत्पुरुषे) इस सूत्र के अश्वादिगण में 
'राजन्‌' शब्द पढ़ा है, तो उसका यही प्रयोजन है कि प्रति से 
परे तत्पुरुष समास में “राजन्‌ शाब्द अन्तोदात्त हो जावे ।सो 
जब प्रतिपूर्वक राजन्‌ शब्द से तत्पुरुष समास में समासान्त 
'ट्चू" प्रत्यय प्राप्त है, तब तो चित्‌ होने से आन्तोदात्त हो ही 

जाता, फिर राजन्‌ शब्द का पाठ व्यर्थ हुआ । इसलिये यह 
परिभाषा है- 


७३-विभाषा समासान्तो भवति" ।। 
अ० ६।२।१६७।। 

समासान्त सब प्रत्यय विकल्प करके होते हैं । 

तो प्रतिपूर्वक “राजन्‌” शब्द से जिस पक्ष में समासान्त 
“टच” न हुआ, वहां “प्रतिराजा' में भी अन्तोदात्त हो जावे । 
इसलिये “राजन्‌ शब्द का अश्वादिगण में पढ़ना सार्थक हो 
गया । 

तथा (द्वित्रिभ्यां पादन्‌०) इस सूत्र से भी बहुप्रीहिसमास 
में द्वित्रिपूर्वक मूर्द्ध शब्द को अन्तोदात्त स्वर कहा है, सो यहां 
भी द्वित्रिपूर्वक मूर्द्ध से जब समासान्त षप्रत्ययविधान है, तो 


*इस परिभाषा को नागेशभड्ट ने (समासान्तविधिरनित्य) ऐसा लिखा है, 
सो महाभाष्य से विरुद्ध है । क्योंकि अनित्य और विभाषा में बहुत भेद है! 
अनित्य उसको कहते हैं कि जो कभी हो और कभी न हो, और विकल्प के 
दो पक्ष सदा बने रहते हैं । और इस परिभाषा की भूमिका “सुपथी नगरी” 
यह महाभाष्य का उदाहरण करके रक्खा है, कि “पथिन्‌ शब्द से (इनः 
स्त्रियाम्‌) सूत्र से समासान्त कप्‌ नहीं हुआ, तो समासान्त अनित्य हैं। सो 
यह नहीं विचारा कि (न पूजनात्‌) सूत्र से “सुपर्थ नगरी” आदि सब में 
पूजनवाची समास से समासान्त का निषेध सिद्ध है जब कप प्राप्त ही नहीं, 
तो समासान्तविधि के अनित्य होने में 'सुपथी नगरी' यह प्रयोग कब समर्थ 
हो सकता है ? देखो व्याकरण में नागेश की कितनी बड़ी भूल है ।। 

प्रत्ययस्वर से अन्तोदात्त सिद्ध ही है ।फिर 'मूर्द्धन्‌” शब्द का 
ग्रहण इसीलिये है कि समासान्त प्रत्यय विकल्प होते हैं । सो 
जिस पक्ष में समासान्त नहीं होता “द्विमूर्द्धा त्रिमूर्द्धा यहां 
भी अन्तोदात्त स्वर हो जावे । इत्यादि प्रयोजनों के लिए यह 
परिभाषा है || ७३ ।। 

“शतानि; सहस्राणि" यहां जब सर्वनामस्थान शि को 
मान के नुम्‌ आगम होता है, तब “शतन्‌ सहस्रन्‌; शब्दों के 
नकारान्त हो जाने से (ष्णान्ता षट्‌) सूत्र से षट्सज्ञा हो 
जावे, तो (षड्भ्यो लुक्‌) सूत्र से शि का लुक्‌ होना चाहिये । 
इत्यादि समाधान के लिये यह परिभाषा है - 


७४- सन्निपातलक्षणो विधिरनिमित्तं तद्विघातस्य ।। 
| अ० १।१।३६।। 
जो एक के आश्रय से दूसरे का सम्बन्ध होता है, वह 
*सन्निपात* कहाता है । उसी सन्निपातसम्बन्ध का जो निमित्त 
हो, ऐसा जो विधि कार्य है, वह उस अपने सन्निपात के 
बिगाड्ने को अनिमित्त अर्थात्‌ असमर्थ होता है । 
यहां शत; सहस्र' शब्द से जस्‌ आकर शि आदेश हुआ 
। अब शि के आश्रय से शत शब्द को नुम्‌ होकर शत नान्त 
हुआ । अब जिसके आश्रय से शत्‌ को नान्तत्व गुण मिला, 
उस नान्तगुण से उसी का विघात करे, यह ठीक नहीं । इस से 
“शतानि; सहस्राणि’ आदि में शि का लुक्‌ नहीं होता। 

तथा “इयेष; उवोष" यहां णल्‌ प्रत्यय के आश्रय से 
इष, उष धातु को गुण होता है । गुण होने से इजादि मान कर 
“आम्‌' प्राप्त है, और आम्‌ के होजाने से उस से परे लुक्‌ 
कहा है, तो उसी णल्‌ का विघात हो कि जिस.के आश्रय से 
“इष; उष' इजादि हुए हैं । इत्यादि इसके अनेक प्रयोजन हैं। 

और लोक के साथ भी इस परिभाषा का सम्बन्ध है 
कि जो पुरुष जिस धनाढ्य के धन से स्वयं धनवान्‌ हुआ हो, 
वह उसी धन से धनाढ्य का विघात करे, यह बहुत विरुद्ध 
है, अर्थात्‌ ऐसा कभी न होना चाहिये, कि जिस के संग से जो 
सामर्थ्य प्राप्त हो, उस सामर्थ्य से उसी को नष्ट करे | |७४ | | 

“पञ्चेन्द्राण्यो देवता अस्य स पञ्चेन्द्रः स्थालीपाकः 
“पञ्चेन्द्राणी” शब्द से देवता अर्थ में विहित “अण्‌' प्रत्यय 
का (द्विगोर्लुंगनपत्ये) सूत्र से लुक्‌ (लुक्‌ तद्धितलुकि) सूत्र 
से ईकार स्त्रीप्रत्यय का भी लुक हो जाता है | तब 'डीष्‌' के 
संयोग से आया जो “आनुक्‌ आगम उसका लुकूविधान' 
किसी सूत्र से नहीं किया, सो उस “आनुक्‌' का श्रवण हो, तो 
“पञ्चेन्द्रः' आदि शब्द सिद्ध नहीं हो सकें | इसलिये यह 
परिभाषा है - 


७५- संनियोगशिष्टानामन्यतराऽभावे उभयोरप्यभावः || 
अ० ६।४।१५३।। 

जिस कार्य के हाने में एक साथ दो का नियम हुआ हो, 
उन में से जब एक का अभाव हो जावे, तब दूसरे का अपने 
आप अभाव हो जाता है । 

जैसा-किसी कार्य्य का नियम है कि देवदत्त यज्ञदत्त 
दोनों मिल के इस काम को करें, सो जो देवदत्त न रहे तो 
यज्ञदत्त उस कार्य से स्वयं निवृत्त हो जाता है । इसी प्रकार 
यहां भी 'इन्द्र' शब्द से स्त्रीत्व रूप कार्य की विवक्षा को 
“डीष्‌” और 'आनुक्‌' दोनों पूरी करते हैं। | सो जब “डीष्‌' 
का अभाव होता है, तब “आनुक्‌'भी वहां से निवृत्त हो जाता 
है । 

तथा “पञ्चाग्नाय्यो देवता अस्य स पञ्चाग्निः” यहां 
स्त्रीप्रत्यय के लुक्‌ होने के पश्चात्‌ “ऐकार' आगम की भी 
निवृत्ति हो जाती है । 

इस परिभाषा का ज्ञापक यह है कि 
(बिल्वकादिभ्यश्छस्य लुक्‌) इस सूत्र में बिल्वकादि से परे 
“छ' प्रत्यय का लुक्‌ कहा है । और उसी “छ' प्रत्यय के 
सनियोग से बिल्वादि शब्दों को “लुक्‌” होता है ।सो बिल्वादि 
शब्दों से छ का लुक्‌ कह देते, तो कुक्‌ आगम की भी निवृत्ति 
हो जाती । इसलिये बिल्वादि शब्दों को “कुक” आगम के 
सहित पढ़ उन से परे 'छ' प्रत्ययमात्र का लुक कहा है । इस 
से सिद्ध हुआ कि आगमी की निवृत्ति में आगम की निवृत्ति हो 

जाती है । तब कृत कुगागम बिल्वकादि से छ प्रत्यय का लुक्‌ 
कहा है । इत्यादि अनेक प्रयोजन हैं ।|७५।। 

(तदनुबन्धग्रहणे0) इस पूर्वलिखित परिभाषा के 
अनुकूल “अण्‌' प्रत्यय के आश्रय कार्य है, वह ण प्रत्यय को 
मान के न होना चाहिये, तो (कार्मस्ताच्छील्ये) इस सूत्र का 
यही प्रयोजन है कि ताच्छील्य अर्थ में “ण प्रत्यय परे हो तो 
“कर्मन्‌” शब्द के टि भाग का लोप हो, सो (नस्तद्धिते) सूत्र 
से नान्त भ॑ संज्ञक अंग के टि का लोप सिद्ध ही है ।तो 
ताच्छील्य अर्थ में “कार्मः” प्रयोग बन ही जाता, फिर यह सूत्र 
व्यर्थ होकर इस परिभाषा का ज्ञापक है - . 


७६- ताच्छीलिके णेऽण्कूतानि भवन्ति ॥ 
अ० ६।४।१७२ ।। 
तच्छील अर्थ में विहित “ण” प्रत्यय के परे “अण्‌ 
प्रत्ययाश्रित कार्य भी होते हैं । 
इस से यह आया कि (अन्‌) सूत्र से 'अण्‌' प्रत्यय के 
परे अन्नन्त को प्रकृतिभाव कहा है, सो ताच्छील्य अर्थ में 
'ण' प्रत्यय के परे अन्नन्त कर्मन्‌ शब्द को भी प्राप्त था । 
इसलिये (कार्मस्ताच्छील्ये) सूत्र में टिलोप निपातन सार्थक 
हो गया, यह स्वार्थ में चरितार्थ है । ः 
अन्यत्र फल यह है कि “चुरा शीलमस्या: सा चौरी 

तप: शीलमस्याः सा तापसी” इत्यादि प्रयोगों में ताच्छीलिक 
“ण प्रत्ययान्त से (टिङ्ढाणञ्‌०) सूत्र में अणन्त से कहा 
“डीप्‌” हो जाता है । इत्यादि अनेक प्रयोजन हैं || ७६ ।। 

(दाण्डिनाय०) इस सूत्र में “श्रौणहत्य” शब्द निपातन 
किया है । उससे यही प्रयोजन है कि “भूणघ्नो भावः= | 
भ्रौणहत्यम्‌” यहां निपातन से तकारादेश हो जावे ।सो जो 
(हनस्तो ऽचिणूणलोः) सूत्र में “ष्यञ्‌' प्रत्यय के परे हन्‌ के 
नकार को तकारादेश हो जाता, तो फिर निपातन करना 
व्यर्थ है । इसलिये यह परिभाषा है - | 


७७- धातोः कार्यमुच्यमान तत्प्रत्यये भवति ।। 
अ० ७।२।११४।। 

जो धातु को कार्य कहा है, वह उसी धातु से विहित 
प्रत्यय के परे हो, अर्थात्‌ धातु को कार्य प्रातिपदिक से विहित 
तद्धित के परे हो । 

इस से “हन्‌” धातु को कहा तकारादेश भ्रौणहत्य' में 
प्रातिपदिक से विहित तद्धित 'ष्यञ्‌”के परे नहीं हो सकता । 
इसलिये “भ्रौणहत्य' में तकारादेश निपातन करना सार्थक 
हुआ । 

और अन्यत्र फल यह है कि “भ्रौणघ्नः' यहां “अण्‌' 
प्रत्यय के परे तकारादेश नहीं होता । 

तथा “कसपरिमृड्भ्याम्‌” यहां प्रातिपदिक से विहित 
विभक्ति के परे “मृज्‌” धातु को कही वृद्धि नहीं होती । 

“रज्जुसृड्भ्याम्‌; देवदृग्‌भ्याम्‌” यहां झलादि अकित्‌ 
विभक्ति के परे “सृज' धातु को 'अम्‌' आगम नहीं होता । 
इत्यादि अनेक प्रयोजन हैं ।|७७ || 

“सर्वके; विश्वके; उच्चकैः; नीचकैः यहां सर्वनाम 
और अव्ययसंज्ञा नहीं होनी चाहिये, क्योंकि सर्वादि में सर्व 
विश्व शब्द और अव्ययों में उच्चैस्‌, नीचैस्‌ शब्द पढ़े हैं | सो 
जब शब्द के स्वरूप का ग्रहण होता है, तो उक्त शब्दों की 
सर्वनाम और अव्ययसंज्ञा कैसे होगी ? और संज्ञा के विना 
सर्वनाम और अव्यय के कार्य भी नहीं हो सकते । इसलिये 
यह परिभाषा है - 
७८-तदेकदेशभूतस्तद्ग्रहणेन गृह्मते ।। 

अ० १।१।७२।। 

किसी के एकदेश में कोई अन्य आ जावें, तो वह उसी 
के ग्रहण से ग्रहण किया जाता है । 

इस से यहां सर्व आदि शब्दों के मध्य में “अकच्‌' 
प्रत्यय आ गया, वह उसी के ग्रहण से ग्रहण किया गया, तो 
“सर्वनाम” संज्ञा हो गई । , 

इसी प्रकार “उच्चकैः” आदि में ' अव्ययसंज्ञा“ होना 
जानो । 

तथा “अहं पठामकि' यहां अतिङ्‌ से परे तिङ्पद 
'अनुदात्त' भी हो जाता है । इत्यादि अनेक प्रयोजन हैं | |७८ | | 

(गातिस्थाघुपा०) इस सूत्र में “गाति” निर्देश से तो 
अदादि के 'इण्‌' धातु का ग्रहण होना ठीक है । परन्तु “पा” 
धातु के ग्रहण में सन्देह है कि अलुक्‌ विकरण भ्वादि और 
लुक्‌ विकरण अदादि इन दोनों में से किस का ग्रहण किया 
जावे ? सो जो अदादि के “पा” धातु का भी ग्रहण हो तो 
“अपासीद्धनम्‌' यहां भीं सिच्‌ का लुक्‌ हो जाना चाहिये । 
इसलिये यह परिभाषा है - 


(७६- 
ग्रहणम्‌ ।। अ० ७।२।४४।। 


लुग्विकरण और अलुग्विकरण के ग्रहण से जहां सन्देह 
पडे, वहां अलुग्विकरण का ही ग्रहण होना चाहिये । 
इस से उक्त (गातिस्था०) सूत्र में “पा पाने” 
अलुग्विकरण धातु का ग्रहण हो जाता है, और लुग्विकरण 
“पा' रक्षणे' का ग्रहण नहीं होता । 
इस का ज्ञापक यह है कि (स्वरतिसूतिसूयति०) इस 
. सूत्र में 'सूति; सूयति दोनों के स्थान में सूङ्‌' पढ़ते, तो इन्हीं 
दोनों का ग्रहण हो जाता ।क्योंकि ये ही दोनों सूड हैं, तीसरी 
नहीं । परन्तु सूति लुग्विकरण अदादि और सूयति 

अलुग्विकरण दिवादि का है | इससे यही आया कि सामान्य 
“सूङ्‌' के पढ़ने से अलुग्विकरण सूयति का ग्रहण होता और 
सूति का नहीं होता । 

इसलिये पृथक्‌ पृथक्‌ दोनों का निर्देश किया गया है । 
इत्यादि इसके अनेक प्रयोजन हैं ।|७६।। 

(हेरचङि) इस सूत्र में अभ्यास से परे 'हि' धातु के 
“हकार” को 'कुत्व" कहा है, परन्तु वह कुत्व चङ्‌ में न हो, सो 
चङ्‌ णिजन्त से होता है | उस चङ्‌ के परे हि की अङ्गसंज्ञा 
ही नहीं, किन्तु णिच्‌ के सहित और णिच्‌ के परे हि की अङ्ग 
संज्ञा है । और अङ्गाधिकार में अङ्ग को कार्य का विधान 
वा निषेध होता है । इस चङ्‌ के परे कुत्व प्राप्त ही नहीं, फिर 
निषेध क्यों किया ? इसलिये यह परिभाषा है - 


८०- प्रकृतिग्रहणे ण्यधिकस्यापि कुत्वं भवति ॥ 
६ अ० ७।३।५६।। 
कुत्व प्रकरण में जहां मूलप्रकृति का ग्रहण. है, वहां 
णिच्‌सहित प्रकृति का भी ग्रहण हो जावे । 
इस से चड के परे निषेध सार्थक हो गया | और 
अन्यत्र फल यह है कि 'प्रजिधाययिषति' यहां णिजन्त 'हि' 
धातु को 'सन्‌' प्रत्यय के परे “कुत्व' हो जाता है । इत्यादि 


प्रयोजन हैं || ८० || 
(ज्यादादीयसः) इस सूत्र में जो “ज्य“से परे-इयसुन्‌' र 

प्रत्यय को “आकारादेश' न कहते, तो भी लोप की अनुवृत्ति 
आकर, पर के आदि ईकार का लोप होकर, अकृत्‌ यकारादि 
प्रत्यय के परे ज्य को दीर्घ हो के 'ज्यायान्‌' प्रयोग सिद्ध हो 
ही जावेगा ।फिर आकारादेशविधान व्यर्थ होने से यह परिभाषा 


८१- अङ्गवृत्ते पुन्वृत्तावविधिः ।। 
अ० ६।४।१६०।। 
अङ्गाधिकार में कोई कार्य निष्पन्न हो गया हो, तो 
फिर दूसरे कार्य में प्रवृत्ति न होवे | 
इससे यह आया कि अङ्गाधिकार के एक “इयसुन्‌” 
लोप कार्य होने में फिर द्वितीय कार्य दीर्घ नहीं हो सकता । 
आजि पूर्वोक्त (ज्यादादीयस:) सूत्र में आंकीरादेश सार्थक 
गया | 
तथा (रीङ्‌ ऋतः) यहां जो दीर्घ रीड न कहते, तो भी 
'मात्रीयति आदि में अकृत्‌ यकारादि प्रत्यय के परे दीर्घ हो 
जाता । फिर दीर्घ “रीङ्‌” ग्रहण का यही प्रयोजन है कि रिङ्‌ 
किये पीछे दीर्घ नहीं हो सकता । इसलिये दीर्घ रीङ्‌ पढ़ना 
चाहिये । इत्यादि अनेक प्रयोजन हैं | ।८१।। 
“परमात्मानं नमस्करोति नमस्यति वा” इत्यादि प्रयोगों 
में 'त्तम:' शब्द के योग में चतुर्थी विभक्ति (नमः स्वस्तिस्वाहा-- 


CC-0.Panini Kanya Maha Vidyalaya Collection. 


॥ 
Gs S2Mol eNlefehennai and eGangoii CN by Arya Samal पराऱिभाधिक henna and eGangotri_€R 
द... 


स्वधा5लंवषड्योगाच्च) इस सूत्र से होनी चाहिये। सो इस 
समाधान के लिये यह परिभाषा है- | 


८२- उपपदविभक्तेः कारकविभक्तिर्बलीयसी ।| 
. अ० २।३।१६।। 

उपपदविभक्ति' वह कहाती है कि जहां कर्मादि कारक 
व्यवस्था से किसी निज विभक्ति का नियम न किया हो । 
और जहां कर्मादि कारक व्यवस्था से नियत विभक्ति होती है, | 
उस को “कारक विभक्ति” कहते हैं | सो “परमात्मने नमः; 
गुरवे नमः” इत्यादि में तो उपपदविभक्ति चतुर्थी हो जाती । 
और “परमात्मानं नमस्करोति’ इत्यादि में उपपदविभक्ति 
को बाध के कारकविभक्ति हो जाती है । 

तथा “गाःस्वामी व्रजति" यहां “स्वामी शब्द के योग 
में उपपद विभक्ति षष्ठी सप्तमी (स्वामीश्वराधिपति०) इस 
सूत्र से प्राप्त है, परन्तु 'ब्रजति' क्रिया में गौओं को कर्म्मत्व 
होने से द्वितीया विभक्ति हो जाती है, इत्यादि ||८२ || 

“मिमार्जिषति* यहां 'मृजू+सन्‌+तिप्‌” इस अवस्था में 
बह्वपेक्ष वृद्धि की अपेक्षा में अल्पापेक्ष अन्तरङ्ग होने से 
द्वित्व होकर, परत्व से अभ्यासकार्य होके, “मिमृजूतसन्‌+तिप्‌' 
इस अवस्था में इकार ऋकार दोनों को वृद्धि प्राप्त है । सो 
जो अभ्यास की भी वृद्धि हो जावे, तो हृस्व का अपवाद होने 


CC-0.Panini Kanya Maha Vidyalaya Collection. 


Twitized by Arya Samaj "०पर्धीरिंभोरपिर्के!'?' and eGangotri 


से फिर हृस्व नहीं हो सकता । तो “मिमार्जिषति” आदि 
प्रयोग भी सिद्ध नहीं हो सकते । इसलिये यह परिभाषा है - 


८३- अनन्त्यविकारेऽन्त्यसदेशस्य कार्य भवति ।। 
| अ० ६।१।१३।। 
जहां अनन्त्य और अन्त्य वर्ण के समीपस्थ दोनों वर्ण 
को जो कार्य प्राप्त हो, वहां अन्त्य के समीपस्थ वर्ण को कार्य 
होना चाहिये, और दूरस्थ व्यवहित पूर्ववर्ण को नही होवे । 
इससे 'मिमार्जिषति' में अभ्यास को वृद्धि नहीं होती । 
तथा 'अदोऽञ्चति; “अवमुयङ्‌' यहां “क्विन्‌' प्रत्ययान्त 
'अञ्चु' धातु के परे 'अदस्‌' शब्द के टि भाग को “अद्वि' 
आदेश होकर 'अदद्यड्‌' इस अवस्था में (अद्रसोऽम्रर्दादुदोमः) 
इस सूत्र से दोनों दकारों से परे उ और दकारों'को मकार प्राप्त 
है । सो इस परिभाषा से अन्त्य को होता है, अनन्त्य पूर्व को 
नहीं । इत्यादि अनेक प्रयोजन हैं || ८३ || 
“देहि; धेहि" इत्यादि प्रयोगों में जो अभ्यास का लोप 
होता है, सो अलोन्त्यविधि मान के अन्त्य अल्‌ का लोप होवे, 
तो देहि; धेहि’ आदि प्रयोग सिद्ध नहीं हो सकें | इसलिये 
यह परिभाषा हैं - 


८४- नानर्थकेऽलोन्त्यविधिरनभ्यासविकारे || 


अ० १।१।६५।। 

अनर्थक शब्द को कहा. कार्य अन्त्य अल्‌ कोन हो, 
परन्तु अभ्यास विकार को छोड़ के । 
धातु को जो द्वित्व किया जाता है, उसमें एक भाग 
अनर्थक और दोनों भाग सार्थक होते हैं, क्योंकि वहां शब्दाष्टि 
क्य होने से अर्थाधिक्य नहीं हो जाता ।इससे अनर्थ अभ्यास 
का लोप अन्त्य अल्‌ को न हुआ, तो "देहिः धेहि' आदि 
प्रयोग सिद्ध हो गये । 

.तथा (अव्यक्तानुकरणस्यात इतौ) इससे “अत्‌” भाग 
को कहा पररूप इस परिभाषा के आश्रय से अन्त्य अल्‌ को 
नहीं होता-घटत्‌+इति-घटिति; पटिति। इत्यादि अनेक 
प्रयोजन हैं ।।८४।। 

जैसे “ब्राह्मणश्च ब्राह्मणी च ब्राह्मणौ; वत्सश्च वत्सा 
च वत्सौ” यहां स्त्रीवाचक शब्द के साथ पुरुषवाची शब्द 
एकशेष रह जाता है, वैसे “ब्राह्मणवत्सा च ब्राह्मणीवत्सश्च' 
यहां भी एकशेष होना चाहिये । इसलिये यह परिभाषा है - 


८५-प्रधानाप्रधानयोः प्रधाने कार्यसम्प्रत्ययः || 
जहां प्रधान और अप्रधान.दोनों में कार्य प्राप्त हो, वहां | 


प्रधान मे कार्य होना निश्चित रहे, अप्रधान में नहीं । 
“ब्राह्मणवत्सा च ब्राह्मणीवत्सश्च' यहां स्त्रीत्व और 


पुस्त्व स्वार्थ में अप्रधान और स्वस्वामिसम्बन्ध में प्रधान है 
इसलिये एकशेष नहीं होता, इत्यादि । 


CC-0.Panini Kanya Maha Vidyalaya Collection. 


९४2०० by Arya Samaj 7०पशभ्माविक:? and eGangotri 


तथा लोक में भी और किसी ने किसी से पूछा कि यह 
कौन जाता है, उसने उत्तर दिया कि राजा । यद्यपि राजा के 
साथ सेनादि सब थे, तथापि प्रधान राजा का ग्रहण होता 
और दो मनुष्यों का देवदत्त नाम हो, तो उनमें जो प्रधान 
होता है उसी से व्यवहार किया जाता है ||८५ || 

“स्वस्रादिगण' में “मातृ” शब्द पढ़ा है, उससे “ङीप्‌” 
प्रत्यय का निषेध किया है, सो जननीवाचक है | और परिमाण 
अर्थात्‌ तोलन करने वाली सामान्य स्त्री को भी “मातृ कहते . 
हैं, सो दोनों का निषेध हो वा किसी एक का ? इस सन्देह की 
निवृत्ति के लिये यह परिभाषा है - 


८६- अवयवप्रसिद्धेः समुदायप्रसिद्धिर्बलीयसी ।| 

अवयव की प्रसिद्धि से समुदाय की प्रसिद्धि बलवान्‌ 
होती है। . 

अवयव की प्रवृति थोड़े अंश में और समुदाय की 
प्रवृत्ति अधिक अंश में होती हैं | इस कारण जननी वाचक 
मातृ शब्द के रूढि होने से अवयव मानकर स्वस्रादिगण से 
डीप्‌ का निषेध हो जाता है । और परिमाणकर्त्तवाचक “मातृः 
शब्द के यौगिक होने से समुदायवाची मान कर स्वासादि गण 
से डीप्‌ का निषेध नहीं होता । अर्थात्‌ परिमाणवाचक "मातु' 


. पुरुष हो तो “माता, मातारौ, मातार:" और स्त्री हो तो 

मात्री मात्र्यौ, मात्र्यः ऐसे प्रयोग होंगे | इस परिभाषा के 
इत्यादि प्रयोजन हैं ।|८६।। | 

(अचि विभाषा) इस सूत्र में “गृ” धातु के रेफ को 
लकारादेश होता है । सो जहां कण्ठवाची गल शब्द हैं, वहां 
भी लत्व का विकल्प हो, तो गर शब्द भी कण्ठवाचक हो 
जावे । सो नियम से विरुद्ध है । क्योंकि “गर' शब्द केवल 
विष का वाची और “गल' शब्द कण्ठवाची है । इन दोनों के 
अर्थ में लत्व के विकल्प से व्यभिचार हो जाना चाहिये | 
इसके समाधान के लिये यह परिभाषा है | 


व्यवस्थित परिभाषा से भी कार्य किये जाते हैं । 

“व्यवस्थित विभाषा' उसको कहते हैं कि जिस कार्य 
का विकल्प किया हो, वही कार्य किसी नियतार्थवाचक 
शिष्टप्रयुक्त शब्द में नित्य हो जावे, और किसी में हो ही नही । 
और जहां सब प्रयोगों में उस कार्य का होना न होना दोनों में 
भेद रहे, तो उसको “अव्यवस्थित विभाषा“ कहते हैं । 

इससे कण्ठवाची गल शब्द में नित्य लत्व हो जाता है। 
इसके उदाहरणों की कारिका महाभाष्य की यह है कि- 


देवत्रातो गलो ग्राह इतियोगे च सद्विधिः । 
मिथस्ते न विभाष्यन्ते गवाक्षः संशितव्रतः।| ` 


र;७-व्यवस्थितविभाषयाऽपि कार्याणि क्रियन्ते ।। 

“देवश्चासौ त्रातो देवत्रातः' यहां संज्ञावाचक "त्रात" 
शब्द में (नुदविदोन्दत्रा0) इस सूत्र से निष्ठा के “तकार 
को “नकार” नित्य ही नहीं होता, और क्रियावाचक में तो 

. “त्राणम्‌; त्रातम्‌” दोनों होते हैं । 
- 'गल' शब्द का लिख दिया । सामान्य यौगिकवाची 
“गरः; गलः दोनों ही होते हैं । 

(विभाषा ग्रह:) इस सूत्र में “ग्रह” धातु से “ण” प्रत्यय 
होकर “ग्राहः” प्रयोग बनता है | सो यह जलजन्तु की संज्ञा 
है। इस में नित्य ण हो'जाता है । और जहां नक्षत्र आदि 
लोकवाची में ग्रह शब्द अच्‌ प्रत्ययान्त होगा, वहां ण नहीं 
होता । 

तथा 'इति" शब्द'के योग में सत्‌संज्ञक “शत; शानच्‌” 
प्रत्यय विकल्प से प्राप्त भी हैं जैसे - “हन्तीति पलायते; 
वर्षतीति धावति” यहां प्रथमासमानाधिकरण में व्यस्थितविभाषा 
मानकर नित्य नहीं होते | 

_गवाक्ष:' यह झरोखा की संज्ञा है यहां 'गो” शब्द को 
'अवडू' आदेश विकल्प से प्राप्त है, सो नित्य ही हो जाता है। 
और जहां “गौ” के 'अक्ष' नेत्र का नाम होगा वहां “गवाक्षम्‌; 
गोअक्षमु: ओऽक्षम्‌' ये तीन प्रयोग हो जावेंगे । 

और *संशितव्रत:' यहां (शाच्छोरन्यतरस्याम्‌) इस सूत्र 
से तादि'कित्‌ के परे 'शो' धातु को विकल्प से प्राप्त इकारादेश 

नित्य होता है । इत्यादि अनेक प्रयोजन हैं । [८७ || 
(आशंसायां भूतवच्च) इस सूत्र में प्रिय पदार्थ की 
इच्छा संबन्धी भविष्यत्‌ काल में भूतवत्‌ और वर्त्तमानवत्‌ 
प्रत्यय कहे हैं। । अर्थात्‌ भूतकालिक जिस अर्थ में प्रकृति से 
जो प्रत्यय कहा है, वह प्रत्यय उसी अर्थ में उसी प्रकृति से 
होना चाहिये । सो सामान्यभूत में निष्ठा और लुङ्‌ आदि होते 
हैं, और अनद्यतनभूत में लड़ तथा परोक्षानद्यतनभूत में लिट्‌ 
होता है । इस में यह सन्देह है कि भूतवत्‌ कहने से 
सामान्यभूतकालिक प्रत्ययों का अतिदेश होवे वा सामान्य : 
विशेष दोनों का ? इसलिये यह परिभाषा है - 


८८ सामान्यातिदेशे विशेषानतिदेशः || 
” जहां सामान्य और विशेष दोनों का अतिदेश प्राप्त हो, 
वहां विशेष का अतिदेश नहीं होता । 
इससे सामान्यभूत के अतिदेश में विशेषभूत में विहित 
लङ्‌ लिट्‌ का अतिदेश नहीं होता, इत्यादि ।|८८ || 
(सनाशंसभिक्ष उः) इस सूत्र में 'सन्‌“ धातु वा सन्‌” 
प्रत्यय का ग्रहण होना चाहिये? इस सन्देह की निवृत्ति के 
लिये यह परिभाषा है- 


८६- प्रत्ययाप्रत्यययोः प्रत्ययस्यैव ग्रहणम्‌ || 

अ० ६।४।१।। 
जहां प्रत्यय और अप्रत्यय दोनों का एकस्वरूप होने से 
ग्रहण हो सकता हो, वहां प्रत्यय का ही ग्रहण हो, अप्रत्यय का 
नहीं । इसलिए 'सन्‌' धातु का ग्रहणं नहीं होता, किन्तु सन्‌ 
प्रत्ययान्त से उ प्रत्यय होता है | 
तथा “चिचीषति; तुष्ट्रषति यहां सन्‌ के परे अजन्त 
को दीर्घ होता है ।"दंधि सनोति ; मधु सनोति' यहा सन्‌ 
धातु के परे दीर्घ नहीं होवे इत्यादि अनेक प्रयोजन है ।८६ | | 
(विपराभ्यां जेः) इस सूत्र में वि परा पूर्वक “ जि' धातु 
से आत्मनेपद कहा है । सो “परा जयति सेना' शब्द के 
विशेषण परा शब्द से परे भी आत्मनेपद होना चाहिए ? इस 
सन्देह की निवृत्ति के लिए यह परिभाषा है - 


६०- सहचरितासहचरितयोः सहचरितस्यैवं ग्रहणम्‌ । 

सहचारी और असहचारी दोनो का जहां ग्रहण हो 
सकता हो, वहां सहचारी का ग्रहण हो, और असहचारी का 
नहीं । 

विजयते; पराजयत्ते” यहां आत्मनेपद हो गया | और 
बहुवि जयति वनम्‌ःपरा जयति सेना' यहां न हुआ । क्योंकि 
जहां वि,परा, केवल उपसर्ग हैं, वहां हो । यहां बहुवि वनका 
और परा सेना का विशेषणं, अर्थात्‌ दाने अनुपसर्ग हैं, वहां 

आत्मनेपद नहीं होता. | "वन" और “सेना के-विशेषण मे, वि 
और 'परा' शब्द धातु के सहचारी नही हैं. इस कारण वहां 
आत्मनेपद नहीं हुआ । 
तथा. ( पञ्चम्यपाङ्परिभिः) यहां कर्मप्रवचनीय .अप 
आङ और परि के योग मे पञ्चमी विभक्ति होती है । सो 
वर्जनार्थ अप शब्द के साहचर्य से. “वृक्षं परि विद्योतते _ 
विद्युत्‌’ यहां लक्षण अर्थ में पञ्चमी विभविति-नहीं होती .। 
इत्यादि अनेक प्रयोजन हैं .] | ६० | | छडी! 
जैसे='अहो आश्चर्यम्‌; उताहो इमे', इत्यादिः 'मे 
ओकारान्त निपात की प्रगृह्यसंज्ञा होकर प्रकृतिभाव हो जाता 
है, वैसे 'अतिरस्तिरः समपद्यत=तिरोऽमवत्‌' यहां 
च्वप्रत्यान्त: लाक्षणिक ओकारान्त की निपातसंज्ञा होकर 
प्रगृह्मसंज्ञा हो'जावे, तो प्रकृतिभाव होना चाहिए । इसलिए 
यह परिभाषा है-. . . 
६१-- लक्षणप्रतिपदोक्तयोःप्रतिपदोक्तस्यैव ग्रहणम्‌| 
अ०;१।१।१५॥। 
. लक्षण नाम जो सूत्र - से कार्य होकर बना हो वह 
लाक्षणिक' और जो स्वाभाविक है, वह प्रतिपदोक्त कहाल़ा 
है । उन लाक्षणिक और प्रतिपद्रोक्त के बीच मे. जहां.स॒न्देह 
'पडे, वहां प्रतिपदोक्त को कार्य हो, और/लाक्षणिक को नही । 
इससे “तिरो5भवत्‌ यहां लाक्षणिक ओकारान्त निपात की 

प्रगृह्यसंज्ञा होकर प्रकृतिभाव नहीं होता । 

तथा “आशिषा तरति=आशिषिकः यहां इस भाग के 
लाक्षणिक होने से (इसुसुक्तान्तात्क:) सूत्र से “ठक्‌' प्रत्यय को 
ककारादेश नहीं होता । इत्यादि अनेक प्रयोजन है।।६१।। 

इस परिभाषा के होने में ये दोष है कि - जो 
(दाधाघ्वदाप्‌) सूत्र से दा धा की घु होती है, सो 'देङ्‌ 
रक्षण; दो अवखण्डने; घुट पाने' आदि की घु संज्ञा नही 
होनी चाहिए, क्योकि ' डुदाव्‌; दुधाव्‌ प्रतिपदोक्त और 
देङ्‌ आदि लाक्षणिक है । इस सन्देह की निवृत्ति के लिए 
यह परिभाषा है - 


६२- गामादाग्रहणेष्वविशेषः || अ०।१।२०।। 

गा, मा, दा ये तीनों जिन सूत्रं में ग्रहण किये हों, वहां 
सामान्य करके लाक्षणिक और प्रतिपदोक्त दोनों का ग्रहण 
होता है । इस से ' देड” आदि लाक्षणिक धातुओं की भी घु 
संज्ञा हो जाती है । 

'दैप धातु मे पित्‌ पढ्ने का वही प्रयोजन है कि जो 
दाप्‌ की घु संज्ञा का निषेध है, सो दै मात्र के पढने से प्राप्त 
नहीं था, इसलिए पित्‌ किया ।सो जो लाक्षणिक दै मात्र की 
घु संज्ञा प्राप्त ही नहीं थी, तो निषेध के लिए पित्‌ क्यों पढ़ा? 

इससे यह आया कि लाक्षणिक की भी घु संज्ञा होती है । 

(घुमास्थागापाजहातिसां हलि ) यहां “मा' करके मेड 
आदि को भी ईकारादेश होता है - मीयते; मेमीयते इत्यादि । 
गा करके गै आदि भी लिये जाते हैं-गीयते; जेगीयते। 
'इड्‌' धातु के स्थान में जो “गाड, आदेश होता है, उसका 
भी ग्रहण होता है, जैसे “अध्यगीष्ट; अध्यगीषाताम्‌” इत्यादि 
बहुत प्रयोजन हैं || ६२ ।| : 

(वृद्धिरादैच्‌) सूत्र से आ, ऐं, औ इन तीनों की वृद्दिसंज्ञा 
होती है । इसमें यह सन्देह होता है कि जो तीनो वर्ण की एक 
साथ वृद्धिसंज्ञा हो जावे तो “कारकः आदि में एक साथ 
तीनों वर्ण वृद्धि होने चाहिए | इसलिए यह परिभाषा है - 


६३- प्रत्यवयवं वाक्यपरिसमाप्तिः || 
अ० १।१।१।। 
वाक्य की समाप्ति प्रत्येक अवयव के साथ होती है । 
अर्थात्‌ जहां समुदाय को कार्य कहा है, वहां वाक्यस्थ किया 
जब प्रत्येक अवयव के साथ सम्बन्ध कर लेती है, तब उस 
को पूर्ण वाक्य कहते हैं । 
जैसे किसी ने कहा कि “देवदत्तयज्ञदत्तविष्णुसित्रा 
भोज्यन्ताम्‌', यद्यपि यहां यह नहीं कहा कि देवदत्त, यज्ञदत्त 


CC-0.Panini Kanya Maha Vidyalaya Collection. 


Digitized by Arya Samaj पारिभाषिक Chennai and eGangotri 
r= 
सक्कर शणणणणणणणणणँणणणणणण्न 


और विष्णुमित्र को पृथक्‌-पृथक्‌ भोजन कराओ, तथापि 
मोजन किया प्रत्येक के साथ सम्बन्ध रखती है । इसी प्रकार 
यहां आ, ऐ, औ की वृद्धि का सम्बन्ध पृथकपृथक्‌ रहता 
है। ऐसे ही गुण आदि संज्ञा भी प्रत्येक की होती है | [६३ | | 
... अब इस पूर्वोक्त परिभाषा से यह दोष आया कि जी 
(हलोऽनन्तराः संयोगः) यहां प्रत्येक वर्ण की संयोगसंज्ञा 
रहे तो “निर्यायात्‌ः निर्वायात्‌' यहां “या; वा' धातु को संयोगादि 

` मान कर (वान्यस्य संयोगादेः) इस सूत्र से.सकारादेश 
होना चाहिए । इत्यादि अनेक दोष आवेंगे । इसलिए यह 
परिभाषा है = - 


६४- समुदाये वाक्यपरिसमाप्तिः ।| 
अ०.१।१।७।। 
कहीं ,ऐसा भी होता है कि समुदाय मे वाक्य की 


परिसमाप्ति होवे । अर्थात्‌.वाक्यस्थ कियाःका केवल समुदाय | 
के. साथ. सम्बन्ध रहे | और प्रत्येक अवयव के साथ 


प॒थक्‌=प॒थक्‌ सम्बन्ध होवे । 


जैसे-राजा ने आज्ञा की कि "गर्गाः शतन्दण्डयन्ताम्‌. ' 


यहाँ. रागा. पर सौ रूपये दण्ड कहा, तो उन में प्रत्येक पर | 
सौज्मौ दण्ड किया जावे वा समुदाय पर.? तो जैसे समुदा] | 

पर एक दण्ड होता है, वैसे ही समुदित हलों की संयोग संज्ञा 
होती है । इत्यादि अनेक प्रयोजन हैं. || ६४|| . : 

: (वृद्धिरादैच्‌) सूत्र में आ, ऐ, और इन तीनों दीर्घ वर्णो 
की वृद्धिसंज्ञा की है, फिर आकार तपर क्यो पढ़ा, क्योंकि 
सवर्णग्रहणपरिभाषा से अक्षर समाम्नाय का ही. अण्‌ 
सवर्णग्राहक है । परन्तु जो अक्षरसमाम्नाय में हृस्व पढ़ते है, 

' उन्ही का ग्रहण होगा, दीर्घो का नहीं । फिर दीर्घ से सवर्णग्रहण 
की प्राप्ति ही नहीं। और तपरकरण का यही प्रयोजन होता 
है कि तपर से भिन्नकालिक सवर्णी का ग्रहण न हो । इस के 
समाधान के लिए यह परिभाषा है - 


६५-भेदका उदात्तादयः, || `. . : अ १॥॥१॥॥ 
+ जिस वर्ण के साथ जो उदात्तादि गुण लगता है, वह. « 
उसको स्वभाव से भिन्न कर देता है, परन्तु-कालभेद नहीं 
होता .। Fe ;की -# का. हि 5 

दीर्घ उदात्त, दीर्घ अनुदात्त, दीर्घ स्वरितइन में काल 
का तो भेद नहीं परन्तु उच्चत्व; नीचत्व, समत्व आदि का 
भेद है । सो जो आकार को तपर न पढते.तो भी अभेदकों, 
का ग्रहण हो ही जाता । फिर तपर से यही प्रयोजन है कि 
भिन्नधर्मवाले तात्कालिक उदात्तादि का.भी ग्रहण: हो.जावे |: 

इसलिए आकार में तपरकरण सार्थक हुआ । तथा अन्यत्र 
भी दीर्घ वर्णो को तपर पढ्ने का यही प्रयोजन है । 

और लोक मे भी उदात्तादि का भेद दीख पड़ता है । 
जैसे कोई विद्यार्थी उदात्त के स्थान मे अनुदात्त बोले तो 
अध्यापक उसको शासन करता है कि तू अन्यथा क्यों बोलता . 
है । सो जो उदात्तादि में भेद नहीं होता.तो शासन भी नहीं 
बन सकता। और यह भी दृष्टान्त है कि एक जल शीत, 
उष्ण और खारी आदि भेदक गुणों के होने से भिन्न-भिन्न 
हो जाता है । इत्यादि अनेक प्रयोजन है || ६५ || 

इस पूर्वोक्त विषय में ऐसे भी दृष्टान्त मिलते हैं कि 
एक देवदत्त बालक, युवा, वृद्द आदि अवस्था गुणों और 
मुण्ड, जटिल आदि गुणों से वही बंना रहता है, कोई भिन्न 
नहीं होता है | इस से यह भी आया कि गुण अभेदक है । 
और (यासुट्‌ परस्मैपदेषूदात्तो ङिच्च) इस सूत्र मे “यासुट' 
को उदात्त न कहते किन्तु उस को उदात्त ही पढ देते तो 
उदात्तादि गुणो के भिन्न-भिन्न होने से उदात्त के पढ़ने में 
अनुदात्त हो ही नहीं सकता । फिर उदात्त ग्रहण व्यर्थ हुआ। 
इसलिए यह परिभाषा है - 


६६- अभेदका गुणा: | 'अ० १।१।१।। 

उदात्तादि गुण अभेदक होते है । अर्थात गुणी के 

स्वरूप को कुछ भी नहीं बदल सकते | 
इसलिए (अस्थिदधि०) इत्यादि सूत्रो मे उदात्त वा 

अनुदात्त पढा है । जो उदात्तादि शब्दो से उदात्त नहीं पढ़ते, 
तो अभेदक होने से विशेष गुणों का ज्ञान नहीं होता । इस से 
उदात्तादि शब्दों का पढ़ना सार्थक हो गया । 

इन गुणों के अभेदक पक्ष में दीघों को तपर पढ़ने का 
द्वितीय समाधान है । (आदैच्‌) यहां तो आकार के तपर 
पढने का यही प्रयोजन है कि तकार से परे ऐ औ तपर माने _ 
जावें, तो 'महा ओजा:=महौजाः यहां चार मात्रिक स्थानी 
के स्थान मे चार मात्राओं का आदेश भी प्राप्त होता है, सो 
न हो, किन्तु द्विमात्रिक ही' ए.ऐ,ओ, औं आदेश होवें । 
इत्यादि अनेक प्रयोजन हैं ।इन दोनों में गुणों का अभेदकपक्ष 
ही बलवान्‌ हैं || ६६|| 

(सर्वादीनि सर्वनामानि ) इस सूत्र में सर्वनाम शब्द 
णत्वनिषेध निपातन किया है। सो उस को सूत्र मे चरितार्थ हो 
जाने से लौकिक प्रयोग विषय मे सर्वनाम शब्द को णत्व 
चाहिए । इसलिए यह परिभाषा है - A 


६७-बाधकान्येव हि निपातनानि || 
अ० १।१।२७।। 

जिस अप्राप्त कार्य का विधान वा प्राप्त का निषेध 
निपातन से कर दिया हो, वह सर्वथा बाधक हो जाता है, 
फिर वह वैसा ही प्रयोगकाल में भी रहेगा । 


इस से “सर्वनाम आदि शब्दो मे णत्वनिषेध आदि 
कार्य सिद्ध हो जाते है || ६७ || 


“स्यन्त्स्यति' इस 'स्यन्दू' धातु के प्रयोग मे “इट' 
का विकल्प अन्तरङ्ग और निषेद्य बहिरङ्ग है. | सो जो 
अन्तरङ्ग कार्य करने में बहिरङ्ग असिद्ध माना जावे तो 
परस्मैपद में भी इट्‌ का विकल्प होना चाहिए इस सन्देह की 
निवृत्ति के लिए यह परिभाषा है ~ 


६८-प्रतिषेधाश्च बलीयांसो भवन्ति || 
अ० १।१।६३।। 
:- पर, नित्य और अन्तरङ्ग से. भी प्रतिषेध बलवान्‌ 
होते है । 
इस से अन्त्रङ्ग भी इट विकल्प को बाध के नित्य 
परापत इट्‌ का निषेध हो जाता है । इत्यादि प्रयोजन हैं | |६८| | 
(अइउण्‌) आदि प्रत्याहार सूत्रों में जो “ण;क' आदि 
अनुबन्ध पढ़े है, उनका अंचूके ग्रहणे से ग्रहण किया जावे 

तो “दधि णकारीयति, ऊरीकरोति' इत्यादि में णकार कंकार 
के परे इकारं ईकार को यणादेश होना चाहिए । इसलिए यह 
परिभाषा है - 


६६- सर्वविधिभ्यो लोपविधिर्बलीयान्‌ !। ` 

सब विधियों से लोपविधि बलवान्‌ होती है. |. 

इससे “ण; क्‌'.आदि अनुबन्धों का प्रत्याहार की प्रवृत्ति 
से पहिले ही लोप हो जाता है । फिर अच{में णकार ककार 
के न रहने से "दधि णकारीयतिः; उरीकरोति' आदि मे | 
यणादेश नहीं होता, इत्यादि । 23: अ क * 

: और लोक मे भी यही शेति है कि.किसी की मृत्यु आ 

जावे. तो सब कामों काःबाधक हो जाता है । अर्थात्‌ अदर्शन 


अग्रहण होता है ।। ६६ || न 
, अर्थ प्रत्याययति स. प्रत्यय जो अर्थ का निश्चय 
करावे वह * -प्रत्यय' कहलाता है.। इस अर्थ केन होने से 
केवल स्वार्थ विहितों की प्रत्ययो नहीं होवे. इसलिए यह 
परिभाषा है- : (96) ` `` ` जिर शतका 
५००--अँनिर्दिष्टार्थाशच प्रत्ययाः स्वार्थ भवन्ति | 
2 is FO SE ASO २3) 

जिन प्रत्ययो की उत्पत्ति में कोई विशेष अर्थ नियत न 
किया हो, वे स्वार्थ में हों, अर्थात्‌ प्रकृत्यर्थं के सहायक और 
बोधक रहें ।इसी से वे प्रत्यय कहावें जैसे ( गुंपृतिज्किदृभ्यः 
सन्‌; यावादिभ्यः कन्‌) इत्यादि प्रत्यय स्वार्थ मे होते है - 
जुगुप्सते; यावकः, इत्यादि || १०० || 


(सुपि स्थः) इस सूत्र से कर्ता में प्रत्यय होते है | 
इसलिए * आखूनामुत्थानमाखूत्थः' इत्यादि प्रयोगों में भाव 
में 'क' प्रत्यय नहीं हो सकता | इसलिए यह परिभाषा है - 


१०१-योगविभागादिष्टसिद्धिः 


जहा इष्टकार्य की सिद्धि न हो, वहां योगविभाग करना 
चाहिए। और योगविभाग करके इष्टकार्य साध लेना, आनैष्ट 
नही होने देना | : 


(सुपि) इतना पृथक्‌ सूत्र किया, तो यह अर्थ हुआ कि 
सुबन्त उपपद हो तो आकारान्त धातु से क प्रत्यय हो । इस 
से 'कच्छेन पिबति कच्छपः * कटाहप;; दवाभ्यां पिबति द्विपः 
इत्यादि प्रयोग सिद्ध हुए । पीछे (स्थः) इतना पृथक्‌ किया 
तो यह अर्थ हुआ कि स्था धातु से सुबन्त उपपद हो तो क 
प्रत्यय हो । यहाँ योगविभाग करके कर्त्ता से हटाया तो स्वार्थ 
भाव में “आखूत्थः आदि प्रयोग सिद्ध हो गये । इसी प्रकार 

सर्वत्र जानो || १०१।। 


लाघव गौरव का विचार सर्वत्र रहता है जर्हा तक हो 
थोड़ा वचन पढ़के बहुत्र अर्थ निकालना, परन्तु - 


१०२- पर्यायशब्दानां लाघवगौरवचर्चा नाद्रियते |। 


पर्याय शब्दों में थाड़े बहुत होने का विचार नहीं करते, 
कि जहां थोडे वचन से काम चल सकता है, तो उसका 
पर्याय अधिक अक्षर का शब्द न पढ़ना । 


जैसे - “अन्यतरस्याम्‌; विभाषा; वा; उभयथा' ( 
इत्यादि एकार्थ शब्दो में किसी को पढ़ दिया, यह नियम नहीं 
कि इतना अधिक क्यों पढ़ा, इत्यादि || १०२।। 
जोज्ञापकरूपं परिभाषाओं से कार्य सिद्ध होते है, वहां 
- सर्वत्र ज्ञापकसिद्ध की प्रवृत्ति नहीं होती । इसलिए यह परिभाषा 
है- 


१०३-ज्ञापकसिद्धं न सर्वत्र।। 


जैसे अर्थवान्‌ और अनर्थक के ग्रहण में ज्ञापकसिद्धं 
. परिभाषा से अर्थवान्‌ को कार्य होता है, सो अन्नन्त को कहा 
कार्य “कनिन्‌ प्रत्यय के परे सार्थक * अन्‌ को और मन्‌ 

प्रत्यय के निरर्थक 'अन' को भी होते. हैं || १०३ || 

त्रिपादी में हुआ कार्य सपादसप्ताऽध्यायी में असिद्ध 
माना जाता है ।सो 'द्रोरधा द्रोरधा; द्रोढा द्रोढा' त्रिपादिस्थ 
(वा दु हमुह०) सूत्र से हकार को घ और ढ आदेश होते है। 
सो जो द्वित्व करने मे उस घ को असिद्ध माने, तो द्वित्व के 
एकभाग में घ और द्वितीय भाग मे ढ आदेश रहना चाहिए । 
इसलिए यह परिभाषा है - | 


१०४- पूर्वत्रासिद्धीयमद्विर्वचने || _अ०८।१।१।। 


त्रिपादी का कार्य. द्वित्व करने में असिद्ध न माना जावे | 

इससे “द्रोग्धा द्रोगधा' आदि में ढत्व नहीं होता ।. तथा 
“नुन्नं नुन्नम्‌; जुत्तं नुत्तम्‌ः यहां भी द्वित्व के एक भाग मे.न 
और एक में तकार प्राप्त है, सो.न हो, इत्यादि ||-१०४ ।| 

“जैसे - “गोषु स्वाम्यश्वेषु चः यहाँ एक स्वामी शब्द के 
योग में दोनों भिन्नाकृति शब्दों में एकाकृति सप्तमी विभक्ति 
होती है, वैसे गो शब्द में सप्तमी और अश्व में षष्ठी विभक्ति 
क्यों नहीं होती ? इसलिए यह परिभाषा है = 


'१०५- एकस्या आकृतेश्चरितः प्रयोगों ' 
द्वितीयस्यास्तृतीयस्याश्च न भवति ।। ' 
` अ० ३।१।४०। 

जहां एक आकृति का प्रयोग चरितार्थ होता है, वहां 
द्वितीय वा तृतीय अन्यार्थ सम्भव कारक का प्रयोग नहीं 
होता। ल्‍ 
इससे वहां “अश्व' शब्द में षष्ठी नहीं हो सकती | 
` क्योंकि एकाकृति सप्तमी विभक्ति का चरितार्थ है । और 
षष्ठी के होने से भिन्नार्थ भी सम्भव हो जावे || १०५ || 
“विव्याघ' इत्यादि प्रयोगों में परत्व से (हलादिः शेषः) 
इस सूत्र से अभ्यास के यकार का लोप ही जावे, तो वकार 
को सम्प्रसारण प्राप्त होता है । इसलिए यह परिभाषा है - 


१०६- सम्प्रसारणं सम्प्रसारणाश्रयं च कार्य बलीयो 
भवति ॥ ` अ० ।१।१।१७। 


जो सम्प्रसारण और सम्प्रसारण के आश्रय कार्य हैं. 
वे दोनों बलवान्‌, होते हैं । ' | र 
इससे (हलादिः शेषः) सूत्र से प्राप्त परलोप को भी 
बाघ के प्रथम यकार को सम्प्रसारण हो गया, तो फिर 
“विव्याध' आदि प्रयोगं बन गये | र 
तथा “जुहवतुः जुहुवुः यहां ससार और ह्वा धातु 
के आकार का अजादि आर्द्धधातुक के परे लोप भी प्राप्त 
परत्व से लोप होना: चाहिये! बलवान होने से सर्जसार 

जाता है । और सम्प्रसारण हुए पीछे भी आकार लोप तथा 
सम्प्रसारणाश्रय पूर्वरूप भी प्राप्त है । परत्व से आकारलोप 
होना चाहिए । बलवान्‌ होने से सम्प्रसारणाश्रय पूर्वरूप हो 
जाता है । इत्यादि अनेक प्रयोजन हैं || १०६ || 

जब शुक्ल नील आदि गुणवाचक शब्द अपने केवल 
गुणवाचकपन अर्थात्‌ स्वतन्त्र अर्थ में पुल्लिङ्ग किसी विशेष 
लिङ्ग वा एकत्वादि वचन. का आश्रय करने से नहीं प्रतीत 
होते, पुनः जब इन का द्रव्य के साथ समानाधिकरण हो, तब 
कौन लिङ्ग वचन इन में होना चाहिए? इसलिए यह परिभाषा 
है- 


१०७- गुणवचनानां हि शब्दनामाश्रयतो लिङ्गवचनानि 
भवन्ति || अ० १। २।६४ 


गुणवाची शब्द जिसः द्रव्य के आश्रित हों, उस 
ब्रव्यवाचक शब्द के जो लिङ्ग वचन हों, वे ही गुणवाचक 
शब्द के भी हो जावें । 
जैसे - “शुक्लं वस्त्रम्‌, शुक्ला शादी , शुक्ल: कम्बलः, 
शुक्लौ कम्बलौ, शुक्लाः कम्बलाः इत्यादि । इसी प्रकार 
सर्वत्र जानो || १०७। | 


जैसे - “कष्टं श्रितः= कष्टश्रितः इत्यादि में समास 

हो जाता है, वैसे “महत्‌ कष्ट श्रितः यहां भी समास होना 
चाहिए, इसलिए यह परिभाषा है - 
१०८- सापेक्षमसमर्थ भवति || अ० २। १।१।। 
जो पद विशेष्यविशेषणभाव से द्वितीय पद के साथ 
सम्बन्ध रखता हो, वह सापेक्ष हाने से समास होने में असमर्थ 
'कहाता है.उस का समास नहीं हो सकता । 
इस कारण महत्‌ शब्द विशेषण के साथ कष्टसापेक्ष 
होने से पर के साथ समास को प्राप्त नहीं होता । 
तथा “भार्या राज्ञः पुरुषो देवदत्तस्य' यहां भार्या के 
साथ राजन्‌ शब्द सापेक्ष विशेषण, और देवदत्त विशेषण के 
साथ पुरुष सापेक्ष है । इसलिए राजन्‌ और पुरुष दोनों के 
परस्पर असमर्थ होने से समास नहीं होता । इत्यादि अनेक 
प्रयोजन हैं || १०८ | | 
“परीयात्‌; अतीयात्‌' यहां परि+इयात्‌ दो इकार को 
दीर्घ एकादेश हुआ है ।सो जो आन्तादिवत मानें तो (एतेलिङ्ग) 
सूत्र से उपसर्गा से परे इण्‌ धातु को हस्व प्राप्त है । इसलिए 


यह परिभाषा है = | 


१०६- उभयत आश्रयेननान्तादिवत्‌ ।। ` 


अ० ६।१।८५।। 

पूर्व पर के स्थान में जो एकादेश हुआ हो, वह पूर्व पर 
दोनों के आश्रय कार्य की प्राप्ति में अन्तादिवत्‌ न हो । 

इस से "परीयात्‌; अतीयात्‌' आदि में हस्व नहीं 
होता | इत्यादि अनेक प्रयोजन हैं || १०६ ।| 

जो टिक, कित्‌, मित्‌ आगम होते है, उन में किसी 
'टकरादि अनुबन्ध से कोई उदात्तादि विशेष स्वर का विधान 
नहीं किया है, वहां क्या स्वर होना चाहिए ? इसलिए यह 
परिभाषा है - 


११०- आगमा अनुदात्ता भवन्ति || अ० ३।१।३। 


टित्‌ आदि आगम अनुदात्त होते हैं । 

यद्यपि यह बात है कि अर्थवत्‌ आगम इस परिभाषा 
के अनुकूल जो प्रत्यय वा प्रकृति का स्वर है, वही आगम का 
भी होता हो, तो एक पद में दो स्वर नहीं रहते। इसलिए 
“भपिता' इत्यादि में आगम भी अनुदात्त विधान किये हैं । 

इसमें ज्ञापक यह है कि (यासुट्‌ परस्मैपतेषूदा०) 

इस सूत्र में उदात्तादि करने का यही प्रयोजन है कि आगम 
सब अनुदात्त होते है । इस से उदात्त प्राप्त नहीं था | और 
जो प्रत्यय को आद्युदात्त स्वर होता है; वह आगम को नहीं 
प्राप्त था | इसलिए उदात्त कहा, इत्यादि || ११० || 

गुप्‌, तिज्‌, कित्‌, मान आदि धातुओं से स्वार्थ में 
“सन्‌ होता है । इस सन्‌ के नित्य होने से प्रथम गण में शुद्ध 
प्रयोग नहीं होता । तो यह सन्देह होता है कि इन से 
आत्मनेपद हो वा परस्मैपद हो ? जो सन्नन्त से पहिले कोई 
आत्मने पद विधान होता हो वह (पूर्ववत्सनः) इस सूत्र से 
सन्नन्त से भी हो जाता, सो तो नहीं होता । और सन्नन्तों मे 
कोई विशेष अनुबन्ध भी नहीं है, इसलिए यह परिभाषा है - 


१११-अवयवे कृतं लिङ्गं तस्य समुदायस्य विशेषक 
भवति यं समुदायं सोऽवयवो न व्यभिचरति || 
अ० ३।१।५।। . 


अवयव में किया हुआ चिहून उस समुदाय का 

विशेषक होता है जिस को वह अवयव फिर न छोड़ देवे । 
इस से यह आया कि जिन गुप्‌ आदि धातुओं में जो 
अनुदात्तेत्‌ चिहून किया है, उनका सन्‌ के विना कहीं पृथक्‌ 
प्रयोग भी नहीं होता | इसलिए “गुप. आदि धातुओं का 
अनुदात्तेत्‌ सन्नन्त का विशेषक हो के, अर्थात्‌ गुप्‌ आदि 
सन्नन्तों को भी अनुदात्तेत्‌ मानकर आत्मनेपद हो--जुगुपसते; 
, मीमांसते यहां आत्मनेपद हो गया। और जुगुपसयति वा 
जुगुपसयते; मीमासयति वा मीमांसयते' यहां णिजन्त 

समुदाय को णिच्‌ छोड़ देता है, इसलिए परस्मैपद और 
आत्मनेपद दोनों होते हैं । 

तथा “पण' धातु अनुदात्तेत्‌ है । उस के “पणायति' 

, प्रयोग में ' आय' प्रत्ययान्त से परस्मैपद ही होता है । क्योंकि 
आत्मनेपद तो व्यवहार अर्थ में और एकपक्ष में आर्द्धधातुक 
विषय में चरितार्थ है, शतस्य पणते, पणायाञ्चकार, पेणे, 
पेणाते और आय प्रत्ययान्त समुदाय को पण छोड़ भी देता 
है । इसलिए आय प्रत्ययान्त से आत्मनेपद नहीं होता । 

और लोक में भी बैल को किसी अवयव में दाग देते 
हैं, तो वह चिहून उस बैल का विशेषक हो जाता है कि यह 
अङ्कित बैल है । उसी अवयव का और सब साथ के बैलों 
का भी विशेषक नहीं होता || १११।। 

(अपृक्त एकालुप्रत्ययः) इस सूत्र में एकग्रहण का यही 
प्रयोजन है कि “दर्विः, जागृविः यहां वि प्रत्यय की अपृक्तसंज्ञा 
नही ।सो जो एकग्रहण न॑ करते और अलु प्रत्यय कहते, तो 
भी अनेकालू में नहीं होती । फिर एकग्रहण व्यर्थ हुआ । इस 
से यह ज्ञापकसिद्ध परिमाषा निकली - 


११२- वर्णग्रहणे जातिग्रहणम्‌ || अ० १।२।४६।। 
वर्ण के ग्रहण मे वर्णजाति का ग्रहण होता है । 

इससे एकग्रहण तो सार्थक हो गया । क्योंकि अलूमात्र 
पढ़ते तो जाति ग्रहण होने से अनेक अलों का ग्रहण हो 
जाता, फिर एकग्रहण से नहीं हुआ | * 
और “धीप्सति धिप्‌सति' यहां दम्भ धातु के दो हलों 
` में भी हलूजाति मानकर (हलन्ताच्च) सूत्र से इक्‌ समीप 
हल्‌ मान के सन्‌ प्रत्यय कित्‌ हो जाता है । इत्यादि अनेक 
प्रयोजन हैं || ११२।। 
इति श्रीमत्परमहंसपरिव्राजकाचार्याणा श्रीयुतविरजानन्द- 
सरस्वंतीस्वामिनां शिष्येण श्रीमद्दयानन्दसरस्वतीस्वामिना 
विरचिते वेदाङ्प्रकाशे दशमोऽष्टाध्याय्यां नवमश्च 


पारिभाषिको ग्रन्थोऽलड्कृतिमगात्‌ || 

ओम्‌ 
आर्यसमाज के नियम 

. सब सत्यविद्या और जो पदार्थ. विद्या से जाने जाते 
हैं, उन सबका आदिमूल परमेश्वर है।, 

. ईश्वर सच्चिदानन्दस्वरुप, निराकार, सर्वशक्तिमान्‌, 
न्यायकारी, दयालु, अजन्मा, अन्नत, निर्विकार, 
अनादि, अनुपम, सर्वाधार, सर्वेश्वर, सर्वव्यापक, 
सर्वान्तर्यामी, अजर, अमर, अभय, नित्य, पवित्र और 
सृष्टिकर्ता है उसी की उपासना करनी योग्य है। 

- वेद सब सत्य विद्याओं का पुस्तक है। वेद का पढ़ना- 
ल और सुनना-सुनाना सब आर्यो का परम धर्म 

| 


. सत्य के ग्रहण करने और असत्य के छोड़ने में सर्वदा 
उद्यत रहना चाहिएँ। 

« सब काम धर्मानुसार अर्थात्‌ सत्य और असत्य को 
विचार करके करने चाहिएँ। 

- ससार का उपकार करना इस संमाज का मुख्य 
उद्देश्य है, अर्थात्‌ शारीरिक, आत्मिक और सामाजिक - 
उन्नति करना । 

- सबसे प्रीतिपूर्वक, धर्मानुसार, यथायोग्य वर्तना 
चाहिए। 

- अविद्या का नाश और विद्या की वृद्धि करनी चाहिए। 

- प्रत्येक को अपनी ही उन्नती से सन्तुष्ट न रहना 
चाहिए, किन्तु सबकी उन्नति में अपनी उन्नति 
समझनी चाहिए। 

' १०. सब मनुष्यों को सामाजिक सर्वहितकारी नियम पालने 


में परतन्त्र रहना चाहिए और प्रत्येक हितकारी नियम 
सब स्वतन्त्र रहें। | 

